
ARGUMENT 


Tendința firească şi permanentă a firii umane de a 
se cunoaşte pe sine şi pe cei din jur cu care se află 
într-un sistem dinamic de relații din ce în ce mai intens 
şi mai necesar, reprezintă pentru fiecare dintre noi un 
deziderat esențial. 

De ce tot acest eforie Peniru că demersul de 
cunoaştere a propriului comportament de ființă 
socială ne ajută să intelegem ce se întâmplă în 
societatea în care trăim, care este rolul şi obliga-țiile 
noastre ca membrii şi actori ai acesteia, cum putem 
să îmbunătăţim sau să schimbăm normele şi regulile 
sociale, de ce o societate sau un model soci-al 
funcționează bine sau rău, de ce se produc răzvrătiri 
sociale (greve, revoluții, acțiuni teroriste, lovituri de 
stat) şi războaie etc. 


Cunoaşterea sociologică ne permite de aseme- 
nea, să percepem cum, foarte multe evenimente 
petrecute în interiorul anumitor segmente sau structuri 
sociale, care la prima vedere par să-i privească 
numai pe cei de acolo, ne afectează într-o măsură 
mai mare sau mai mică, mai devreme sau mai târziu şi 
pe noi. 

Şomajul poate fi o tragedie personală sau familială 
pentru cineva care, din punct de vedere al relațiilor 
interpersonale şi al apartenenţei la o anumită organi- 
zație, la prima vedere nu ne priveşte şi nu are de ce 
să ne afecteze. Dar mai devreme sau mai târziu, 
efectele acestui fenomen le vom resimți şi noi prin 
modificările nivelului de taxe şi impozite, prin 
devalorizarea salariului ori prin scăderea nivelului de 
trai. 

Toate acestea şi încă multe altele, ne demon- 
strează că noi toți suntem  influiențați într-un fel sau 
altul de către societate, şi cu toții influiențăm - într-un 
mod mai mare sau mai mic - societatea în care trăim, 
iar ştiinţa care ne ajută să investigăm şi să ne lămurim 
conexiunile interactive dintre noi şi societate, este 
sociologia. De aceea, în această lucrare introduc- 
tivă, vom încerca să vă familiarizăm cu unele dintre 
cele mai importante concepte care privesc 
sociologia în general şi sociologia educației fizice şi 
sportului în special. 


autorul 


CAPITOLUL | 


1.0.0. Aspecte introductive 


1.1.0. Definirea conceptelor 


Activitate corporală 


Activitatea corporală se constituie dintr-un complex de 
acțiuni dinamice specifice sportului, educației fizice, 
petrecerii timpului liber, pregătirii militare şi altele, 
executate în mod organizat sau individual de către 
individul uman, având drept scop optimizarea şi maxi- 
mizarea facultăților motrice precum şi armonizarea 
personalității pentru facilitarea unei adaptări şi integrări 
sociale mai bune a acestuia. 

De cercetarea acestui domeniu se ocupă ştiinţa 
activităților corporale care „este o ştiinţă integrativă a 
domeniului activităților de educaţie fizică, sport, joc, recreaţie 

sau compensație — prin mişcare [...], care studiază legităţile 
dezvoltării şi perfecţionării fizice, a căilor de optimizare şi 
maximizare a capacității motrice, a dezvoltării armonioase a 
personalităţii „omului total”, a adaptării şi integrării sociale 
a lui” (Epuran, 2005). 


Activitate motrică 


Proces sau act fiziologic care are scopul de a 
îmbunătăți posibilitățile psihomotrice - înăscute şi/sau 
dobândite - în vederea stabilizării preciziei şi eficienţei 
acestora, şi calitatea de a pune în mişcare şi coordona 
muşchii scheletici în concordanță cu un ansamblu de 
idei, reguli şi forme de organizare, pentru valorizarea unor 
acțiuni dinamice încadrate într-un sistem de valori, cu 
scopul obținerii unui rezultat sportiv performant. 


Antrenament 


Este un complex de exerciții pentru menținerea 
individului uman în formă - desfăşurate sistematic după 
anumite metode - şi la care este supus întregul 
organism, pentru antrenarea unui sportiv sau a unei 
echipe sportive în vederea îmbunătățirii dexterității 
privind însuşirea şi executarea cu uşurinţă şi eficiență a 
unei/unor acțiuni dinamice coordonate - cu scopul 
obținerii unei perfor-manțe, şi are la bază pregătirea 
teoretică, tactică, tehnică, fizică şi psihologică, sau după 
cum afirmă Kramar (1997), un “proces pedagogic desfăşurat 
după un plan sistematic şi continuu gradat de pregătire 
temeinică a unui sportiv pentru a avea o bună comportare în 
competişiile sportive, în scopul obținerii unor performanţe ” 

Competiţie sportivă 


Concurs, întrecere, luptă cu caracter sportiv pentru 
întâietate la un loc fruntaş, care are darul de a implica 
sportivii cei mai buni ai momentului, etapei şi ai 
specialității sportive la care se întrec şi de a atrage 
atenția unei mulțimi considerabile prin spectaculozitate, 
prin imaginea creată de media, prin renumele 
concurenţilor, prin nivelul calitativ al întrecerii dat de 
organizatori, precum şi prin nivelul competițional la care 
se desfăşoară şi care poate îi: local, regional, național, 
internațional, european, inter-continental sau mondial. 

Se caracterizează printr-o luptă severă, constantă şi 
susținută pentru desemnarea campionului, începând cu 
nivelul şi etapa locală şi terminând cu cel mondial. 
Virtualii campioni trebuie să parcurgă un antrenament 
continuu, riguros şi organizat ştiinţific, dirijat cu 
competență de o echipă multidisciplinară de specialişti, 
timp îndelungat (după unii cercetători, peste 1400 de ore 
pe an, adică aproape şase ore pe zi, timp de 234 zile). 


Cultură 


Prin cultură (materială şi spirituală), prin care omul se 
diferențiază în mod distinctiv față de celelalte viețuitoare 
de care este înconjurat - cu realizările materiale, 
spirituale şi sociale produse de-alungul istoriei, în general, 
se înțelege „totalitatea valorilor materiale şi spirituale create 
de omenire în decursul vremurilor“ (Marcu, 1997). Ea include 
„atitudinile, actele şi operele limitate — ca geneză, intenție, 
motivare şi finalitate — la domeniul spiritului şi al intelectului ” 
(Drimba, 1984) şi este “Ansamblul structurilor sociale şi de 

manifestări artistice, religioase, intelectuale care definesc un 
grup, O societate, prin raportul dintre acestea” (LPL, 1995), 
sau cum se afirmă în DEP (Gorgos, vol. 1, 1987), este 
“Totalitatea valorilor spirituale ce alcătuiesc conştiinţa socială 
a unui context istoric determinat, ansamblul creațiilor de ordin 
mitico-religios, filozofic, ştiinţific, literar-artistic, ludic etc., 
prin care o societate îşi edifică propriul său nivel spiritual, 
îmbogățind realul şi nemijlocirea sa indiferentă cu o lume sui- 
generis de simboluri şi artefacte” 


Cultură fizică 


Cultura fizică „reprezintă o componentă, un domeniu al 
culturii universale care sintetizează categoriile, legităţile, 
instituțiile şi bunurile materiale create pentru valorificarea 
exerciţiului fizic în scopul perfecţionării potenţialului biologic 
şi implicit, spiritual al omulului””, este ilustrată de 
„totalitatea metodelor şi sistemelor de educaţie fizică care pot 
contribui la dezvoltarea sănătoasă şi armonioasă a corpului 
omenesc” (Kramar, 1997) şi desemnează „ansamblul 
valorilor materiale şi spirituale create de omenire de-a lungul 
timpului în domeniul practicării exerciţiilor fizice şi în acelaşi 
timp, a valorilor noi ce se realizează ca urmare a progresului 
social-economic, a comenzii sociale” (Marolicaru, 2005). La 
rândul său, după cum afirma Maheu în anul 1971 „sportul 
este cultură şi îndeplineşte funcţia de cultură în conţinutul său, 
dar nu a atins expresia formală a culturii”. 

După Şiclovan (1979), cultura fizică a participat şi 
participă la cultura cea mare, cu partea sa specifică 
reprezentată prin următorii vectori: 

„ ansamblul cunoştinţelor ştiinţifice; 

„ ansamblul creațiilor şi valorilor, exprimate prin 
valenţele etice şi estetice ale acțiunilor motrice 
sportive, individuale sau colective; 

„ contribuția spectacolului sportiv la insuflarea, 
educarea şi sensibilizarea receptivității specta- 
torilor şi sportivilor pentru „estetica şi etica gestului 
motric”; 

„ consolidarea imaginii idealului „formulat de 
societate cu privire la perfecționarea dezvoltării fizice 
şi a capacității motrice în raport cu cerinţele curente şi 
de perspectivă ale vieții sociale”; 

„ dezvoltarea aptitudinilor motrice, a disciplinării 
mişcărilor corporale în concordanță cu impera- 
tivele socio-profesionale ale timpului; 

„ dezvoltarea şi perfecționarea indicilor privind 
valorile funcționale armonioase ale sistemelor 
organismului; 

„ concretizarea şi permanentizarea exprimării în 
atitudini şi comportamente existențiale cotidiene 
a sentimentelor, aspectelor morale, estetice şi 
intelectuale, deprinse în practica sportivă. 


Educaţie 


Etimologia cuvântului latin, educo-educare, are mai 
multe semnificații, printre care, cele mai reprezentative 
pentru demersul nostru sunt: a creşte, a hrăni, a forma, a 
instrui. 

Educaţia, în contextul ştiinţelor socio-umane, constituie 
obiect de studiu specific al pedagogiei şi este o activitate 
care implică un proces permanent şi continuu de formare- 
dezvoltare şi transmitere de cunoştinţe prin instruire, de la 
o generație la alta, proces proiectat şi finalizat de către 
specialişti conform unor deziderate imperative ale 
societății. 

Definiţiile de dicționar afirmă că educația este o „acti- 
vitate socială cu caracter fundamental de transmitere a 
experienței de viaţă, a culturii către generaţii tinere, de 

influențare sistematică şi conştientă a dezvoltării intelectuale, 
morale sau fizice” (Marcu, 1997) reprezentată de un 
„ansamblu de măsuri aplicate în mod sistematic în vederea 
formării şi dezvoltării” a acestor facultăți (DEX, 1975). 
Aceasta este dependentă de structurile națională, socială 
şi etnică, de apartenența religioasă, de cultura spirituală şi 
nu în ultimul rând, de diviziunea muncii. 

Filozoful materialist francez C. A. Helvetius (sec. XVIII), 
sublinia in vremea sa, că inițial toți indivizii sunt egali, 
diferențierea producând-o societatea ulterior prin con- 
dițiile de viață, tipul şi nivelul de educație. 


Educație fizică 


Educaţia fizică este „activitatea de formare-dezvoltare 
corporală necesară pentru asigurarea şi cultivarea valorilor 
sănătăţii omului, respectiv a stării de echilibru şi funcţionare a 
organismului [...] de formarea-dezvoltare a personalității 
umane proiectată şi realizată prin valorificarea deplină a 
potenţialului fizic, fiziologic şi psihologic al organismului în 
condiţiile specifice societății moderne, contemporane" 
(Cristea, 2000). Aceasta „este reprezentată de un ansamblu 
de măsuri care au ca scop asigurarea dezvoltării fizice 
armonioase a oamenilor, întărirea sănătăţii, formarea şi per- 
fecționarea cunoştinţelor, priceperii şi deprinderilor de 
mişcare necesare atât pentru muncă, cât şi pentru activitatea 
sportivă ”" (DEX, 1975). 

Sporirea randamentului energetic al organismului uman 
pe plan biologic şi social şi asigurarea funcționării în 
condiții optime a tuturor organelor interne vitale, în 
special a sistemului nevroendocrin, care coordonează 
toate funcțiile organismului, reprezintă unul din princi- 
palele obiective ale educației fizice. Prin practicarea 
acestei activități în mod rațional şi ştiinţific, se urmăreşte 
formarea şi perfecționarea deprinderilor motrice, mărirea 

potențialului biologic individual, precum şi dezvoltarea 
armonioasă şi sănătoasă a organismului şi personalității, 
cu atât mai mult cu cât viața modernă - datorită explo- 
ziei dezvoltării ştiinţifice şi tehnice - schimbă permanent 
structura regimului de viață a omului şi raporturile 
acestuia cu mediul înconjurător. Alte roluri importante 
pentru viața socială ale acestei activități sunt: 

„ funcția educativă; 

„ funcțiarecreativă şi de destindere; 

= funcție de recuperare fizică sau a însuşirilor 
motrice; 

= funcție stimulativă şi de autoperfecționare; 

= funcție de întreținere; 

= funcție de dezvoltare a spiritului şi preferinței de şi 
pentru competiție; 

„ funcție de armonizare a calităților fizice cu cele 
psihice şi cele estetice, rezultate din practica 
exerciţiilor fizice ; 

= funcție de dezvoltare şi perfecționare a capaci- 
tății motrice etc. 

Tendințele generale a semenilor noştri de reducere a 
solicitărilor fizice dinamice şi creştere a ponderii efortului 
psihofizic static, au drept consecință diminuarea 
capacității motrice a organismului, a inițierii şi declanşării 
procesului de degradare a sistemelor muscular de 
susținere şi a celui de irigare a țesuturilor, cu implicații 
grave asupra celor mai importante funcții ale corpului, 
dar şi la nivel social, prin creşterea morbidității, slăbirea 
capacităților biologice şi fizice ale populației şi 
diminuarea drastică a potențialului demografic cu 
repercusiuni pe termen lung. 

Conţinutul conceptului include de asemenea şi 
ansamblul de deprinderi şi capacități specifice dome- 
niului sportiv, care se referă la înlăturarea deficienţelor 
somato-funcționale, la modelarea şi dezvoltarea armoni- 
oasă a organismului şi a personalității umane, toate 

acestea exercitate printr-un echilibru funcțional 
desăvârşit între calitățile psihice şi cele fizice, reprezen- 
tând rampa de lansare cea mai importantă pentru 
viitorii sportivii de performanță. 

În sistemul de învățământ național, aceasta este 
structurată astfel încât să cuprindă toate etapele vieții 
individului uman, după cum urmează: educație fizică 
pentru preşcolari, pentru învățământul primar, gimnazial, 
profesional, liceal, postliceal, universitar, militar, pentru 
dizabili şi vârstnici. 


Exercițiu fizic 


Activitatea fizică, de-a lungul istoriei umanității, este 
responsabila numărul unu pentru producerea diviziunii 
muncii şi apoi a nivelului la care a ajuns civilizația umană 
actuală. 

Pornindu-se de la exerciţiile fizice de antrenament 
vânătoresc, practicate în peșterile zugrăvite cu anima- 
lele care le puneau viața în pericol sau cu cele care 
contribuiau la existența tribului şi continuând cu 
antrenamentele cu specific războinic de apărare sau 
cucerire, care urmau să reprezinte originea sporturilor de 
mai târziu, exercițiile fizice au însoțit omul de la starea 
primitivă până în zilele noastre, când au căpătat 
manifestări şi valențe sociale fundamentale pentru 
cultura, politica şi sănătatea popoarelor, aspecte 
exprimate în final, în timpurile moderne, prin varietatea 
sporturilor populare sau a celor de performanță. 
Practicarea regulată a exerciţiilor fizice este necesară în 
toate etapele vieții, pentru că înlesneşte adaptarea mai 
uşoară la cerințele vârstei, ale societății şi la îndeplinirea 
sarcinilor implicate de necesitățile existenței zilnice, 
stimulează şi îmbunătăţeşte gândirea, curiozitatea, 

creativitatea, performanța fizică şi motrică, şlefuieşte şi 
înfrumusețează corpul, fortifică sănătatea etc. 


Management 


Managementul este un concept care ține atât de 
ştiinţă cât şi de arta de a organiza, gestiona şi conduce o 
organizație, o activitate sau o acțiune, iar managerul 
este specialistul care dirijează sau gerează interesele unei 
instituții, ale unui club sau echipe - de sportivi în cazul 
nostru - ale unui om de cultură, artist sau sportiv. În 
cazurile din urmă, managerul sau impresarul se ocupă şi de 
organizarea spectacolelor culturale ori competițiilor 
sportive, precum şi cu administrarea activităților 
financiare implicate de realizarea şi desfăşurarea acestor 
evenimente. 


Performanța fizică 


Se referă la rezultatele deosebite obținute din punct 
de vedere fizic, într-un domeniu sau o probă şi este 
specifică activităților corporale şi competițiilor sportive. 
Implică aptitudini deosebite în folosirea forței realizate 
printr-un antrenament disciplinat şi este o mare 
consumatoare de energie fizică şi psihică. 


Performanța psiho-fizică 


Reprezintă performanța umană, la care dominanta 
laturii psihice sau fizice este practic imposibil de stabilit. În 
această categorie intră performanța în arte (sculptură, 
pictură, grafică, muzică, teatru, balet, gimnastică ar- 
tistică etc.), în sport (lupte, scrima, tenis, alpinism, box, 

gimnastica, paraşutism etc.), în activități profesionale 
speciale (cosmonaut, cercetător polar, ghid alpin, 
scafandru, sondor marin, antropolog etc.). 


Performanța motrică 


Manifestare şi grad de eficiență al acesteia, care 
rezultă din mobilizarea tuturor resurselor unui individ în 
contextul rezolvării unei sarcini motorii. Performanța 
provine din şi depinde esențial de aptitudinile fizice şi 
psihomotorii, de complexitatea abilităților personale 
posedate de individ şi de capacitatea acestuia de a le 
polariza, mobiliza şi folosi optim într-o sarcină la care este 
supus şi care se dovedeşte foarte dificilă; capacitate 
care este o proprietate şi un indicator ale nivelului 
motivațional şi de control emoțional atins la un moment 
dat de practicant. 


Performanța sportivă 


Performanţa sportivă este reprezentată de acele rezul- 
tate de excepție obținute într-o anumită probă de un 
sportiv, de o echipă sau de un grup de sportivi, la un 
aparat sau la o probă specifică, de obicei într-o com- 
petiție la care rezultatele subiecților se compară între ele, 
exprimate printr-un calificativ sau o cifra pe o scală 
valorică standardizată şi omologată de foruri formale de 
specialitate. După Kramar (1997) este un „rezultat valoros 
— individual sau colectiv — obținut într-o competiție sportivă şi 
exprimat în cifre absolute după sistemul baremurilor oficiale, 
sau prin locul ocupat în clasament” şi care „constituie motivul 
fundamental al întregii activități de pregătire şi participare la 
competiţie ” 

Într-o exprimare comună, performanța este privită în 
mediul social de proveniență a individului ca o isprava 
nemaipomenită, o reuşită de vârf, ca ceva unic, ceva 
care nu s-a mai realizat de antecedenți, ceva 
excepțional care - în momentul producerii sau cu 
trecerea timpului - va căpăta valoare socială, (de 
simbol sau de reper) la nivelul comunității. 

Valoarea cea mai înaltă a unei performanțe este 
recordul, pentru care luptă cu înfrigurare atât sportivii cât 
şi antrenorii. Asupra lui este îndreptată şi atenția 
specialiştilor din domeniile specifice sau conexe ori ai 
altor sectoare de activitate, care îi studiază izvoarele în 
laboratoare pentru a-i putea ameliora metodele de 
obținere şi pe care, cu măiestria lor, încearcă să-l 
îmbunătățească de fiecare dată antrenorii, spre gloria 
discipolilor lor. 

Multe dintre elementele şi tehnicile folosite în mediul 
sportiv de performanță, sunt preluate cu timpul de 
instituțiile de învățământ din diferite domenii de 
activitate, contribuind astfel la îmbunătățirea activității 
obişnuite a acestora la orele de educație fizică, de sport 
ori de specialitate (în armată, în cercetarea extremă  - 
cosmos, scufundări marine de mare adâncime, 
escaladări alpine etc.). 

Este de reținut că performanța pentru sportivii 
profesionişti are valoare de marfă (pentru care primesc 
bani!) şi la ea contribuie, pe lângă calitățile personale, şi 
o seamă importantă de realizări ale unor specialişti din 
diferite domenii de cercetare. 


Sport 


Conform articolului 2, aliniatul 1, litera a a Chartei 
Europene a Sportului, prin sport se înțelege „roate formele de 
activităţi fizice care — prin participare organizată — au ca obiectiv 

exprimarea sau ameliorarea condiţiei fizice şi psihice, dezvoltarea 
relaţiilor sociale sau obținerea de performanțe în întrecerile de orice 
nivel” 

Sportul azi, ca prezență cotidiană, este expresia 
manifestării practice, sub supraveghere calificată sau nu, 
a unui ansamblu de exerciții fizice şi de jocuri practicate 
metodic, pentru întărirea organismului şi pentru a educa 
voința, curajul şi inițiativa, spiritul de echipă, de 
competiție, de învingător etc. Practicarea acestei 
activități fizice, presupune un antrenament organizat, 
respectarea anumitor reguli şi a unei anumite discipline, 
având la bază aspectul competitiv şi urmărirea obținerii 
de performanță. „„Se practică la vârsta şcolară pentru 
întregirea personalităţii copiilor şi tinerilor, iar mai târziu 
pentru menţinerea şi potenţarea capacităţii de rezistență a 
organismului la eforturi”” (M.D.E., 1978). Se exprimă sub 
două forme: sport de masă şi sport de performanță.. 


Sportul de masă 


Activitate sportivă practicată de un număr foarte mare 
de indivizi - având drept scop petrecerea timpului liber în 
mod reconfortant, realizarea unei condiții fizice bune, a 
unei armonii fizice şi estetice corporale în conformitate cu 
solicitările şi standardele timpului şi a unei stări de 
sănătate benefice unei activități umane cotidiene 
susținute. 

Aspecte ce țin de scopul, funcțiile sportului de masă şi 
drepturile cetățenilor privind practicarea acestuia, sunt 
prevăzute în Charta Europeană a Sportului pentru Toți, 
aprobată la Bruxelles în anul 1975. 

Sportul de performanță 


Este o activitate la care participă posesorii celor mai 
bune rezultate obținute în competițiile de specialitate, de 
un număr — se înțelege - foarte mic de indivizi. 


Sociologie 


Termenul îşi are originea în două cvvinte: socius, de 
sorginte latină, care înseamnă soț, asociat, camarad, 
tovarăş şi logos, de obârşie greacă, care are înțeles de 
cuvânt, idee, teorie, ştiinţă. 

Acest termen a fost creat şi folosit pentru prima oară în 
literatura de specialitate, în anul 1839, de către filozoful 
francez Auguste Comte, şi luat ad litteram, înseamnă 
„ştiinţa  însoțirii, a asocierii, a întovărăşirii, a grupării 
colectivelor, unităților sau formațiunilor sociale de orice fel, a 
tuturor formelor de viaţă socială constituite de oameni, de la 
cele mai simple şi mărunte, ca familia conjugală, cercurile de 
prieteni, echipele de muncă, până la cele mai complexe şi mai 
întinse, ca triburile, popoarele, naţiunile, ţările, organizaţiile 
internaţionale şi mondiale '"(Herseni, 1981). După Norman 
Goodman (1991), sociologia este definită ca fiind „studiul 
ştiinţific al comportamentului social al asocierii umane şi al 
rezultatelor acestor acțiuni”. Într-o formă mai concentrată, 
putem afirma că este ştiinţa despre social care studiază 
societatea sub toate aspectele sale specifice (fenomene 
sociale, fapte, comportamente, relații, sistemele sociale 
etc.) 

Sociologia educației 


„Sociologia educaţiei reprezintă o ştiinţă socioumană de 
graniță, care are ca obiect de studiu specific, analiza relaţiei 
complexe existente între societate şi activitatea de formare- 
dezvoltare a personalității, realizabilă îndeosebi în contextul 
învățământului, la nivel de sistem şi de proces” (Cristea, 
2000). Luată în contextul ştiinţelor pedagogice, sociologia 
educaţiei se ocupă în totalitate de domeniul specific 
educației, din perspectiva impactului formativ major al 
modelului de societate pe care o avem în vedere, 
înregistrat la nivel de sistem şi de proces, în cele dovă 
planuri: micro şi macrostructural. 

Ştiinţele sociale şi îndeosebi sociologia, se interesează şi 
se ocupă de educație din două motive fundamentale: 
a) fiindcă cultura, la nivelul popoarelor, este un tezaur 

care este transmis din generație în generație şi... 

b) transmiterea acesteia se realizează mai ales prin 
intermediul unor instituții formale, unele dintre acestea 
jucând un rol social fundamental în ultimele decenii. 

Cu cât sociologia educaţiei, ca ştiinţă, cunoaşte mai bine 
aceste aspecte, cu atât poate acționa şi transforma 
activitatea instituțiilor de care se ocupă şi pe care le 
studiază, în beneficiul general al societății. 


Sociologia sportului 


După afirmația lui Marolicaru (2005) „Sociologia sportului 
- ramură a sociologiei generale - studiază influenţele pe care le 
exercită sportul, ca factor de afirmare a valențelor umane şi 
sociale, precum şi influențele pe care le exercită socialul 
asupra fenomenului sport” 

Sociologia educației fizice şi sportului 


Sociologia educaţiei fizice şi sportului, este o ramură Nouă 
a sociologiei generale şi o subdiviziune a sociologiei 
culturii. Are ca obiect de studiu specific, analiza relației 
complexe reciproce care există între societate şi sistemul 
instituțional de formare-dezvoltare a personalităţii sportivului, 
printr-un ansamblu de exerciții fizice şi jocuri practicate 
metodic pentru întărirea organismului şi obținerea de 
performanţă, sub îndrumarea unor specialişti, precum şi 
investigarea fenomenelor, faptelor şi comportamentelor sociale 
declanşate de această activitate. 

O definiție a cercetătorului polonez Andrej Wohl (apud 
Cârstea, 1995) afirmă: „sociologia sportului este o ştiinţă 
care se ocupă de observarea şi deosebirea fenomenelor legate 
de funcțiile sociale ale sportului şi de sport în sine. Este acea 
ştiinţă care analizează legile care dirijează dezvoltarea 
sportivului, dezvoltarea factorilor sociali care ajută sau 

împiedecă desfăşurarea sportului 

1.2.0. Obiectul de studiu al sociologiei 
educației fizice şi sportului 


Sociologia educaţiei fizice şi sportului, este o ramură 
tânără a sociologiei culturii şi şi-a făcut apariția în a doua 
parte a secolului XX. Conceplul a fost prezentat prima 
dată în lucrarea colectivă Sport et Societe, apărută la 
Paris în anul 1981 sub conducerea lui C. Pociello (apud 
Corneloup, 2002) şi s-a dezvoltat ca o necesitate a 
valorificării cunoştinţelor de sociologie în practica edu- 
cației fizice şi sportului în rânaul elevilor şi tinerilor, dar şi 
ca rezultat al avântului mondial pe care l-a luat sportul 
de performanță, cu toate consecințele sale sociale şi 
politice la nivel de state şi de organizații internaționale. 
Domeniul său de activitate şi de competență este studiul 
modalităților de influențare favorabilă a activității 
sportive şi a practicanților acesteia din punct de vedere 
psiho-social al inter-relațiilor umane din acest mediu şi a 
câmpului social în general. Studiază atât particularitățile 
sociale implicate de aceste îndeletniciri practicate 
sistematic şi sub control de specialitate, cât şi formele şi 
caracteristicile formative ale activităților sportive, 
ocupându-se şi de cercetarea legităților sociale care pot 
asigura maximizarea rezultatelor la nivel de şcoală, de 
club sau asociație sportivă. 

Activitățile sportive menționate, mai poartă numele şi 
de activităţi corporale sau ale trupului, şi după o ordonare 
propusă de Cârstea (1995) se clasifică în: 

„ activități corporale de tip formativ, care sunt 
obligatorii pentru toată generația în creştere; 

„ activități corporale de tip conservativ-adoptiv, proprii 
populației adulte; corespunde cerințelor educației 
permanente; 

„ activități corporale de tip ludic, care caracterizează 
atât copilăria cât şi vârstele adulte, (fiindcă trebuie să 

recunoaştem, fiecare vârstă îşi are jocurile sale 
specifice!); 

„ activități corporale de zip competițional, performan- 
țial, practicate de sportivii care fac sport de perfor- 
manță; 

„ activități corporale de tip recreativ şi distractiv, 
efectuate de toți cei care vor să-şi petreacă timpul în 
mod plăcut şi relaxant; sunt activități de destindere, 
recreare şi refacere a potențialului biologic al 
organismului. 

O altă clasificare, tot în cinci puncte, preluată dintr-o 
lucrare de-a sa mai veche (1969), propune profesorul 
Epuran în Metodologia cercetării activităţilor corporale, 
apărută în anul 2005. După această clasificare, 
activitățile corporale sunt: 

]. activități corporale ludice „constituind un conplex de 
mijloace care satisfac nevoile de mişcare ale omului, sub 
formele cele mai variate”; 

2. activități corporale gimnice, în care sunt cuprinse: 
gimnastica de bază, gimnastica aerobică, jogging-ul, 
exercițiile de menţinere a condiției fizice, exercițiile 
calisthenice; 

3. activități corporale agonistice, de tip competitiv care 
realizează trecerea gradată de la joc recreativ la 
sport şi la performanţă; 

4. activități corporale recreative, efectuate în timpul liber 
pentru divertisment şi recreere; 

5. activități corporale compensatorii, care au rol şi funcție 
de „recuperare a capacităţii fizice, motrice şi psihice a 
celor care manifestă prezenta diferitelor handicapuri ”. 

Toate aceste activități fac obiectul sociologiei educaţiei 
şi culturii fizice şi sportului, ştiinţă care se ocupă atât de 
individul activ fizic, dar mai ales de sportiv. 

Astăzi este de neconceput ca la marile competiții 
internaționale să nu participe pentru a se întrece, cei mai 
valoroşi sportivi ai lumii, care provin din competițiile naţi- 

onale. Pentru aceasta, fiecare stat care are în proiectele 
sale dezvoltarea sportului de masă sau a celui de 
competiție, face eforturi deosebite, atât financiar cât şi 
organizatoric şi metodologic, folosind toate realizările de 
top ale cercetării ştiinţifice privind potențele fizice, 
psihice şi intelectuale umane. Nu este de neglijat 
imaginea pe care o țară o poate câştiga prin valoarea şi 
valorizarea performanțelor sportive obținute de reprezen- 
tanții săi. Dacă din punct de vedere economic, nu sunt 
multe statele care se pot lăuda cu rezultate de vârf, din 
punct de vedere sportiv, chiar şi țările din lumea a treia 
pot obține performanțe excepționale. Sportivii devin 
astfel cei mai buni ambasadori şi cei mai eficienți 
„„fabricanţi” de imagine pentru țările pe core le 
reprezintă, iar politicienii nu evită să se folosească de 
acest vehicul util pentru cariera lor şi o folosesc din plin, 
chemânau-i - după obținerea unor rezultate deosebite 
la nivel internațional - pentru a-i felicita şi a-i onora cu 
diplome şi cele mai înalte titluri de merit ale statului. 
Exemplul cel mai elocvent în acest sens, este experiența 
țării noastre din deceniului şapte al secolul trecut. Până 
în anul 1976, când a avut loc Olimpiada de la Montreal, 
se ştia despre România foarte puține lucruri. Era o țară 
comunistă, pierdută undeva în Europa, despre care 
lumea nu avea prea multe informații. După cele cinci 
note de 10 obținule de excepționala gimnastă care a 
fost Nadia Comăneci, reprezentând o premieră mondială 
în notarea exerciţiilor la gimnastică, numele Nadiei şi al 
României se aflau pe buzele tuturor corespondenților de 
presă sportivă din întreaga lume, dar şi ale tele- 
spectatorilor. Fenomenul Nadia, care a bulversat nu 
numai lumea sportivă mondială cu performanțele sale, ci 
milioane de telespectatori, a făcut ca România să devină 
pentru un timp, țara minunilor şi a copiilor excepționali, 
adică cu totul altceva decum fusese percepută până 
atunci. S-a produs un reviriment puternic în relațiile 

noastre economice, culturale şi diplomatice cu toate 
statele lumii. România se contopea cu imaginea Nadiei 
Comăneci, adică cu aspirațiile, grația, perseverența, 
frumusețea şi performanța unui copil extraordinar. Acest 
model de copil şi de sportiv, de acum era dorit de toți, 
de la părinții simpli până la şefii de state. 

Am prezentat numai o parte din consecințele sociale 
pe care le poate induce un sportiv, un sport dus până la 
perfecțiune de către nişte oameni excepționali. 

La performanțele Nadiei, în România s-au adăugat de- 
a lungul timpului, alte şi alte performanțe ale altor tineri 
extrem de ambiţioşi şi de talentați din sporturi precum 
natația, handbalul, atletismul, scrima, caiac-canoe, 
fotbalul, firul, boxul etc. Ei au devenit modele de urmat 
pentru părinții care-şi doreau să aibă astfel de copii 
minunați, dar şi pentru copii care râvneau după astfel de 
isprăvi. Această experiență a făcut ca sportul de 
performanță să devină un fenomen social foarte 
important pentru oamenii politici dar şi pentru 
cercetătorii din domeniul sportului sau din domenii 
conexe din România. 

Consecințele se cunosc: centre speciale de antre- 
nament pentru gimnastică şi pentru alte sporturi, apariția 
unor cluburi şi asociații sportive foarte puternice, a unor 
galerii de susținători foarte robuste şi numeroase - şi să 
subliniem, foarte civilizate, dovedind astfel un nivel de 
educație ridicat - a dezvoltării de servicii specifice 
întrecerilor sportive, a dezvoltării unor industrii specializate 
pe echipamente şi aparate profesionale pentru sportivi. 
Toate acestea reprezintă fapte sociale cu impact 
deosebit în viața sportivă, economică şi politică ale 
timpului. 

Sociologia educaţiei fizice şi sportului se Ocupă, prin 
cercetările sale, de o gamă foarte vastă de probleme, 
plecând de la cele ale nivelului de educație a sportivului 
şi a galeriei de susținători, până la impactul psiho-social 

al unei victorii sau înfrângeri, al modelului psihocompor- 
tamental oferit de sportiv - care poate induce compor- 
tamente pozitive sau negative (acte de caritate, viață 
decentă, moralitate ireproşabilă sau drog, viață imorală, 
comportamente huliganice etc.) în rândul admiratorilor 
sau a consumatorilor de spectacole sportive. Această 
ştiinţă abordează de asemenea problema inter- 
disciplinarității ştiinţelor care pot contribui cu rezultatele 
lor la noi performanțe umane. Afirmând aceasta, ne 
gândim la contribuțiile din domeniile biologiei, medicinii, 
psihologiei, geneticii, biomecanicii, biochimiei, gastro- 
nomiei, pedagogiei şi, nu în ultimul rând, al sociologiei 
sportului de performanță. 

Dintre ştiinţele sociale care abordează fenomenul spor- 
tiv ca proces social particular, ies în evidenţă ştiinţele pe- 
dagogice şi disciplinele metodice de ramură care, prin 
menirea lor şi prin modul cum abordează fenomenul, au 
o vădită natură sociologică. 

Din toate cele afirmate mai sus, putem constata rolul 
deosebit pe care îl are cercetarea sociologică în acest 
domeniu, pentru a descoperii şi elucida toate cauzele şi 
consecințele sociale ale fenomenului sport. 

Unul din dezideratele Sociologiei educației fizice şi 
sportului este şi acela de a se implica în cercetarea 
fenomenului sportiv încă din etapa preşcolară a 
sistemului de învățământ, pentru a găsi şi apoi propune 
soluții creative la unele probleme sociale ale copiilor cu 
aptitudini sportive deosebite, dar şi cu dizabilități. Este 
preferabil ca sociologul să lucreze în echipă cu 
psihologul, medicul şi profesorul de sport, pentru a avea 
o perspectivă vastă a fenomenului şi a-şi putea lămuri 
unele comportamente ce țin de mediul familial, şcolar şi 
social al sportivului în devenire sau ale grupului de sportivi 
luat în considerație. 

Rolul sociologiei educației fizice şi sportului este şi acela 
de a descoperi la timp şi a putea explica cu instru- 

mentele ştiinţifice specifice şi adecvate, anumitele 
aspecte ce țin de modele, de evoluția socială, de 
motivația socială a unui sportiv şi de a propune soluții 
care să consolideze performanța. Această disciplină 
cercetează fenomenul sportiv în contextul ansamblului 
social, ca element constitutiv al acestui ansamblu, dar şi 
ca produs al lui, care, pentru a putea ființa şi realiza 
unele obiective specifice, stabileşte o multitudine de 
relații directe şi indirecte cu societatea. 
Sarcinile sale privind cercetarea fenomenului sportiv, 
după părerea noastră, rezidă în: 
= Studierea manifestărilor sociale ale elevilor şi sportivilor 
prinşi în diferite forme de activitate sportivă; 

= studierea particularităţilor sociale ale întrecerilor spor- 
tive şi ale moadalităților de optimizare a performanței 
sportivului; 

= folosirea metodelor şi tehnicilor de cercetare moderne din 
domeniul ştiinţelor socio-umane în descoperirea, 
selectarea şi promovarea sportivului cu reale calități 
psihofizice în arena sportului de performanţă; 

= Studierea activităților sportive cu scopul de a înlesni 
profesorului de educație fizică şi antrenorului instru- 
mente şi modele de organizare şi de structurare a 
relațiilor interpersonale ale sportivilor, pentru eficien- 
tizarea organizației şi a activității de pregătire fizică şi 
sportivă pe baze ştiinţifice moderne la nivelul 
cerințelor cotidiene. 

Toate aceste aspecte se constituie în vectori importanți 
în armonizarea activității motorii a individului tânăr cu 
aspectele fundamentale ale mediului social, uşurându-i 
integrarea în acesta; îi ajută pe viitori profesori de specia- 
litate şi pe antrenori la deprinderea priceperii de a aplica 
CU succes cunoştinţele de psiho-sociologie în activitatea 
lor profesională, având ca țel permanent, întărirea sănă- 
tății fizice şi psihice şi întipărirea în comportamentul celor 

antrenați, a abilităților de integrare socială rapidă şi fără 
asperități. 

Ca ştiinţă a vieții sociale, sociologia în general şi 
disciplina de care ne ocupăm - în mod special - este 
angrenată în procesele de evoluție şi perfecționare a 
vieții şi activității sportivului, a devenirii sociale a acestuia, 
a influenței pe care el şi actul său sportiv îl au asupra 
mediului social în care se dezvoltă şi se integrează, şi 
amprentele pe care acest mediu le lasă asupra sa. 
Aceasta, parafrazându-l pe Petre Andrei (1970), are ca 
obiect de activitate, cercetarea realității sociale şi 
procesualitatea devenirii şi realizării acestei realități, studiul 
societății în totalitatea sa, natura şi esenţa, structurile şi 
funcțiile ei, modul în care aceasta evoluează, ordinea de drept 
a societății, legitățile care-i guvernează evoluția şi dinamica. 
O parte dintre conceptele de bază cu care lucrează 
sociologia (societate, colectivitate, grup social, relații 
sociale, relații interpersonale, opinie, mentalități, fapte 
sociale, rol şi status social, cultură socială, socializare, 
mobilitate, performanță, adaptare şi integrare socială, 
dezvoltare socio-umană, influență şi imagine sociale 
etc.), le foloseşte şi sociologia educației fizice şi sportului. 
Obiectul de cercetare al acesteia din urmă, îl constituie 
colectivele de sportivi, relațiile interumane în cadrul 
acestora şi în afara lor, ansamblul dimensiunilor sociale 
ale existenţei sportivului, viața lui socială în diferite 
structuri şi organizații, în diferitele medii de provenienţă ori 
de destinație, comportamentul uman în mediul social 
propriu sportivului sau grupurilor sportive de diferite tipuri, 
impactul acestui comportament în grupul de origine şi în 
societate, impactul sociologic ale performanței sportive 
în diferite medii de educație (familie, şcoală, club sportiv, 
universitate, asociație sportivă), influența mass-media 
asupra evoluției actului sportiv, aspectele sociale ale 
retragerii din activitatea sportivă de performanţă, 
importanța psihofizică şi socială a practicării exerciţiilor 

fizice în tot sistemul de învățământ, rolurile sociale ale 
profesorului de educație fizică şi sport, ale antrenorului 
(sileă 


1.3.0. Relaţia sociologiei cu alte ştiinţe 


Ocupându-se de cercetarea unui domeniu atât de 
vast, cum este cel al realității cămpului social, sociologia 
se întâlneşte şi deseori se intersectează şi cu alte ştiinţe 
care studiază omul şi societatea, ştiinţe pe care univer- 
sitarii A. Mihu din Cluj-Napoca (1992) şi C. Schifirneț din 
Bucureşti (2002), le împart în trei mari grupuri: 

a) grupul ştiinţelor sociale: antropologia, economia, 
psihologia socială, istoria şi sociologia; 

b) grupul disciplinelor umaniste: filozofia, teologia, 
literatura, muzica şi arta; 

Cc) grupul ştiinţelor comportamentale: stologia, 
antropologia, psihologia, aspectele comportamen- 
tale ale economiei, geografiei, dreptului, psihiatriei, 
sociologiei şi ştiinţelor politice. 

După câte observăm, sociologia este cuprinsă în două 
grupuri de ştiinţe: grupul ştiinţelor sociale şi grupul 
ştiinţelor comportamentului. Acest fapt demonstrează nu 
numai complexitatea obiectului său de studiu, dar şi 
existența unor moduri şi unghiuri diferite din care poate fi 
abordată problematica socială. Obiectul său de studiu 
fiind câmpul social, practic sociologia comunică, într-un 
fel sau altul, cu toate ştiinţele. Enumerăm mai jos doar o 
parte dintre cele mai importante conexiuni. Astfel, are o 
relație foarte bună (raporturi de reciprocitate) cu istoria, 
care ii aduce materialul faptic indispensabil analizelor 

sociologice, uşurând evidențierea unor tendințe, direcții, 
ritmuri de dezvoltare ale societății contemporane. 
Amândouă ştiinţele studiază faptele concrete din 
societate, „numai că istoria se rezumă la unicate şi faptele de 
succesiune ale trecutului, pe când sociologia cercetează faptele 
prezentului ce au  reprezentativitate statistică ridicată ” 
(lonescu şi Stan, 1997). Istoricul are misiunea de a 
descoperi şi de a conserva izvoarele trecutului, sociologul 
este pus în situația de a inova, de a găsi soluții noi în 
concordanță cu dinamica socială curentă. Are relații cu 
psihologia, care studiază individul uman şi personalitatea 
acestuia, cu psihologia socială — care se ocupă de studiul 
relațiilor sociale, ale structurilor, interacțiunilor şi dinamicii 
organizării sociale, cu antropologia - care este ştiinţa 
despre om ca individ şi specie, cu ştiinţele economice  — 
care se ocupă de viața economică a societății 
(producția, distribuția şi consumul bunurilor şi serviciilor, 
retripuția muncii, banii, afacerile, relațiile economice 
internaționale etc.), cu etologia, care are ca obiect 
studiul moravurilor popoarelor, Cu ştiinţele politice - care 
studiază doctrine, idei, organizarea politică, strategii şi 
comportamente electorale etc., cu discipline din 
domeniul matematicii - de la care preia instrumente de 
calcul şi modele de reprezentare şi interpretare a datelor. 
De asemenea, are relații consistente cu etnologia, cu 
care, nu numai că foloseşte în comun unele metode de 
cercetare, dar îi preia şi o serie de informații despre 
societățile trecute şi dispărute, sau despre comunitățile 
contemporane cu nivel de dezvoltare cultural, material şi 
spiritual neafectate de modernism şi globalizare, ori 
rămase în urmă din punct de vedere al civilizației 
contemporane (aşa-numitele comunități retardate). 
Toate aceste informații ne ajuta să ştim de ce şi cum am 
evoluat, într-un mod sau altul, ca ființe sociale, „cum de au 
ajuns lucrurile să fie ceea ce sunt”, după cum afirma F. 
Boas (apud lonescu şi Stan, 1997). Relaționează cu 

pedagogia, pentru că, după cum afirma Petre Andrei 
(1970), „procesul de formare al conştiinţei sociale, care este 
condiția fundamentală pentru existența unei societăţi, este 
ajutat deci în mod categoric de educaţie. De aceea sociologia 
şi ştiinţa educaţiei sau pedagogia, sunt foarte legate una de 
alta”. Conexiuni are şi cu alte ştiinţe, însă ne vom opri 
deocamdată doar la cele enumerate mai sus. 

Dacă ne vom referi doar la sociologia sportului, la cele 
relatate de noi se mai pot adăuga - ca făcând parte 
printre cele mai importante şi genetica, biochimia, medi- 
cina, biomecanica ş.a. 


1.4.0. Funcțiile sociologiei 


Ca ştiinţă, sociologia îndeplineşte mai multe funcții, însă 
Noi o să le enumerăm doar pe cele pe care le consi- 
derăm a fi mai utile pentru domeniul de care ne 
ocupăm; 

+ funcţie descriptivă — descrie faptele sociale, fenome- 
nele şi structurile sociale, prezintă realitatea socială în 
dinamica sa integrală; 

e funcţie explicativă -care scoate în evidenţă şi explică 
raporturile fundamentale ale interacțiunilor care au 
loc în câmpul social, care formează normalitatea şi 
regularitățile vieții sociale într-o anumită perioadă de 
timp într-o societate, precum şi a factorilor generatori 
ai faptelor şi fenomenelor sociale care, corect 
interpretați, pot scoate în evidență tendințele de 
dezvoltare socială; 

* funcţie critică — cu care se analizează în mod critic 
faptele şi fenomenele câmpului social, arătând nu 
numai cum şi de ce acestea sunt într-un mod sau altul, 
ci şi cum ar trebui să fie pentru a putea eficientiza 

dezvoltarea socială, pentru a elimina problemele şi 
contradicţiile din societate, înlocuinau-le cu modele 
armonioase, mereu perfectibile sau cu alternative 
care pot fi puse în practică de conducerea politică a 
societății; 

* funcţie prospectivă şi prognostică — Cu care sociologia, în 
urma cercetărilor efectuate, poate diagnostica şi 
prevedea sensul şi modul în care o societate se poate 
dezvolta, poate oferi alternative corective sau 
informa-ții ştiinţifice explicative; ea acceptă două 
tipuri de previziune, respectiv previziunea stare de fapt - 
în care nimic nu poate interveni să tulbure 
desfăşurarea fenomernului, şi previziunea plan - în care 
actorul social poate acționa pentru susținerea 
desfăşurării normale a vieții sociale; 

* funcţie aplicativă - sociologia în urma studiilor asupra 
câmpului social, elaborează ipoteze, propune soluții şi 
rezolvări, recomandă de asemenea alternative care 
pot fi puse în practică de autoritatea politică a socie- 
tății. 

Toate aceste funcţii, nu au un statut independent. Ele 
interrelaționează, se susțin reciproc şi în mod firesc, în aşa 
măsură încât sociologia să-şi poată îndeplini menirea sa 
ştiinţifică în cadrul celorlalte ştiinţe despre om şi societate. 


1.5.0. Sociologia grupului mic 


În ultimele decenii, cercetătorii din domeniul sociologiei, 
psihologiei şi psihologiei sociale, au fost preocupați în 
mod deosebit de viața şi organizarea grupului mic, în 
special de psihologia membrilor acestuia, de structurarea 
şi tipul relațiilor interpersonale şi de găsirea ori construirea 
unor instrumente cu care să se poată controla sau 

induce anumite comportamente individuale ori de grup 
la nivelul organizației. S-a vizat în special problema 
performanțelor pe care grupul le înfăptuieşte sau le-ar 
putea realiza, în urma modului de structurare şi de 
organizare. 

Studiile cele mai semnificative au fost efectuate pe 
grupuri mici din industrie şi armată şi foarte puține pe cele 
din activitățile sportive, care au beneficiat totuşi, prin 
transfer, de rezultatele acestor cercetări. 

Grupul mic, spre deosebire de alte tipuri de grupuri, îşi 
are specificul său de funcționare şi acest lucru ne inte- 
resează în mod aparte, datorită faptului că toate activi- 
tățile sportive au la baza acest tip de grup, format din 
două până la 20-25 persoane, care se află într-un sistem 
de relații de comunicare, de colaborare, de apreciere, 
organizate după norme proprii şi specifice de conduită, 
pentru atingerea unui țel comun. 

Primele studii asupra grupului mic privind performanța 
şi nivelul de creativitate, au fost întreprinse de E. Mayo. Au 
urmat cele ale lui K. Lewin, care au vizat rolul liderului într- 
un astfel de grup şi cele ale lui J. Moreno - care s-a 
ocupat de definirea rolului relațiilor preferențiale între 
membrii grupului mic şi dezvoltarea unor instrumente de 
cuantificare a acestor relații, cel mai cunoscut fiind 
tehnica sociometrică. 

După cum subliniază M. Epuran (2001), grupul mic 
sportiv „prezintă o anumită dinamică, grad de coeziune (moral 
şi spiritual de grup), tipuri de interacțiuni, un sistem de 
comunicare direct interpersonal, prezintă fenomene de 
autoritate şi de dependență grupală, de presiune a grupului, 
procedee de conducere etc. care-/ definesc şi-l diferenţiază de 
altele” şi „trebuie înțeles ca sistem, cu organizare internă 
ierarhizată care implică interacţiunea elementelor componente, 
mecanisme de reglaj şi autoreglaj, integritate”. 

Studiile care s-au ocupat de grupul mic formal din sport 
(în sportul de stradă, de recreere sau de întreținere — 

33 


grupurile pot fi spontane sau informale) au vizat sistemul de 
relații preferențiale, dinamica şi coeziunea din cadrul 
grupului, procesele de conducere, tipologia liderilor ş. a. 
În sportul de performanţă, regulile pentru constituirea 
acestuia sunt precise, uneori chiar rigide: membrii echipei 
sau reprezentanții clubului ori ai asociației sportive, sunt 
admişi pe criterii de performanţă bine stabilite, alegânau- 
se indivizii cei mai dotați şi cu rezultatele cele mai bune 
realizate la cel mai înalt nivel competițional. 

Cunoscându-se faptul că de coeziunea membrilor 
grupului, depind nivelurile de performanţă şi de satisfacţii 
ale sportivului cât şi ale antrenorilor, se impune din punct 
de vedere sociologic, cunoaşterea aprofundată a 
tuturor nuanțelor psihocomportamentale ale componen- 
ților săi, pentru a putea preântâmpina situațiile delicate 
de dezbinare, dezorientare şi pierderea interesului comun 
privind  dezideratele antrenorului, clubului sau ale 
asociației. Literatura de specialitate remarcă printre 
caracteristicile esențiale ale grupului mic din domeniul 
sportului, următoarele atribute: 

e  eterogenitatea echipei; 
volumul Mic; 
chibzuinţă; 
dinamică specială şi specifică; 
adeziune voluntară a membrilor; 
asumarea şi respectarea normelor de conduită 
impuse de antrenor, tradițiile echipei sau ale clu- 
bului; 

e nedeterminarea coexistenţei în echipă; 

e neângrădirea apartenenței la alte grupuri formale 

sau informale. 

Unul dintre cercetători, îl numim pe J. B. Cratty, clasifică 
grupurile în coacționale (sportivul performează fără a 
interacționa cu ceilalți coechipieri) şi interacționale 
(performanța personală depinde de calitatea relațiilor 
din echipă şi este specifică sporturilor de perechi sau 

grup precum tenisul, canotajul, ciclismul, ştafeta din 
atletism sau înot). 

Relațiile interpersonale din interiorul grupului/echipei 
care, după Moreno, pot fi de acceptare, indiferență sau 
respingere, au o importanță capitală în viața şi 
performanța echipei. Rioux şi Chappuis (apud Epuran, 
2001) le clasifică în relații preferențiale afective, care se 
exprimă prin conexiuni de simpatie, respingere sau 
apatie şi preferenţiale operaţionale, exprimate prin 
opțiunea selectării după criterii personale a 
partenerului/partenerilor pentru îndeplinirea dezideratului 
echipei şi antrenorului. 

Construirea unei echipe eficiente şi performante este o 
întreprindere, deseori, foarte dificilă, mai ales dacă 
aportul specialiştilor în sociologie şi psihologie este 
neglijat sau pur şi simplu refuzat. 

Nu rareori în echipă/grup apar situații frustrante sau 
conflictuale, care au în cele mai dese cazuri efecte 
dezastruoase, exprimate în rezultatele obținute de 
membrii componenți la competițiile specifice. 

În ceea ce priveşte starea şi nivelul de coeziune al 
echipei, părerile sunt împărțite: cei mai mulți cercetători 
susțin teza că fără un nivel ridicat de coeziune, echipa 
nu este capabilă de înaltă performanţă, pe când H. 
Lenk şi Martens (apud Epuran, 2001), susțin că „prea multă 
coeziune strică”. În situaţii particulare, amândouă tezele 
se dovedesc a fi adevărate. 

Dar cum este definită coeziunea ? În cazul nostru este 
reprezentată prin calitatea şi nivelul forței de atracție care se 
exercită între membrii echipei/grupului stăpâniţi de aceleaşi 
interese în realizarea performanței. Această stare, este 
obținută prin încurajarea relațiilor preferențiale pozitive 
dintre coechipieri şi este subordonată unor elemente 
care țin de specificul şi caracteristicile grupului organizat 
după cum urmează: 

e mărimea (un grup cu până la zece componenți, 
este mai uşor de modelat, este mai coeziv şi 
comunicarea este eficientă şi de bună calitate); 

e diferența de vârstă a componenților (cu cât este 

mai mică cu atât rolul de a optimiza, omogeniza şi 

compatibiliza nivelul ridicat de atitudini şi de 
aspirații este mai mare); 

nivelul de motivație față de țintă; 

trăsăturile caracteriale ale membrilor; 

trăsăturile temperamentale; 

structura echipei (coechipieri pot avea specializări 

diferite în echipă, ocupații diferite în viața socială); 

e structura psihologică a sinelui; 

e nivelul de aspirație al individului; 

e nivelurile capacității de concentrare şi de luptă ale 
sportivului în situații dificile. 


1.6.0. Funcțiile sociale ale sportului 


În ce măsură practicarea sportului produce efecte 
materiale, culturale, spirituale sau simbolice asupra 
instituțiilor, grupurilor sau a altor elemente sociale, sau în 
ce măsură organizațiile sportive sunt creditate şi încu- 
rajate de câtre societate şi de rezultatele obținute de 
câtre reprezentanții de frunte ai domeniului - să facă 
performanţă şi istorie € 

Interpretat adesea ca o invenție inutilă, un act gratuit, 
sportul, dar şi educația fizică, care au origini tot atât de 
străvechi ca şi ritualul religios - sunt constant în căutare 
de explicații şi demonstrații de anvergură peniru a-şi 
justifica utilitatea. 

Funcțiile exprimării fizice a individului şi a unor descăr- 
cări tensionale induse de mediul social modern deosebit 
de competitiv dar şi stresant, pentru obținerea unui 

echilibru interior, a unei imagini sociale apreciative, lupta 
pentru demonstrarea capacităților fizice şi a abilităților 
motrice de excepție ş. a., sunt specifice sportului - indife- 
rent dacă ne referim la cel stradal, din şcoală (educație 
fizică), de masă, sau la cel de performanţă. 

Practica sportivă nu produce impresie prin conținutul 
semantic - precum practicile culturale (lectura, turismul, 
spectacolele muzicale sau de teatru, expozițiile de artă ş. 
a.) sau cele spirituale (acțiunile religioase a diferitelor 
culte); ea n-are mesaj precum literatura, însă exprimă 
virtuți de altă natură, pe care societatea le exploatează 
pentru spectacol, dar şi pentru descărcarea energiilor 
negative acumulate de către masele largi ale populației, 
acumulări datorate frustrărilor sociale, precum şi pentru 
oferta de modele pentru generațiile tinere. În ce măsură 
aceste manifestări şi spectacole sportive sunt eficiente 
sau aduc beneficii prin detensionări psihosociale de 
masă, rămâne de cercetat şi de demonstrat. 

Efectele pozitive ale exerciţiilor corporale (fizice) nu se 
văd imediat. Tradiția antică afirmă - într-o expresie 
rămasă definitivă, că o minte sănătoasă sălăşluieşte 
numai într-un corp sănătos. 

Cercetări moderne, demonstrează că puiterea fizică 
obținută printr-un program controlat de exerciții, întăreşte 
încrederea în sine a practicantului şi disciplinează 
comportamentul, că există o strânsă corelație între 
rezultatele efortului fizic şi calitatea moralității şi sănătății 
individuale, iar în sportul de performanță - s-a observat 
că - aceste două repere sunt întregite şi de un puternic 
sentiment religios. Prin urmare, societatea modernă ca şi 
cea antică, îi recunoaşte activității fizice şi sportului 
rolurile sanogen, educativ şi formativ-comportamental 
benefice, atât individului care le practică, cât şi societății 
care le promovează şi le susține material. 

Anumite activități cu caracter sportiv, orientează sau 
sunt acceptate, datorită obiectivelor avute în vedere de 

individ sau de societate. Astfel cercetările  antropo- 
metrice, psihologice, sociologice. şi clinice efectuate de- 
a lungul timpului, au scos în evidență modificările 
importante petrecute în rândul celor care practică 
sportul - față de nepracticanți - modificări exprimate prin 
înfăţişare armonioasă, masă musculară suplimentară, 
forță fizică substanțial mărită, conduită aleasă, nivel mărit 
al aspirațiilor, călirea caracterului, echilibru psihologic 
puternic, încredere în forțele proprii, o mare capacitate 
de luptă, o gândire de învingător etc. În acest sens, 
sociologii şi psihosociologii au cooperat în ultimele 
decenii cu agenții sportivi (profesori de educație fizică, 
antrenori, medici sportivi) pentru a descoperi, demonstra 
şi confirma ştiinţific, efectele benefice şi formative ale 
activității corporale, pentru susținerea şi justificarea 
activităților sportive în educația copiilor şi tinerilor şi 
legitimarea programelor şi instituțiilor cu sarcini 
educaționale în acest domeniu, şi pentru a demonstra În 
ce măsură instituția sau organizația sportivă reuşeşte să-şi 
atragă adeziunea şi încrederea în utilitatea sa socială 
pentru întărirea sănătății morale şi sociale a populației. 

Secolul XX a făcut ca foarte multe societăți, de la cele 
mai dezvoltate până la cele din aşa-zisa lume a treia, să 
adere la opiniile favorabile practicării gimnasticii şi 
sportului bine dozat, cu caracter de masă, opinii legiti- 
mate de rezultatele înalte obținute de sportivii de perfor- 
manță, dar şi de cele ştiinţifice oferite de laboratoarele 
de specialitate şi de către cercetările din medicină, 
biologie, antropometrie, psihologie, sociologie ş.a. 

Toate aceste studii au fost realizate sub imperiul devizei 
creării omului ideal, reprezentat prin armonia formelor şi 
comportamentului deosebit față de exemplarul mediu, 
comun. Astfel, societatea a încurajat de-a lungul timpului 
(arta Greciei şi Romei antice este grăitoare în acest sens!) 
ideea că prin exercițiu fizic constant şi bine elaborat şi 
dozat, se obține acea stare de plinătate şi senzația de 

bine, un echilibru morfologic şi psihologic înalt, 
parametri fiziologici individuali ridicați, longevitate 
profesională şi socială mărită. În acest sens, prin analiza 
stării epidemiologice a practicanților de sport din zona 
anglo-saxonă a anilor 60-70 ai secolului trecut, s-a 
încercat să se demonstreze că nepracticanții sunt mult 
mai expuşi îmbolnăvirilor, iar anchetele medico- şi psiho- 
sociale s-au străduit să izoleze efectele practicării 
sportului pentru a fi utilizate în discursul public în a sublinia 
critic investițiile mici făcute de societate față de 
beneficiile foarte mari pe care practicarea oricăror 
forme de sport le-ar putea aduce sănătății publice, 
bugetului ministerului de specialitate şi chiar politicii 
externe a unui start. 

Alte cercetări au scos în evidență că investițiile în 
activitatea sportivă de masă, susține starea de bine fizic 
şi social, construieşte persoana şi personalitatea, întăreşte 
solidaritatea socială şi națională, scade puterea şi 
efectele bolilor contagioase. 

Ideea că activitatea fizică este benefică organismului 
uman, dar şi celui social, a marcat o intensă revigorare în 
anii 60-70 ai secolului trecut, a practicării în masă a 
sportului şi exerciţiilor fizice. O puternică presiune socială 
privind practicarea exerciţiilor fizice în Statele Unite, a fost 
indusă de argumentele medicale folosite în discursul 
public de susținere (ameliorarea funcțiilor pulmonare în 
lupta împotriva tuberculozei, diminuarea morbidității şi 
mortalității, mărirea longevității, îmbunătățirea sistemului 
cardio-vascular, diminuarea costurilor sistemului de asigu- 
rări etc.) de către sociologi şi medici, dar mai ales de 
câtre organizațiile nonguvernamentale din domeniul asi- 
gurărilor sociale, argumente care - chiar de nu au fost 
demonstrate ştiinţific - au rezistat la toate discursurile şi 
comentariile opozante (apud Jacques Defrance, 2003). 
Unii  cardiologi susțineau chiar, că practicarea 
maratonului ar produce o protecție absolută împotriva 

afecțiunilor coronariene, ipoteză care se baza pe 
rezultatele unei anchete efectuate în anul 1953 de către 
Morris şi colaboratorii săi (spre sfârşitul deceniului cinci, 
echipa sa revenea asupra acestor argumente, lăsând ca 
cercetarea medicală viitoare şi societatea să hotărască 
cum este mai bine). Cercetătorii amintiți, printr-un proiect 
amplu, vizau confirmarea existenței unei relații puternice 
între exercițiile fizice şi diminuarea riscului cardiovascular 
în contextul unui efort intens favorabil sportului, 
propunând în acest sens, practicarea în masă a 
gioghing-ului. În deceniul opt, un alt cardiolog american, 
Henry Solomon, se arată ispitit de caracterul legendar al 
acestei pricini cauzale şi arată în ce condiții dezvoltarea 
cercetărilor istorice şi sociologice - care pun problema 
funcției sanogene a practicilor sportive - reprezintă o 
problemă a sociologiei, sociologiei culturii şi istoriei. El 
afirma că - cu toate cercetările anterioare - încă nu se 
ştie concret ce efecte asupra corpului are practicarea 
sportului, însă observă şi subliniază că în numeroase 
contexte sociale şi culturale, practicanții acestei activități 
sunt persuadați de aspectul benefic sanitar şi sunt 
susținute (efectele) de un larg corp de specialişti din 
domeniul ştiinţelor medicale (apud J. Defrance, 2003). 
Ideea de mai sus este susținută şi de experiența 
subiectivă a practicanților sportului, care afirmă că 
acesta revigorează organismul, îl tonifică, oferă senzații 
musculare şi cutanate deosebite, de împlinire a corpului 
propriu, concepție larg răspândită, susținută şi influențată 
şi de sistemul politic al statului, dar mai ales de segmente 
mari de populație din societățile moderne, convinse că 
sportul repară dezechilibrul fizico-psihic produs de munca 
(fizică ori intelectuală) şi stresul cotidian. Această temă 
este sprijinită şi repetată pentru toate categoriile sociale 
şi de vârstă de către cercetătorii din domeniul sociologiei 
- americani şi deopotrivă europeni - care explică şi 

recomandă pentru detensionarea relațiilor sociale, 

practicarea sportului de masă. 

În general, teza că sportul mobilizează traiectoria 
profesională şi socială a individului practicant şi are rol de 
a descărca energiile sociale negative, exprimate prin 
violență verbală, politică, sexualitate ori agresivitate 
zilnică, n-a făcut obiectul unor demonstrații ştiinţifice de 
anvergură, comparabile cu cele relative la efectele 
sanitare, însă este o idee cu țel comun, formulată de 
agenții şi promotorii dezvoltării sportului. 

Sportul are şi o funcție simbolică. Ca şi politica, aface- 
rile, arta, ştiinţa - sportul are funcții simbolice şi produce 
figuri-legendă, folosindu-se de calităţile individuale de 
excepție şi de reuşită, care devin bunuri ale comunității, 
cu întreaga paletă de semnificații a reuşitei totale (uma- 
ne, profesionale, sociale, estetice etc.). Trei factori 
concură şi se fac „vinovaţi ” de realizarea şi consolidarea 
legendelor (figurilor) sportive originale şi puternice: 

a) expresia talentului, care traversează prestația corporal 
-sportivă şi dă dimensiunea energetică, spațial-geo- 
grafică şi istorică, distingându-se în marile realizări 
cinematografice sau în interesantele producții 

literare; 

b) mediatizarea intensă şi viguroasă a acțiunilor sportive 
din timp, prin mijloace mass-media cu mare 
audiență (ziare, reviste de profil ilustra-te, radio şi TV); 

C) audiența şi ecoul masive şi populare, care să preamă- 
rească performanța unui sportiv şi care să ofere cu 
forță societății sau lumii, un model social şi cultural. 

Efectul de mit este realizat, susținut şi dezvoltat şi de 
consecințele produse de apariția cu un număr aproape 
dublu în prejma şi pe timpul evenimentului - a publicațiilor 
cu specific sportiv. 

Unul din efectele acestei acțiuni a fost şi dezvoltarea 
fără precedent, după apariția şi afirmarea Nadiei 
Comăneci, care „a transformat Olimpiada într-un zâmbet de 

copil, deschizând noi ritmuri plastice posibilităților corpului 
uman, pe care l-a scos din realitatea consacrată şi l-a îmbrăcat 
într-o legendă atrăgătoare” (Marolicaru, 2005, citat din ziarul 
grecesc Kahimerini), a gimnasticii româneşti şi a celei 
mondiale. 

Mass-media, în demersurile sale de comunicare, se 
foloseşte de o paletă largă de instrumente specifice; 
utilizează construcții discursive care personalizează şi 
impresionează, selecționează elemente ale performanței SAU 
incidente cu efecte emoționale puternice, montează 
povestiri ori relatări cu circumstanțe dramatice, subliniază 
intervenţia destinului dar şi a muncii până la epuizare în 
afirmarea calităților de învingător şi a curajului individual 
excepțional față de adversități etc. Apoi, Panteonul 
personajelor intens popularizate, care devin populare, se 
transformă în surse de informare şi de studiu şi pentru 
sociologie - căreia îi oferă material la alegere şi din 
belşug pentru analiză. 

Figurile sportive importante oferă modele sociale şi 
umane de posibilă identificare a unui public relativ tânăr 
(10-20 ani) care nu cunoaşte încă nume de personalități 
sportive sau culturale cu rezonanţă, care n-are un bagaj 
cultural încă consolidat. 

Cercetările mai particulare, studiază şi în ce măsură 
eroii sportivi pot furniza un model de ascensiune socială. 
În Anglia anilor 20-30 ai secolului trecut, părinții bogaţi ai 
copiilor cu eşec şcolar ca şi cei ai familiilor scăpătate au 
putut converti eşecul în izoândă, prin folosirea energiilor 
tinere şi a aptitudinilor motrice în activități sportive de 
succes. Alți cercetători caută explicații despre cum un 
campion cu origine comună, dintr-un mediu social - 
adesea de la periferia societății - poate traversa 
ascendent ierarhia socială, pătrunzând într-un grup 
superior socio-cultural ori politic, ori eroi sportivi din familii 
cultivate sau ale straturilor sociale superioare, ajung în 
grupuri marginalizate ale societății (consumatori ori 

traficanţi de droguri, traficanţi de arme, violatori, clienți 
frecvenți ai penitenciarelor etc,) 

Celebrarea eroilor sportivi de către literatura mitologi- 
zantă, opera de transfigurare şi aducere la cunoştinţa 
marelui public a actelor acestora şi de rememorare a 
unor împrejurări de mare mândrie națională, reprezintă 
de asemenea, acte de fixare în istorie a figurilor 
legendare. 

Realizarea unei performanțe extreme, deosebit de 
dificile, reuşita - datorită unei străduințe şi muncii 
susținute, raționale etc. - sunt calități care devin pentru 
marele public gesturi etalon, care fac dintr-un sportiv 
exemplar, o legendă şi după trecerea în neființă, figura 
eroului fiind utilizată, nu rareori, şi ca suport al identificării 
sociale ori naționale, contribuind adesea la dezamor- 
sarea unor tensiuni create de inegalitățile existente între 
straturile sociale (tinerii negrii din ghetourile americane se 
identifică cu succesele baschetbalistului Michael Jordan, 
imigranții din Franța cu reuşita lui Zinedine Zidane, 
emigranții români din America cu imaginile Nadiei, Hagi 
s-au a lui Doroftei etc.). 

Prezentarea cu ştiinţă şi echilibru a figurilor de succes 
care provin din păturile sociale inferioare (percepute - în 
general - defavorabil de către grupurile sociale 
dominante), ca exemple de reuşită în viață, ca simboluri 
şi modele de urmat, are drept efect dar şi îintă, 
sfărâmarea unor stereotipuri negative ale populației 
educate sau majoritare, adresate acestui segment 
social. Astfel, datorită atletismului, negrii (în general 
asociați valorilor negative), primesc etichetări pozitive, 
prin transferul termenilor folosiți de mass-media față de 
imaginea, calitățile şi performanțele unui sportiv de elită 
provenind din această categorie, precum. eficacitate, 
tehnicitate, rapiditate, inteligență strategică şi de joc, 
intelectualitate (când se referă la interviurile date de 
performer). Istoria mai veche şi mai nouă a sporturilor, în 

special cea care se referă la box, baschet, atletism, ne 
oferă frumoase şi de neuitat exemple din această zonă. 


1.7.0. Sportivul şi mediul social de 
apartenență 


Practica sportivă corespunde unui angajament volitiv 
individual gradual, reversibil şi nu este obligatoriu; liber- 
tatea de aderare sau de părăsire a grupului, este o 
opțiune personală care ține de nivelul de implicare pe 
care şi-l asumă fiecare potențial sportiv de competiție 
sau viitor performer. Masa sportivă de aspiranți, statistic, 
cunoaşte în permanență un număr ridicat de intrări (de- 
butanți) şi de plecări (abandon). Prin afluxul de aderare, 
prin sistemele de calificare şi promovare a sportivilor, prin 
promovarea de la sportul de masă la cel de competiție 
a indivizilor cu reale calități fizice şi motrice, se operează 
o triere şi o veritabilă construcție socială a populației 
sportive, a caracteristicilor acesteia bine particularizate. 

luate în ansamblul lor, conform rezultatelor unor 
anchete efectuate în Franța în anii 1967 şi 1988, grupurile 
sportive sunt dominate de o mare eterogenitate socială: 
tineri, adulți, săraci, bogați, orăşeni şi cei din mediul rural. 
Toate aceste categorii, statistic, în anul 1988 au avut un 
spor procentual semnificativ față de anul 1967. Astfel, cei 
de la țară şi agricultorii practicau sportul într-un procent 
de 31% (cu 12% mai mult decât în anul 1967), muncitorii 
reprezentau 47% (cu 8% mai mult decât în anul de 
referință), funcționarii -55% (cu 9% mai mult față de 1967), 
artizanii, comercianții şi patronii -58% (o creştere de 6%), 
profesiile liberale -81% (o creştere de 10%), profesiile 
intermediare -73% față de 62% în anul 1967 (apud J. 
Defrance, 2003). Aceste date relevă un efort deosebit - 

atât din partea practicanților cât şi al organizațiilor 
ofertante de activități sportive (cluburi, asociații, firme 
private sau de stat specializate în astfel de activități), al 
ministerelor de resort care au propus şi susținut programe 
naționale pentru menținerea unui standard sanogen 
ridicat şi a unei condiţii fizice bune, dar şi al mijloacelor 
mass-media care au adus în fața publicului larg, toate 
evenimentele de importanță deosebită de nivel intern 
sau internațional. 

În mod cert, un posibil studiu internaţional ne-ar releva 
că acest fenomen nu îi este specific numai Franței, ci 
tuturor societăților cu un nivel ridicat de aspirații şi de 
cultură. Diversitatea tipurilor de sport practicate este şi ea 
foarte mare şi stratificată pe categorii sociale. Astfel 
sociologic se constată că scufundările acvatice, tenisul, 
paraşutismul, ski-ul, golful şi altele, sunt alese în general 
de către clasa de mijloc şi de cea bogată, pe când 
boxul, luptele, gimnastica sportivă, ciclismul, cicloturismul, 
fotbalul şi alte sporturi cu consum fizic şi energetic 
îndeobşte mai mare - sunt preferate de către clasa 
populară (muncitoare sau foarte săracă). Această 
structurare socială a practicării sporturilor, este şi o 
consecință a transformărilor economice contemporane, 
dar şi ale istoriei şi tradiției unor sporturi naționale, 
specifice unor țări sau regiuni geografice. 

Pe lângă sporturile organizate de cluburi şi asociații - ca- 
re sunt sporturi de competiție, în ultima vreme a luat un 
avânt ridicat şi sporturile de reconfortare (practicate în 
timpul liber sau după programul de serviciu), cele de 
întreținere a corpului (practicate în spaţii adecvat uiilate 
şi sub supraveghiere de specialitate - în special de către 
femei) şi sporturile extreme, practicate în general de către 
copii şi tinerii din cartierele sărace sau mărginaşe ale 
marilor metropole. 

Referindu-ne la gen, femeile - ca efect al luptei de 
emancipare şi câştigare de drepturi egale cu bărbații- 

47 


au pătruns în ultimele decenii într-un număr foarte mare şi 
au un aport din ce în ce mai important în activitatea 
sportivă de performanță, participând la sporturi care 
altădată erau rezervate numai sexului tare (fotbal, box, 
haltere, alpinism, judo, carate, aruncarea greutății etc.), 
uneori cu riscul de a-şi pierde feminitatea prin 
comportament sau prin modificarea serioasă a liniei 
formei corporale specifice. Cu toate că, comparativ cu 
cel al bărbaților, numărul lor este încă mic, nu se poate 
arunca vina pe discriminare, ci mai degrabă pe faptul 
că sportul în general incumbă un grad mare de violență, 
de virilitate, de forță, iar cultura tradițională a promovat 
delicatețea şi frumusețea corpului, a atitudinilor şi 
comportamentului matern pentru femei şi puterea, 
virilitatea, forța (până la violență chiar !), nivelul şi durata 
de implicare în lupta pentru victorie, atitudinea 
războinică - specifică pentru bărbați. 

Un alt aspect interesant de remarcat, este şi transferul 
geografic şi cultural al unor sporturi specifice, uneori 
calificate ca fiind exotice. Datorită efortului şi fenome- 
nului de globalizare, o serie de sporturi care erau 
specifice numai unor culturi ori regiuni geografice 
(haltere în Bulgaria, gimnastica în România, Rusia şi unele 
țări asiatice, rugbi-ul în Anglia, atletismul în țări din Africa 
şi Statele Unite, înotul în Germania de Est etc.), tind să 
devină universale, prin includerea lor în programul marilor 
competiții internaționale, precum universiadele, olimpia- 
dele ori campionate mondiale. 

1.8.0. Organizații sportive Naționale şi 
Internaționale 


Schematic, aceste organizații sunt reprezentate de 
asociații, cluburi şi federații naționale (în anul 1998, la 
nivel global, erau 6.135 de federații sportive naționale, pe 
primul loc clasându-se cele de volei cu un număr de 214 
federații), iar la nivel internațional sunt recunoscute trei 
realități structurale: 

-instituţiile nonguvernamentale, care sunt reprezentate şi 
funcționează în perioada olimpiadelor precum 
Comitetul Internaţional Olimpic,  Federaţiile sportive 
internaţionale (olimpice şi  neolimpice, şcolare, 
universitare şi ale dizabililor) şi confederații continentale 
(de exemplu, Asociaţia Comitetelor Naţionale Olimpice 
din Evropa sau Regruparea organizațiilor sportive 
europene nonguvernamentale). 

La originea istorică a ființării şi funcționării organizației 
sportive internaționale, aceste organisme private sunt 
recunoscute şi investite cu forță de reprezentare şi 
funcționare legitime şi sunt susținute financiar - atât de 
stat cât şi de marile companii sau firme specializate în 
producerea de echipament sportiv (Nike, Adidas, 
Reebock etc.) sau de altele, care n-au nimic comun cu 
sportul (decât punție create pentru extinderea 
publicității) cum este Coca Cola ş. a. 

-instituțiile interguvernamentale, precum ONU şi UNESCO, 
cu posibilități de intervenție modelatoare şi modera- 
toare în organizațiile sportive internaționale. ONU, de 
exemplu, în 1977 a adoptat o Declaraţie Internaţională 
contra apartheidului în sport. În aceeaşi manieră, 

UNESCO a adoptat o Cartă Internaţională a Educaţiei 
Fizice şi Sportului prin care recunoaştea acestui dome- 
niu, dreptul coparticipativ fundamental la educație; 

-instituțiile guvernamentale  Supranaţionale, Cum este 

Conferinţa Miniştrilor Europeni responsabili de sport. Creată în 

1975, aceasta se reuneşte din trei în trei ani pentru a 

face propuneri Comitetului de Miniştri ai Afacerilor 

Externe al Consiliului Europei. Această instituție are în 

subordine Comitetul Director pentru Dezvoltare a Sportului şi 

un Centru de Studii Speciale, specifice activităților 
sportive în Bruxelles. 

Organizația Olimpică Internațională, este un obiect de 
studiu sociologic original şi totodată foarte interesant; 
având reprezentare multinațională, este ca structură şi 
putere de decizie, aidoma ONU. 

Istoric, reluarea tradiției antice de susținere a Jocurilor 
Olimpice i se datorează baronului francez, Pierre de 
Courbertin, care în data de 23 iunie 1894, a pus bazele 
actualei organizații mondiale, având ca deziderat 
fundamental, acțiunea pentru propagarea şi susținerea 
olimpismului ca stare de spirit, de cunoaştere, înțelegere 
şi competiție paşnică la nivel planetar. Pe plan 
instituțional, organizația cuprinde trei tipuri de organisme 
specializate: 

e Comitetul Internaţional Olimpic, prescurtat CIO, în 
subordinea căruia se află Comitetul de Organizare a 
Jocurilor Olimpice (COJO); 

e Comitetele Naţionale Olimpice, având sigla CNO (care 
sunt membre ale CIO); 

e  Federaţiile Sportive Internaţionale, prescurtat FSI, care 
au rolul de a-şi organiza activitatea sporturilor din 
domeniul lor de specializare. 


Abordând funcționarea acestor organisme din punct 
de vedere al cercetării de specialitate, analizele 
sociologice ale specialiştilor în domeniu, vizează nu 

numai recrutarea social-elitistă a membrilor din CIO, ci şi 
modul de inițiere a cooptării şi numirii în funcții. Membrii 
CIO sunt, în general, reprezentanți de elită din rânaul 
foştilor sportivi ai țărilor lor. Principiile selectării, promovării 
de către forurile naționale de specialitate şi alegerii 
acestora în conducerea CIO se bazează pe criterii 
democratice bine stabilite. Dacă la începutul secolului 
XX, membrii CIO aparțineau in corpore aristocrației şi 
burgheziei epocii, cu timpul trecerii anilor şi consolidării 
democrației în relațiile internaționale, asistăm la 
transformări radicale, prin care foşti sportivi de înaltă 
performanță, cu o educație formală superioară şi cu o 
inută morală ireproşabilă şi mare audiență la public să 
acceadă în Organizaţie. 

După înființarea Organizației, s-au făcut însă şi compro- 
misuri politice conjucturale ale olimpismului, cu state ori 
oameni de partid cu comportamente internaționale 
reprobabile, precum organizarea JO în Germania nazistă 
în timpul lui Hitler. 

La rândul lor, diferențierea, distribuția şi intensitatea 
practicării sportului în spații geografice şi sociale din ce în 
ce mai largi, produc efecte sociale dintre cele mai 
interesante asupra relațiilor dintre grupuri, dintre populații 
şi în ultimă instanță dintre națiuni - printr-un schimb larg 
de elemente culturale şi de civilizație, dar şi de 
îmbunătățire a nivelului de acceptanță a diferențelor 
existente între oameni şi națiuni, ca rezultat al dezvoltări 
lor în contexte social-istorice diferite - care reprezintă alte 
surse importante şi interesante de studiu sociologic. 


Sl 


—) 


1 
Teme pentru aprofundare 


.Explicați importanța conceptelor definite, în 


contextul sociologiei educației fizice şi sportului. 


. Definiţi importanța sociologiei educației fizice şi 


sportului, în educația sportivului. 


„ Detaliaţi cu care alte ştiinţe relaționează sociolo- 


gia educației fizice şi sportului şi în ce scop ? 


. Definiţi funcțiile sociologiei educației fizice şi 


sportului. 


„Care sunt funcțiile sociale ale sportului ? 


. Detaliați despre structurile sociale de 


apartenenţă ale sportivilor de performanţă. 


„Prin ce se defineşte şi diferențiază grupul mic din 


sport, față de celelalte tipuri de organizații € 


.Enumerați şi detaliați funcțiile şi importanța funcți- 


onală a organizațiilor sportive naționale şi inter- 
naționale. 


52 


CAPITOLUL II 


2.0.0. Teorii sociologice ale educației 


2.1.0. Funcționalismul incipient 


Sociologia educaţiei este de o vârstă cu sociologia 
însăşi, fiindcă încă de la primele încercări de elaborare a 
unei teorii ştiinţifice despre viața socială, educația apare 
ca o componentă de bază a gândirii sociologice. Înce- 
puturile acestei ştiinţe se regăsesc în Regles de la methode 
sociologique a lui E. Durkheim, publicată în anul 1895, el 
find considerat îndeobşte ca părinte al sociologiei 
ştiinţifice moderne. Tot Durkheim este considerat şi 
părintele — funcționalismului, din moment ce 
întrebuințează foarte des analogii cu biologia. 
Societatea umană este văzută de el ca un întreg 
organic, fiecare din părțile sale constitutive acționând 
pentru a le susține pe celelalte, precum părțile 
organismului uman funcționează peniru a se susține una 
pe alta şi astfel întregul corp. 

Această teorie este fundamentală peniru argumen- 
tarea concepției sale despre solidaritatea organică a 

societăţii. Pentru E. Durkheim, educaţia este factorul 
mijlocitor dintre individ şi societate, care realizează socia- 
lizarea individului uman şi este o creație a ființei sociale. 
Educația, duce la diminuarea rolului familiei în favoarea 
creşterii rolului şcolii în crearea ființei sociale. Ideea este 
dusă mai departe de Parsons, care avansează „teza 
internalizării Eului social la nivelul acțiunilor umane instituți- 
onalizate”, adică a „constrângerilor exterioare specifice 
faptelor sociale” (Cristea, 2000) 


2.2.0. Funcționalismul sistemic 


Este o teorie lansată şi susținută cu argumente ştiinţifice 
de câtre sociologii nord-americani 'Talcott Parsons şi R. 
K. Merton şi are la bază ideea că „acțiunile umane trebuie 
analizate sociologic printr-un sistem de concepte menite să 
reflecte încercările individuale de a-şi reprezenta conştient 
diferitele situații în care acționează”? (apud Şimandan, 
2002). Societatea este concepută ca un sistem, alcătuit 
dintr-o suită de acțiuni ale unuia sau a mai multor indivizi 
ori actori sociali. Structura sistemului social este formată 
din modele diferențiate şi specifice, relativ stabile. La 
nivel global, fiecare sistem şi subsistem are un scop bine 
precizat pe linia menținerii echilibrului dinamic, 
funcționarea sistemului necesitând îndeplinirea a patru 
cerințe esențiale: adaptarea, realizarea obiectivelor, 
înțelegerea şi latența - numită mai târziu menţinerea 
sistemului. 

Funcționalitatea sistemului este susținută de familia de 
origine, de şcoală şi de grupul de egali. Toţi aceşti factori 
formează un sistem unitar şi permit interiorizarea întregii 
structuri a societății la nivelul individului. Educația, şi în 
această teorie, are o funcție socială bine definită: 

crearea identității sociale a individului, având ca 
finalitate socializarea şi internalizarea unor sisteme de 
roluri comportameniale cu transmitere intergenera- 
țională a unor modele culturale. 

Atât prima teorie, cât şi aceasta, au fost supuse la un 
atac virulent şi susținut spre sfârşitul anilor '60 ai secolului 
XX. S-a argumentat atunci că acest tip de abordare nu 
poate explica schimbarea socială, contradicţiile structu- 
rale sau conflictele din cadrul societăților umane. Aceste 
critici, după cum susțin mulți dintre specialişti, nu sunt pe 
deplin adevărate, deoarece „feoria evoluționistă a lui 
Parsons, care tratează dezvoltarea istorică în termenii 
diferențierii şi reintegrării sistemelor şi subsistemelor, poate 
explica schimbarea şi cel puțin conflictul temporar existent, 
până când are loc reintegrarea” (D. S. O., 2003). 


2.3.0. Fenomenologia sociologică 


Este o teorie lansată de austriacul Alfred Schutz, spriji- 
nită pe teme din sociologia weberiană, cultivate pe terenul 
fenomenologiei husserliene. Conform tezei husserliene, 
conştiinţa este intenționalitate, fiind orientată totdeauna 
către un obiect. Conştiința nu există decât în calitate de 
CO-ştiință de ceva, Aşa cum nu există obiect social, decât 
în calitate de obiect pentru o conştiinţă. 

Elev al lui Husserl, Schutz (care a părăsit Europa odată 
cu apariția fascismului, statornicindu-se în S. U. A.) stabi- 
leşte principiile de bază ale sociologiei fenomenologice. 

Această teorie porneşte de la modul cum, plecând de 
la fluxul de bază al experienţei nediferențiate, noi actorii 
sociali ne construim obiectele şi cunoaşterea despre 
acestea, aspecte pe care le adoptăm apoi tacit în 
viața cotidiană. Actul fundamental al conştiinţei în 

55 


această teorie este tipificarea, care se prezintă sub doua 
aspecte: tipificarea de gradul unu şi tipificarea de gradul 
doi. 

Tipificarea de gradul unu, reprezintă aducerea 
împreună a elementelor tipice şi constante în fluxul 
experienței individuale, elaborând modele tipice de 
lucruri şi oameni şi construind o lume socială comună. 
Prin interpretarea realității sociale, conştiinţa creează un 
univers de semnificații, în care lumea reală în raport cu 
experiența subiectivă, nu este un univers neutru, ci un 
univers semnificativ, o construcție [tipificare) a conştiinţei. 
În acest caz, sociologului rămânându-i sarcina de a 
construi tipificarea de gradul doi, adică un model rațional 
al lumii sociale bazat pe teoriile în care actorii îşi explică 
propriile acțiuni. 

Lumea socială, după A. Schutz, se construieşte prin 
procese de tipificare care dobândesc apoi o calitate 
obiectivă, dincolo de grupul care le-a produs, individul 
social experimentând (prin trăire) nu o lume, ci o 
diversitate de lumi. 

Este de remarcat că problematica educației nu este 
abordată în mod explicit de către autorul teoriei prin 
prisma fenomenologiei sociologice, ea subsumându-se 
socializării genetice a cunoaşterii comune, ca activitate 
tipică, prin care actori tipici, respectiv educatorii, transmit 
cunoaşterea socială tipică, adică tezaurul de cunoştinţe 
acumulate şi disponibile, altor actori tipici, adică celor 
care primesc educația. 


2.4.0. Modelul dramaturgic 


Este o teorie lansată de câtre sociologul american 
Erwing Goffman şi este organizată în jurul a două teze 
unificate. Prima teză priveşte caracterul expresiv şi inter- 
acțional al ordinii publice, iar cea de a doua teză tra- 

tează Eul social ca fiind un efect dramatic al 
experienței sociale. Teoria evidențiază importanța 
identității sociale a actorilor sociali implicaţi într-o relație 
de comunicare situată dincolo de ordinea normativă, 
într-un cadru public aproape teatral, în care sistemul de 
educație prin şcoală, poate constitui un model de 
interacțiune morală, realizabil între educator şi cel 
educat. 

Actorii sociali, afirmă  Goffman, sunt orientați în 
comportamentul lor, mai puțin de normele exterioare 
care li se impun de societate - fie prin constrângere 
exterioară, fie prin cea interiorizată - decât de moaul în 
care reuşesc să cunoască şi să definească situația 
concretă a locului şi timpului în care se află, a 
semnificațiilor pe care le atribuie comportamentelor 
partenerilor cu care relaționează, precum şi propriilor lor 
comportamente. Aceste comportamente nu sunt nici 
total predeterminate și previzibile, dar nici total aleatorii şi 
imposibil de anticipat. Ele sunt supuse constrângerii şi unei 
ordini sociale care le orientează în aşa fel încât acțiunea 
individuală să se găsească permanent într-o stare de 
armonie cu acțiunea partenerilor, să fie compatibilă cu 
forma de organizare a mediului social în care ființează, 
fără însă ca aceasta să implice - în mod necesar - un 
consens cu setul de valori şi norme pe care mediul i le 
propune. 


2.5.0. Einometodologia şi sociologia cognitivă 


La începutul anilor '60 ai secolului trecut, Harold Gar- 
finkel şi Aaron Cicourel propuneau drumul unui nou 
curent în sociologia nord-americană, care ulterior urma 
să fie acceptat de comunitatea internațională a 

specialiştilor sub numele de etnometodologie. Teoria se 
prezenta ca fiind o nouă perspectivă a cercetării la nivel 
micro a realității din domeniul educațional şi viza 
înțelegerea aspectelor obişnuite utilizate de cel ce era 
actorul activ al educației, prins în activitatea sa 
cotidiană, numite etnometode. Acest nou curent promo- 
vat, urma să se ocupe de analizarea normalității relațiilor 
ce exista la nivelul unui grup social. Din perspectiva 
cercetării microsociologice, iese în relief rolul realității 
zilnice ce contribuie la identificarea socială a actorilor 
educației în care se poate valorifica cunoaşterea 
comună şi pragmatismul, luate în considerație în raport 
cu cunoaşterea teoretică. 

Sociologia cognitivă, la rândul sau, încearcă să redefi- 
nească raporturile dintre individ şi structuri, în care 
„ordinea socială este definită nu ca ordine instituțional- 
normativă dată, ci ca ordine interacţional-cognitivă produsă 
în cursul acțiunii umane cooperative” (Stănciulescu, 1996). 
Aceasta vizează natura problematică a sensului în viața 
de zi cu zi şi încearcă să integreze etnometodologia cu 
lingvistica, pe de o parte şi cu sociologia tradițională, pe 
de alta parte. Susținătorul cel mai de seamă al acestei 
abordări a fost A. Cicourel. 


2.6.0. Structuralismul constructivist 


Părintele acestei teorii este francezul Pierre Bourdieu, 
care o lansează în anul 1970. El subliniază că „aportul 
major al ceea ce trebuie numit revoluția structuralistă a 
constat în a aplica lumii sociale un mod de a gândi relaţional, 
care este modul de a gândi al matematicii şi al fizicii moderne 

şi care identifică realul nu cu substanțe, ci cu relații” (Apud 
Stănciulescu, 1996). Structuralismul susținut de autor, este 
unul diferit de cel al lui Levi-Strauss, al lui Althusser sau 
Sartre; el susține teza potrivit căreia categoriile utilizate 
de actorii sociali în construcția realității sociale, reprezintă 
rezultatul unui lung proces de încorporare a structurilor 
obiective. Această concepție este etichetată de 
Bourdieu, structuralism  constructivist sau  costructivism 
structuralist şi are ca obiect de studiu „raporturile de 
generare reciprocă dintre structurile obiective profunde ale 
lumii sociale şi structurile mentale, de autonomie relativă şi 
interdependenţă””, corespondența dintre acestea. 

Teme pentru aprofundare 


Descrieţi cele şase teorii ale sociologiei educației şi 
conexiunile care pot fi făcute cu sociologia educației 
fizice şi sportului. 


. Ce reprezintă educația pentru teoria funcționalismului 


incipient ? 


„. Care este funcția educației în teoria funcționa- 
lismului sistemic ? 


Definiţi cele două tipuri de tipificare ale lui Schutz . 


„ Care sunt tezele luate în considerație de Goffman la 


elaborarea teoriei sale numită model dramaturgic ? 


.. Cum defineşte sociologia cognitivă, raportul dintre 


individ şi structurile sociale $ 


„ Care sunt factorii care acționează asupra com- 


portamentelor, în teoria fenomenologiei sociale ? 

CAPITOLUL III 


3.0.0. Factori sociali de influențare a 
sportivului 


3.1.0. Familia 


Astăzi când, în majoritatea cazurilor, ambii părinți sunt 
implicați într-o activitate profesională, copiii petrecând 
foarte mult timp singuri, comunicarea între părți lasă mult 
de dorit. Cu toate acestea, ponderea influenței din 
partea familiei asupra descendenților rămâne în con- 
tinuare decisivă, uneori datorită unor modele compor- 
tamentale, care preluate de către copil, vor contribui la 
conturarea alegerilor privind viitorul său comporta- 
mental, profesional şi social, alteori datorită atitudinilor 
părinților puternic autoritare sau neutre, reprezentând un 
alt mijloc de influențare a deciziei copilului. Motivele sunt 
cunoscute: sub- sau supraaprecierea posibilităților 
odraslei, impunerea de către părinți a unor trasee 
educaționale fanteziste, lipsa de afectivitate, lipsa de 
consens între părinți cu privire la viitorul copilului, motive 
care, nu de puţine ori, sunt datorate şi nemulțumirilor, 

frustrărilor şi stereotipurilor în legătură cu ocupațiile solici- 
tate de câtre actuala societate. 

Aceste presiuni privind orientarea în viață a copiilor, au 
deseori un impact negativ asupra preferințelor şi poten- 
telor reale ale acestora, care sunt elemente funda- 
mentale necesare performanței în carieră, fie ea sportivă 
sau de altă natură. 

Când vorbim însă despre alegerea sau sprijinul părinților 
în orientarea copilului către o carieră sportivă de perfor- 
manță, este foarte important să existe întâlniri ale 
factorilor educaționali cu familia, pentru ca părinții să-şi 
conştientizeze rolul şi importanța în modelarea şi 
dezvoltarea personalității copilului, în orientarea către un 
model de imitat şi chiar realizarea prin acest demers a 
unui refugiu permisiv. 

Unele studii produse de cercetarea americană (în 
deceniul VIII al secolului XX) pe sportivii de performanţă, 
ale căror rezultate au fost prezentate în Sociology of North 
American Sport din ediția anului 1986 (apud V. Oprişan, 
2002), relevă faptul că în peste 75% din cazuri, un rol 
esențial în inițierea copiilor în sport revine părinților, 
repartiția influenței pe genuri şi pe nivel de încurajare 
fiind foarte interesantă: la un nivel moderat de încurajare, 
mamele dețin primul loc față de taţi, cu un procent de 
60,7% la fii şi 55,2 % la fiice (taţii: 51,8% la băieți şi 48,8% la 
fete), procentele schimbându-se cu o diferență semnifi- 
cativă la categoria nivel intens, unde taţii conduc cu 26% 
la băieți şi 21,1% la fete, față de mame care acumulează 
9,8 procente pentru băieți şi 13,4 pentru fete. 

Se ştie că în orice societate, familia reprezintă factorul 
primordial al socializării şi integrării membrilor săi. Claude 
Levi-Strauss definea familia ca fiind „un grup care are la 
bază căsătoria, este alcătuită din soţ, soţie şi copii născuți în 
acelaşi cadru organizaţional, pe care îi unesc drepturi şi 
obligații morale, juridice, economice şi sociale; în cadrul 
familiei obligațiile şi aspiraţiile sunt comune ”. 

Şi în societatea contemporană, Familia reprezintă în 
continuare instituția fundamentală care asigură menți- 
nerea perpetuării biologice a societății, îngrijirea şi edu- 
carea copiilor, precum şi menţinerea continuității culturii - 
prin transmiterea către descendenți a limbii, obiceiurilor, 
tradițiilor, modelelor de comportament, de adaptare şi 
relaționare socială. Ea susține şi încurajează la 
descendenţi, acele conduite şi puncte de vedere 
acceptate de societatea din care face parte. 
Componența, structura şi modelele de familie sunt 
diferite în societăţi şi culturi diferite. În țările din Vestul 
Europei şi în America, este specifică familia formată din 
tată, mamă şi copii, care în majoritatea covârşitoare a 
cazurilor este izolată de rude, pe când în zona balcanică 
familia este alcătuită din membrii ai mai multor generații 
care locuind laolaltă (copii, părinți, unchi/mătuşe, bunici, 
străbunici), creează mai mult ataşament şi solidaritate 
de grup. 
Calitatea vieții de familie fiind influențată de o serie de 
vectori interni şi externi cu ponderi diferite asupra 
funcționării sale, credem că este firesc, după părerea 
noastră, ca în cele ce urmează să-i prezentăm pe cei 
mai relevanți dintre aceştia: 
= situația economică A sa şi a societății; 
=  loculde muncă al părinților şi programul de lucru; 
=  nivelulde educație şi de cultură al părinților; 
= mass-media audio, video şi scrisă; 
= rolul mamei în folosirea experienței pozitive proprii 
acumulate în perioada copilăriei şi a informațiilor 
ştiinţifice achiziționate despre dezvoltarea şi modela- 
rea copilului; 

= rolul tatălui şi poziția sa în activitatea de a conduce şi 
gestiona viața familiei; 

= nivelul relaţiilor de comunicare şi interrelaționare ol 
membrilor familiei; 

= crizele familiei, care pot fi: normative (schimbarea de 
rol în funcție de evoluția vârstei şi parcurgerea de 
etape - copi, elev, student, salariat, părinte, 
unchi/mătuşă, pensionar, bunic, străbunic) şi situaționale 
(naşterea unui copil cu malformații congenitale, 
decesul unui copil sau al unui părinte, divorț, 
imposibilitatea de a creşte şi a educa un copi 
datorată stărilor economice, de sănătate, sau 
morale); 

= starea de adopție. 


„Într-o familie în care domneşte o atmosferă de stimă 
reciprocă, care manifestă stabilitate, iar membrii ei se declară 
satisfăcuţi de rezultatele interacțiunilor, copilul ocupă un loc 
central” (Ciofu, 1998). În calitate de mediu natural şi de 
grup primar, aceasta este pentru copi, primul 
intermediar şi vehicul în relațiile cu societatea şi constituie 
matricea care-i imprimă trăsături morale şi de caracter 
durabile în concordanță cu aşteptările societății. 
Acțiunea pe care familia o exercită asupra copilului este 
rezultatul structurii acesteia, care nu poate suporta vreo 
amputare, nici vreo deviație fără să atragă consecințe 
mai mult sau mai puțin grave pentru fiecare dintre 
membrii săi, după cum afirmă Henri Wallon ($. F. C., 
1971). 

Structura familiei nu se mărginește numai la relațiile 
copil-părinți, ci comportă şi influențele de la frați şi surori. 
Se consideră îndeobşte de către psihologi, că familia cu 
UN singur Copil, în general, nu-i asigură în mediul familial 
codiții favorabile şi normale de dezvoltare psihică - 
copilul fiind exclusiv sub dependența adulților. Copilul 
care are însă frați mai mari şi/sau mai mici, beneficiază 
de experiența acestora şi de ucenicia unor relații mult 
mai complexe, variabilitatea şi polaritatea acestora fiind 
influențată de poziția pe care o ocupă în structura 

familiei, poziție dată de vârstă, de gen şi de numărul 
fraților şi surorilor. 

La rândul său, socializarea, contribuie la transmiterea şi 
asimilarea atitudinilor, a valorilor, a concepțiilor sau mo- 
delelor de comportament specifice unui grup ori unei 
comunități, în vederea formării, adaptării şi integrării 
sociale a individului uman. Aceasta, reprezentând de 
fapt o tranzacție, prin reguli şi valori, dintre societate şi 
actorii sociali, care-şi dezvoltă în urma ei, propriile lor 
strategii de viață. 

Având în cele din urmă ca scop conceperea, 
reproducerea şi materializarea în rândul membrilor săi a 
unui model normativ şi cultural specific, socializarea se 
foloseşte de educaţie ca proces, sub toate formele sale 
de exprimare, familiei revenindu-i unul din locurile cele 
mai importante în acest sens; ea reprezentă „creuzetul unde 
se experimentează relaţiile sociale cele mai intime ' (Voinea, 
19793], 

Familia este de asemenea şi cea care imprimă cele 
mai importante şi cele mai durabile trăsături caracteriale 
şi morale, trăsături care reprezintă un răspuns la 
chemările societății. Aceasta constituie pentru copi, 
cadrul în care se asigură primele tipuri de relații sociale 
(socializarea primară), de experiențe şi exigențe 
specifice, este primul educator, dar şi mediul în care 
întâlneşte primele modele. Aici copilul primeşte primele 
„programe de conduită, pe care le va aplica imediat 
sau „în secvențe biografice ulterioare, pentru viața cotidiană, 
programe care permit identificarea sau diferenţierea sa în 
raport cu alte persoane” (Stănciulescu, 1996). Nu este de 
neglijat stilul educativ utilizat de familie în mediul de 
relaționare, adică atmosfera familială, climatul fanulial al 
educației copilului. Fiecare familie are un anumit nivel de 
educație, o anumită personalitate socială care o 
diferențiază de celelalte în moaul de transmitere a 
atitudinilor, a cunoştinţelor, a valorilor, apelând la 

modele, stiluri, metode şi tehnici diferite, uneori foarte 
complexe. Instrumentele alese țin sau sunt adaptate în 
funcție de nivelul obiectivelor avute în vedere de către 
familie şi au o contribuție importantă la întărirea 
conținuturilor transmise. 

Unui model parental autoritar - este confirmat de 
rezultatele obținute de către cercetările specifice - i se 
va asocia un nivel înalt al controlului, întovărăşit însă de o 
slabă susținere a activității copilului, căruia i se impun 
reguli de conduită inviolabile, transmise de către părinți 
în mod sistematic. Rezultatul va fi un copil fără inițiativă, 
agresiv şi ostil, greu adaptabil social. 

Modelul permisiv, este caracterizat printr-un nivel scăzut 
al controlului aplicat de către părinți copilului, însoțit de 
puține norme de conduită şi responsabilități impuse, 
părinții străduindu-se de fiecare dată să înțeleagă şi să 
răspundă permanent nevoilor copilului. Această 
atitudine parentală favorizează dezvoltarea agresivității şi 
negativismului, a unei vorbiri greoaie şi întârziate, a 
crizelor dese de protest şi de manie neţuiificate, a 
rezultatelor proaste la şcoală sau în alte activități. 

Un model educaţional de mijloc, numit de americani 
authoritative (o autoritate mai îngăduitoare, mai demo- 
cratică), îmbină controlul sistematic, autoritar cu cel al 
unui suport înalt parental; părinții formulează reguli 
controlând respectarea lor, „dar nu le impun, fiind mereu 
deschişi la dialog, explicându-le rațiunile pentru care regula 
trebuie respectată şi situaţiile în care ea se aplică şi simulând, 
totodată autonomia lor de gândire”" (Stănciulescu, 1997). 
Disciplinarea copilului în această situație, presupune 
educarea acestuia pentru a obține auto-controlul şi 
eficiența conştientă a acțiunilor sale prin încurajarea 
comportamentelor pozitive, supunerea lui unor reguli de 
conviețuire socială general acceptate de societatea al 
cărui membru este. 

Modelul hiperprotector, se caracterizează printr-o super- 
protecție maternală. Mama îi alege colegi, locul de 
joacă, prietenii, îmbrăcămintea pe care trebuie să o 
poarte, mâncarea pe care să o mănânce, filmele pe 
care să le vizioneze, cărțile pe care să le lectureze etc. 
Copilul din acest model, este lipsit total de 
independenţă, de autonomie socială, personalitatea lui 
va fi grav afectată, este anxios, lipsit de inițiativă, 
nevrotic, supraânhibat. 

Studiile specifice din arealul social american, subliniază 
că există corelaţii semnificative între stilul educativ al 
familiei şi structura de clasă a societății, însă constrân- 
gerile familiale nu au culoare, sunt prezente în toate cla- 
sele sociale şi la toate nivelurile de educație a părinților, 
diferențiindu-se numai gradul şi modalitățile de aplicare 
(observându-se în ultimul timp, o tendință de evoluție 
către permisivitate). 

Subliniem că stilurile educative sunt expresia vizibilă şi 
manifestă, specifică unui tip de cultură, ceea ce ne 
face să nu putem recomanda un model sau altul din 
cele prezentate până acum. 

Cum educația parentală nu vizează modificarea 
naturii copilului, ci are rolul de a-l ajuta să se dezvolte 
armonios, să-i dezvolte calitățile morale şi intelectuale, 
să-i încurajeze aptitudinile motrice şi fizice pe care le 
posedă în stare latentă către activitățile care îi aduc sau 
îi pot aduce satisfacțiile cele mai mari şi spre care are 
înclinații, iar privind în urmă, observăm că marii performeri 
provin din toate tipurile de familii, ceea ce ne pune în 
situația de a nu putea recomanda nici de data aceasta 
un anumit stil de educație. 

Rămânem la convingerea că un simț de observație 
foarte bun al părinților, însoțit de multă afecțiune şi 
responsabilitate, poate duce la descoperirea şi 
exploatarea, în sens benefic se înțelege, a aptitudinilor 
fizico-motrice pe care se poate plia apoi un model 

educațional adecvat motivării şi încurajării copilului spre 
o anumită activitate. Este de reținut însă, că modul de 
abordare al acestui aspect de către un părinte sau de 
către întreaga familie, este esențial pentru viitoarea 
carieră sportivă şi profesională a copilului, celelalte 
instituții având rolul şlefuirii şi definitivării acțiunii. 


3.2.0. Şcoala 


Scoala este instituția specializată a societății, care 
realizează activitățile de educație, conform unor 
obiective pedagogice prestabilite ale procesului de 
învățământ. 

Ca organizație socială, şcoala modernă presupune 
valorificarea modelului care corespunde istoric etapei 
sociale contemporane de tip informațional, şi conform 
Legii Învăţământului (nr. 84/1995), este structurată astfel: 
învățământul preşcolar, primar, gimnazial, profesional, 
liceal, postliceal, universitar şi postuniversitar învățământ 
de stat sau particular. Rolul educatorilor din acest sistem, 
este să formeze şi să dezvolte personalitatea individului 
uman în concordanță cu imperativele sociale ale vremii, 
să transmită cultura (națională şi universală) sub toate 
formele sale şi să facă legătura culturală între generații. 

Dimensiunile de mare importanță ale activității de 
formare-dezvoltare permanentă a personalității, ale 
acestui sistem de învățământ, vizează următoarele pla- 
nuri: tehnologic, intelectual, moral, etic, estetic şi fizic - cele 
din urmă ocupându-se de formarea armonioasă a 
corpului uman. 

Educaţia fizică în şcoală, are menirea de a se ocupa 
de dezvoltarea bazei fiziologice şi psihologice a persona- 
lității umane (care la aceste vârste se află într-un con- 

tinuu proces de reaşezare şi remodelare, în funcție de 
solicitările mediului social în care se dezvoltă), de 
menținerea şi întărirea sănătății, de călirea organismului 
pentru a putea rezista la efortul fizic impus de activitățile 
sociale viitoare, formarea şi dezvoltarea trăsăturilor 
pozitive de caracter, stimularea şi dezvoltarea dorinței de 
afirmare în arena socială, şi chiar în sportul de 
performanță. Printre activitățile de educație fizică şi de 
sport, în această etapă, se recomandă practicarea unor 
activități asistate, precum exercițiile de gimnastică, 
exercițiile de prevenire şi corectare a deficienţelor fizice, 
învățarea şi practicarea unor discipline sportive în cadrul 
şcolii sau al asociațiilor sportive, culturism pentru dezvol- 
tarea armonioasă a corpului, participarea la competiții 
sportive la diferite niveluri de organizare ş. a. 

Curricula educației fizice şi sportului trebuie să uzeze din 
plin de informațiile ştiinţifice de ultimă oră care privesc 
valorificarea deplină a potențialului fizic, fiziologic şi 
psihologic al organismului uman, în condițiile unei 
societăți moderne cu o evoluție dinamică extrem de 
rapidă. 

Se ştie că o dezvoltare fizică armonioasă - obținută 
prin practicarea sub îndrumare şi cu metodă a exerciţiilor 
fizice şi sportului - reprezintă un remarcabil  întăritor 
psihologic într-un mediu social din ce în ce mai complex 
şi mai stresant, fiindcă adevărul din dictonul latin al lui 
Juvenal (,„Satirae”, sec. Il e. n.) „mens sana in corpore 
sano”” astăzi este mai evident şi imperios decât oricând. 

Solicitările intelectuale la care sunt supuşi elevii, 
confortul caracteristic epocii actuale şi activitatea tot 
mai intensă la calculator, duc la consolidarea unui mod 
de viață vicios, prin excelență sedentar, dăunător 
dezvoltării armonioase a organismului şi a sănătății. 
Cercetări recente, arată că tinerii care îmbină armonios 
eforturile intelectuale cu cele fizice, au indici 
psihofiziologici funcționali ridicați şi o capacitate de 

memorare şi aprofundare a cunoştinţelor superioare. Se 
demonstrează astfel influența benefică a educației fizice 
şi sportului asupra sănătății, dezvoltării fizice şi psihice 
armonioase, a relaxării şi deconectării, a compensării şi 
stimulării biologice, a îmbunătățirii progresive a calităților 
fizice, a şlefuirii aptitudinilor şi deprinderilor motrice de 
bază, ori a celor specifice diferitelor ramuri sportive, a 
modelării caracterului şi personalității, al profilurilor moral 
şi etic, a disciplinei, voinței, curajului, a spiritului combativ, 
de competiție şi de învingător. 

Unul din obiectivele esențiale ale educației (culturii) 
fizice şi ale sportului, este acela de a consolida 
dezvoltarea biologică a individului uman, prin formarea 
deprinderilor şi a capacităților motrice, (sau corectarea 
unor deficiențe motrice) şi valorificarea capacităților şi 
aptitudinilor speciale la nivelul activităților sportive. 
Pentru obținerea unor rezultate bune, este nevoie de o 
comunicare bună care să dezvolte competențele rela- 
ționale, capacitatea de a asculta, de a înțelege, 
capacitatea empatică a celui integrat în sistemul 
educațional. 

Cercetările sociologice efectuate, atât la noi cât şi 
cele din Occident, subliniază rolul mare de influențare pe 
care îl are educatorul în clasele primare, aspect ce 
trebuie fructificat la maximum când este vorba de copii 
cu evidente aptitudini spre performanța sportivă. 
Rezultatele vor fi şi mai relevante, dacă educatorul este 
un fost sportiv de performanță şi pregătirea, experiența 
lui profesională psiho-pedagogică vor fi puse în practică 
CU pasiune şi dedicație, cunoscându-se faptul că forța 
exemplului personal, la vârsta mică, are o mare putere 
de influență. 

3.3.0. Grupul de prieteni 


La vârsta adolescenței, fiecare tânăr doreşte să 
aparțină unui grup, acesta opțiune ajutându-l să-şi 
contureze - prin procesul de comparare - propria-i 
identitate şi modul de relaționare cu ceilalți. Mai mult, 
grupul de prieteni este folosit deseori ca mediu 
terapeutic şi de reglare a comportamentelor negative. 
Prietenii, într-un procent foarte mare, au un rol important 
de influențare privind activitățile ludice şi cele ce țin de 
sport. 

Subiecții unui eşantion dintr-un studiu american 
reprezentativ, constituit de membri unui club sportiv, au 
mărturisit într-un procent de 61% că alegerea şi 
direcționarea către acel spori se datorează colegilor şi 
prietenilor (apud Oprişan, 2002). 

Dar uneori şi în acest mediu interrelațional, influența 
părinților este resimțită puternic. Din dorința de a-i 
îndepărta din grupul de prieteni considerat invariabil ca 
nociv sau distructiv, copii sunt ridiculizați, criticați, culpa- 
bilizați, pedepsiţi în loc să se adopte față de ei atitudini 
adecvate care să le ofere încredere şi credit, orientare 
câtre anumite modele, responsabilizare atitudinală 
personală, învățându-i ce este - după părerea şi expe- 
riența lor de adulți - bine sau râu, corect sau greşit, cinstit 
sau imoral. În aceste situații, reacția naturală a copilului 
este manifestată printr-o dezaprobare agresivă, de 
apărare şi chiar accentuarea unui comportament, care 
tratat cu lipsă de tact şi deseori cu brutalitate, poate 
deveni uneori deviant. 


| 


3.4.0. Societatea 


Putem afirma cu certitudine că relația dintre societate şi 
sport, este o relație istorică, din moment ce prima 
Olimpiadă (776 î. e.n.) este confirmată şi prezentată pe 
larg de izvoarele greceşti antice scrise. 

Jocurile olimpice erau evenimente sacre care se 
desfăşurau o dată la patru ani în Olympia, la poalele 
muntelui Olimp - considerat ca fiind lăcaşul zeilor - şi erau 
consacrate divinității supreme, care era Zeus, „tatăl zeilor 
şi al oamenilor”. 

Este de remarcat importanța care îi era acordată 
evenimentului, din moment ce pe intervalul desfăşurării 
Olimpiadei, încetau toate conflictele armate dintre 
statele greceşti, aspect pe care civilizația modernă - din 
motive ce țin de orgolii politice primitive, nu este 
capabilă să-i respecte regulile stabilite şi lăsate de mai 
înțelepții noştri înaintaşi antici. 

Trecutul şi prezentul unei astfel de relații intense dintre 
sport şi societate, ne face să credem că unele opinii 
pesimiste nu se vor împlini. Impactul enorm pe care îl are 
sportul în viața societății ne face să afirmăm că el nu va fi 
înlocuit în anii ce vin cu diferite surogate, printre care 
cele mai des amintite sunt cele grupate în categoria 
„„jocuri mintale””, cu întreceri produse pe şi pentru 
computere. Contăm pe varianta optimistă, care 
consideră că „sportul va deveni o activitate de neânlocuit în 
viața oricărui om (prezentul este relevant în acest sens, n. 
N.), indiferent de vârstă, sex, profesie şi alți factori din 
ontogeneză ”” (Cârstea, 1995). Rezultatele obținute de-a 
lungul istoriei până în prezent în acest domeniu, ne fac să 
credem, că atât sistemul educaţional CGt şi cel politic de 
azi şi de mâine ale statelor, nu vor putea să renunțe la 
una dintre forțele modelatoare cele mai eficiente şi mai 
puternice - creatoare de imagine, entuziasm, optimism şi 

poftă de competiție - care este sportul de performanță. 
lar acesta „ca să aibă permanent actori-eroi, are nevoie 
de fratele său mai comun care este sportul de masă - un 
fenomen. social de luat în seamă, de susținut şi de 
încurajat -reprezentând pepiniera de unde îşi recrutează 
materia primă instituțiile specializate precum cluburile, 
asociaţiile sportive, şcolile de profil. 

Sportul ca fenomen social, nu rămâne dator. El 
răsplăteşte efortul societăţii, prin efortul propriu în 
obținerea de performanțe cât mai răsunătoare în 
competițiile naționale şi în cele internaționale, oferind 
prin numele eroilor săi, glorie strălucitoare  - fie ea şi 
efemeră - statelor pe care le reprezintă. Are şi un 
pronunțat caracter pacifist şi diplomatic prin contribuția 
pe care o aduce la îmbunătățirea relațiilor interstatale, 
atunci când întrecerile au caracter internațional. 

Prin Comitetul Internaţional Olimpic, Sportul îşi aduce 
contribuția sa semnificativă la detensionarea relațiilor 
dintre țări, la făurirea unei lumi mai competitive, mai 
armonioase, mai frumoase şi mai civilizate. 

Societatea civilă, prin performantele sale economice, 
poate susține şi dezvolta amploarea sportului de masă, 
care prin eterogenitatea sa poate cuprinde categorii 
largi de practicanți de diferite vârste, ajutând astfel nu 
numai la petrecerea timpului liber în mod sănătos, plăcut 
şi reconfortant, dar şi la îmbunătățirea relațiilor inter- 
umane, care conduc la detensionări sociale, la întărirea 
coeziunii sociale, la dezvoltarea şi asumarea spiritului de 
competiție şi disciplină socială etc. Prin astfel de 
activități, societatea poate propune şi impune modele 
de comportament social, de conduită în relațiile cu 
celălalt, de respect față de valoarea umană, față de 
valorile culturale naționale şi universale, poate să inducă 
aspirații pentru marea performanță sportivă, pentru 
competiție socială, sau pentru asumarea unor modele 
propuse şi în totalitate acceptate de societate. 

Un aspect psihosocial important de care trebuie să se 
ocupe societatea, este sfârşitul carierei sportivului. Nu 
este de neglijat atitudinea cluburilor şi a societății față de 
viitorul extra-sportiv al sportivului de performanță, care în 
majoritatea sporturilor începe la vârsta de 30 de ani, 
când fostul sportiv este un tânăr plin de energie, de vise, 
de aspirații, dar complexat de faptul că nu mai poate 
participa la o viață sportivă activă, că nu mai îşi poate 
păstra statutul de cel mai bun, aspecte aducătoare de 
mari tensiuni psihologice, frustrări şi stres. 

În numeroase state civilizate, această situație este 
rezolvată prin măsuri de integrare profesională şi socială 
a fostului sportiv. Aceste acțiuni sunt materializate prin 
prelungirea duratei de şcolarizare, sesiuni deschise de 
examene, facilități pentru obținerea unui loc de muncă 
adaptat la experiența şi la specificul sportului practicat, 
orar flotant sau chiar redus la începutul noii activități, 
burse de perfecționare profesională, statut de 
reprezentare în diferite organizații cu specific sportiv, de 
caritate, de sănătate, (campanii antisida, antialcool, 
antifumat, antidrog), de reprezentare a imaginii unei firme 
sau agent economic (echipament sportiv, produse 
igienice, produse alimentare) etc. 


3.5.0. Educația şi cultura 


Cu toate că sportul, prin virtuțile sale, este un act de 
cultură creator, un fenomen socio-cultural, care implică 
pe lângă exprimarea ludică şi performanță, valori 
estetice (exprimate prin armonia corporală şi 
comportamentală în competiţii, dar şi cu ajutorul 
scriitorilor, cineaştilor şi artiştilor care se inspiră în operele 
lor din viața unor campioni), comunicare socială 
nonverbală, integrare socială - experiența deceniilor 

anterioare de activitate în acest domeniu, dovedeşte că 
înalta specializare solicitată de împlinirea sportivului de 
performanţă, determină o oarecare îngustare a 
dezvoltării nivelului său educațional şi cultural în favoarea 
rezultatelor sportive. Sunt dese exemplele cu mari 
performeri care s-au limitat la absolvirea câtorva clase 
şcolare, mulțumindu-se doar cu gloria, care ca orice pe 
lume, este trecătoare, perisabilă. Aceştia au cele mai 
mari probleme de integrare socială după terminarea 
activității sportive. Educația lor fiind limitată, în 
consecință şi nivelul cultural este mic, iar amândoă duc 
la un conflict serios de integrare, care cu timpul, le poate 
afecta comportamentul social dar şi sănătatea fizică şi 
mai ales cea psihică, prin pierderea încrederii în sine şi în 
ceilalți, prin pierderea respectului de sine, prin 
deteriorarea nivelului de relaționare cu cei cu care au 
făcut echipă, şi mai ales prin însingurarea datorată 
neputinței de a-şi găsi un loc în societate pe măsura 
gloriei şi performanței personale (despre care deja se 
vorbeşte la timpul trecut !). 

Accentuarea impresiei de inutilitate socială dată de 
lipsa de interes al societății de care aparține şi care 
altădată îl adula şi îl gratula, iar acum l-a uitat, 
concentrându-şi atenția spre alți performeri la modă, îi 
poate fi deseori fatală unui fost performer. Toate aceste 
realități se transformă în adevărate drame pentru 
categoria descrisă. Avem în România, multe exemple din 
perioada comunistă. Campioni, care după ce au adus 
glorie României, la terminarea activității sportive, au 
îngroşat rândurile oamenilor necalificaţi, fără o țintă, 
devenind alcoolici sau candidați permanenți ai 
diferitelor spitale, pe motive întemeiate, sau pur şi simplu 
pentru a primi o masă şi un pat. Unii dintre ei se mai 
chinuiesc şi azi cu o pensie umilitoare, care nu le ajunge 
nici pentru a-şi putea achita datoriile față de stat, 
reprezentate de taxe şi impozite. Exemplele descrise nu 

sunt singulare şi nici specifice numai României. Ele se 
regăsesc şi la alții. Să vedem însă ce fac, sau ce trebuie 
să facă Instituţiile abilitate ale statului pentru ca lucrurile 
să se îndrepte, respectiv acelea care se ocupă de 
sportul de performanță, cele care se ocupă de sistemul 
de educație şi nu în ultimul rând, cele care se ocupă de 
gestionarea activității profesionale în România. 

Este de remarcat faptul că, după Revoluție, toți sportivii 
de performanță au absolvit cursurile unui Liceu şi 
majoritatea dintre ei urmează un Colegiu sau o Facultate 
din domeniu specific activității sportive sau din alte 
domenii (ziaristica, studii economice, drept, psihologie, 
sociologie ş. a.), gândindu-se că după absolvire, 
experiența lor anterioară îi poate ajuta să capete 
competențe specifice în cadrul structurii din care ies ca 
sportivi. 

Este important de reținut însă, că educatorii şi antrenorii 
care contribuie la modelarea sporiivilor de-a lungul 
perioadei de instruire şcolară sau vniversitară, au 
obligația profesională şi morală de a le trezi la timp gustul 
pentru educație, pentru cultură şi marile valori culturale şi 
sociale ale timpului, respectul față de predecesori, față 
de modele, față de cei care i-au descoperit, față de toți 
antrenorii cu care au lucrat, precum şi de a-i conştientiza 
de consecințele însuşirii unei educații la nivel superficial. 
Sunt de apreciat acei antrenori sau educatori, care 
înainte sau după un act competițional, merg împreună 
cu sportivii lor la un muzeu de artă, de istorie, de 
antropologie sau tehnic, la un spectacol de teatru sau 
muzical (fie el chiar şi de muzică clasică |), la un 
spectacol de balet sau la un film bun. Toate acestea vor 
constitui bucurii estetice deosebite ce vor marca şi 
modela personalitatea sportivului, vor cizela gusturile şi 
vor reprezenta elemente importante la baza culturală a 
adultului de mai târziu, dar şi o imensă ocazie de 
aducere aminte şi de recunoştinţă față de mentori lor. 

Societatea modernă în care trăim, se foloseşte de 
aceleaşi reguli ca şi sportul de performanță: competența 
şi promovarea celui mai bun. Cine nu acceptă, după o 
carieră glorioasă, lupta pentru un rol şi un status social 
ridicat, se autoexclude din arena societății. Performerul 
trebuie să conştientizeze la timp toate acestea şi să nu 
uite nici o clipă că are de partea sa energia şi şansele 
de a fi cel mai bun şi profesional, din moment ce posedă 
cele mai importante calități de care nu dispune oricine şi 
care l-au ajutat mereu să fie câştigător: voință, ambiție, 
putere de muncă, nivel înalt de aspirații, disciplină şi 
potențe intelectuale pe măsură. Trebuie doar să uzeze şi 
pe plan intelectual de ele şi să şi le canalizeze spre ținte 
clare şi bine definite din punct de vedere social. 

Teme pentru aprofundare 


Argumentați influența familiei şi rolul acesteia în 
viața sportivului. 


Definiţi rolul şcolii în formarea preferințelor elevilor 
pentru sport. 


Explicați rolul influenței sociale asupra activității 
sportivului. 


„ Care este importanța educației şi culturii în viața 
sportivului € 


. Care sunt obligațiile morale ale sportivului şi 
fostului sportiv față de predecesorii, educatorii, 
partenerii şi adversarii de competiție, precum şi 
față de mentorii săi $ 

CAPITOLUL IV 


4.0.0. Importanța aspectelor etice şi 
comerciale în sport 


4.1.0. Aspectele morale ale sportului 


Activitatea sportivă, întrecerile sportive în general, 
după cum susține Gh. Cârstea (1995), oferă o superbă 
lecție de morală, concretizată în fair-play, respectul 
regulilor, spiritul de echipă, sentimentul solidarității, 
comunitatea de joc. 

Sportul este purtător de valori morale, atunci când nu 
este murdărit de orgolii, de patimi, de adversități 
geopolitice sau de considerente comerciale meschine. 
Activitatea sportivă îl inițiază pe practicant în canoanele 
onoarei, ale eticii, ale adevărului şi demnității umane, îi 
cultivă comportamente altruiste şi de generozitate, îi 
dezvoltă sensibilitatea afectivă şi estetică, ansamblul 
normelor de conduită morală corespunzătoare tipului de 

societate în care trăieşte şi se dezvoltă, îi induce 

ansamblul concepțiilor şi convingerilor privind normele de 

comportare față de adversar şi față de cei de lângă el, 
față de familie, de prieteni, de ceilalți membri ai 

societății. Este de remarcat că moralitatea sportului şi a 

practicanților săi se regăseşte şi în următoarele aspecte 

practice: 

e prin competiție, sportivul nu urmăreşte distrugerea 
adversarului, ci obținerea victoriei sau a recordului, 
după reguli bine stabilite, standardizate şi omologate 
de către organizații sau organisme abilitate în acest 
sens; 


e sportul are menirea de a da competiției dimensiuni 
umane, de respect față de adversar şi nu de ură, 
distrugere sau suprimare a vieții adversarului; 


e sportul şi sportivul nu acceptă decât o întrecere ega- 
lă între competitori de aceeaşi categorie şi nivel de 
forță, în care şansele de câştig să revină celui care 
dovedeşte în luptă că are mai multă pregătire, 
experiență, aptitudini şi creativitate şi dă dovadă de 
mai mult profesionalism şi voință de victorie. 

Morala - ca formă a conştiinţei sociale şi concept gene- 
ral acceptat de actorii sociali, se exprimă sub trei forme: 
-conştiința morală (convingeri, concepții, valori, idealuri 

morale); 

-norme sau principii morale (reguli şi fundamente) şi 

-relații morale, care sunt converiite în fapte şi acțiuni 

eficiente pe tărâm social. 

Toate aceste valori îi sunt caracteristice marelui perfor- 
mer sportiv, campionului onest din orice timp şi orice 
sport de performanță a cărui conduită morală le 
incumbă şi le exprimă în toate împrejurările sociale. Ele 
sunt asimilate din familie, din şcoală, de la antrenori, din 
mediul competițional şi din modelul social în care îşi 

80 


desfăşoară activitatea şi trăieşte. O demonstrație 
superbă în acest sens produsă în timpurile noastre, de 
model, de dăruire şi sacrificiu total pentru culorile țării pe 
care o reprezenta - ni la oferit sportivul japonez Fujimoto 
la Olimpiada de la Montreal - când, pentru a contribui 
cu puncte în susținerea echipei sale de a ocupa locul 
întâi, a concurat cu rotula ruptă până la capătul 
întrecerilor din specialitatea sa. 


Formula - care reprezintă motorul activității olimpice - 
Citius, Altius, Fortius (mai repede, mai sus, mai puternic) 
nu trebuie travestită pentru susținerea abaterile de la 
aceste norme care înseamnă deseori dopaj, violență în 
arenă pentru obținerea victoriei cu orice preț, lovirea 
adversarului, aplicarea unor decizii incorecte de arbitraj, 
umilirea în teren/arenă a unor performeri de către 
spectatori sau distorsionarea voit-răutăcioasă a imaginii 
ori activității unui sportiv sau club în media, incitarea 
susținătorilor echipei adverse la violență exprimată verbal 
ori manifestată prin distrugeri ale inventarului incintei 
sportive etc. 

În interiorul evenimentelor sportive, în ultimul timp, voit 
de către conducătorii cluburilor ori ai grupurilor de 
suporteri, se induce intenționat şi cu consecințe 
periculoase pentru educarea consumatorilor de 
spectacol sportiv, în locul unui mesaj de civilitate şi de 
respect față de actul de competiție, de onestitatea 
actului sportiv şi față de câştigători, o atitudine negativă 
provocatoare de violență inutilă, prin care demersul 
spectacolului sportiv este total deturnat de la scopurile 
sale nobile de fair-play, respect şi model paşnic de luptă 
pentru performanță, la un comportament animalic, 
tribal şi războinic detestabil care mânjeşte tot ce trebuie 
prețuit. 

Pentru eliminarea acestor tipuri de manifestare, atât 
conducătorii cluburilor, ai galeriilor de suporteri, dar mai 

ales comentatorii stadioanelor/arenelor ar trebui ca 
înaintea începerii spectacolului sportiv, să susțină un 
discurs educativ despre regulile bunei cuviințe, ale eticii şi 
moralei care trebuie să ne caracterizeze nu numai pe 
stradă ori în familie, ci şi în arena sportivă care nu trebuie 
confundată cu o rezervație zoologică |! 


4.2.0. Aspectele deviante ale sportivului 


Devianţa, care îmbracă foarte multe forme şi implică 
specificitate în funcție de exponenții săi, este definită de 
sociologie ca fiind „un tip de comportament, care se opune 
celui convenţional sau conformist şi care cuprinde nu numai 
încălcările legii, ci şi orice deviere de la regulile de conviețuire 
şi imperativele de ordine ale unei forme de viaţă colectivă 
(grup, organizaţie etc.) (Zamfir, vIăsceanu, 1993). 

În ultimul timp, în sociologia sportului se vorbeşte din ce 
în ce mai mult - punând la baza explicației necesitatea 
respectării conformării la norme în activitatea sportivă de 
performanţă - despre devianța pozitivă, un concept care 
deocamdală este destul de controversat de către 
specialiştii în sociologia devianţei (vezi Hughes şi Coackley, 
2005). La modul general, acest tip de comportament se 
manifestă prin adoptarea unor ținute insolite, a unui 
limbaj sau gesturi noncomformiste, a unor atitudini în 
mediul familial, şcolar sau social sfidătoare, a unor 
conduite imorale, obscene, mergând până la actele 
infracționale sau antisociale. Toate aceste aspecte sunt 
dependente însă de normele sociale în funcție, care 
hotărăsc ce gesturi pot fi catalogate normale şi care 
anormale sau deviante. 

Devianţa, nu este determinată de cauze biologice sau 
psihice, ci ține exclusiv de educație şi de contextul social 

„în care este definită, evaluată şi, eventual, sancționată ” 
atitudinea actorului social (D. S. L., 1996). De unde se 
poate trage concluzia, că nici o acțiune sau conduită 
umană pe tărâm social nu este, prin ea însăşi, deviantă ci 
primeşte eticheta aceasta de la normele şi valorile 
grupului de referință. Grupul propune standardele şi 
regulile de bună purtare şi legitimează actele şi 
comportamentele, care apreciate din punct de vedere 
social, pot fi acceptabile sau indezirabile. 

Devianţa nu este echivalentă cu absența normelor, ci 
cu adoptarea unor norme care sunt incompatibile - cu 
ceea ce se consideră îndeobşte a reprezenta 
standardele de moralitate, normalitate sau raționalitate 
ale societății în ansamblul său, cu modelul ei cultural- 
normativ dominant. Adoptarea unor astfel de norme pot 
fi însă compatibile cu normele care sunt  valorizate 
pozitiv de un anumit grup social, reprezentând o 
fracțiune din societatea dominantă, definit prin carac- 
tere culturale distincte. 

Devianţa se manifestă pregnant, iese la suprafață 
energic şi într-o formă stridentă, cu precădere în 
perioadele de tranziție de la copilărie la prima tinerețe şi 
în cele de schimbare socială, când câmpul normativității 
este perturbat şi sistemele valorice diferite intră în conflict, 
ducând la  dezorientarea „acțiunilor şi  conduitelor 
indivizilor, punân-du-i în situația, sau chiar obligându-i să 
adopte moduri deviante de adaptare la noua viaţă socială” 
(Zamfir, Vlăsceanu, 1993). 

Actele deviante cresc în amploare, dependent şi 
împreună cu manifestarea conflictului dintre scopurile 
sociale ale individului sau grupului şi mijloacele legitime, 
instituționalizate, în momentul şi în condițiile în care, 
neavând acces la acestea, actorii sociali adoptă 
mijloace ilicite, dar mult mai eficiente şi dinamice de 
realizare a scopurilor propuse. După afirmațiile lui E. 
Sutherland (apud Zamfir, vlăsceanu, 1993) devianța, CA şi 

conformitatea, se transmite prin intermediul procesului de 
socializare, prin punerea în contact a individului cu 
valorile şi normele mediului deviant. 

Sunt mai multe teorii care încearcă să încadreze şi să 
explice originea devianței. O formă adaptată a teoriei 
conflictului, ca origine a devianței (Turk, Walton, Platt, 
Young ş. q.), ar putea fi folosită pentru explicarea 
acesteia sau a diferitelor ei forme, la sportiv sau în mediul 
sportiv. Teoria amintită, explică fenomenul deviant ca 
find o „consecință a competiției şi inegalității sociale 
care forțează grupurile defavorizate să adopte, pentru 
supraviețuire, mijloace deviante şi permit agenților de 
control social să organizeze discriminări între clase în 
privința înregistrării şi sancționării actelor deviante”! 
(Zamfir, Vlăsceanu, 1993). Simplificâna un pic lucrurile şi 
translatând în domeniul de care ne ocupăm, teoria ar 
putea fi utilizată pentru a explica originea devianței în 
rândul sportivilor. În acest context, noi propunem 
următoarea definiție: devianța comportamentală în 
viața unui sportiv, este un fenomen rezultat în urma 
conflictului declanşat de  inegalităţile performanțiale 
dintre rezultatele obținute în urma competițiilor din ce în 
ce mai aspre, şi nivelul de aspirație al sportivului, care 
doreşte să fie cu orice preț pe locul campionului şi care 
în urma unei pregătiri neadecvate ori datorită lipsei unor 
potențe/calități fizice, este încurajat sau obligat de 
situație ori de mediu să adopte mijloace neacceptate 
de norma sportivă ori socială, pentru a putea supraviețui 
concurenței sau a rămâne cu orice preț pe pozitia 
câştigată. Aceste mijloace care induc sau conduc la 
conduite calificate ca fiind manifestări deviante, sunt în 
general aspru pedepsite de forurile sportive (naționale şi 
internaționale), uneori mergându-se până la excluderea 
definitivă a vinovatului din viața sportivă - atunci când 
faptele incriminante sunt devoalate. 

Devianţa în activitatea şi viața sportivă se manifestă în 
cele mai frecvente cazuri prin dopaj şi se traduce prin 
folosirea de către sportivi, din proprie inițiativă sau chiar 
la propunerea antrenorilor - care îşi doresc obținerea 
rapid a unor performanțe cu orice preț - a unor 
substanțe chimice interzise, precum cele din categoria 
amfetaminelor, a hormonilor anabolizanți sau a unor 
vitamine, cu scopul de a stimula organismul, de a-i creşte 
anormal şi artificial randamentul fizic, de a-i mări 
rezistența la efort şi capacitatea de luptă, de a elimina 
senzația de oboseală, de epuizare în condiții de 
competiție foarte înaltă şi foarte dură. 

Alte  conduite  deviante ale sportivului, derivă din 
asumarea unor vicii precum: 
= consumul de droguri, ca o consecință a unor frustrări 

ori neâmpliniri sportive personale, aderarea la unele 
secte religioase ori la unele grupuri sectante social, 
sau la aşa-zisele grupuri elitiste etc.; 

= consumul excesiv de alcool, pornire care ține în general 

tot de neâmpliniri personale (sentimentale sau 
sportive, deficiențe ce țin de integrare socială, 
probleme familiale etc.); 

= comportamente huliganice, obscene, ridicole, exprimate 

prin manifestări gestice, verbale, de relaționare cu 
media sau față de simpatizanți, consecințe ale unei 
mândrii exagerate, ale unor vanități şi îngânfări 
nedisimulate, ale unor mori carențe ce țin de educație şi 
nivelul de cultură ale sportivului, care ca exemplar 
uman performant ar trebui să fie prin excelență un 
exemplu pozitiv, un model de excepție, un om onest. 

Este foarte important de reținut că modestia şi alte 
aspecte comportamentale ce țin de buna cuviință, de 
respect față de semeni, față de club, de asociație, de 
simpatizanți, şi nu în ultimul rând, față de societatea care 
îi oferă toate condiţiile de afirmare deplină a perso- 
nalității, a demonstrării valențelor fizice şi profesionale în 

domeniul competenţei sportive, sunt „„medicamentele”” 
cele mai potrivite împotriva devianței, sunt factori care 
construiesc imaginea, ajută la o valorizare maximă a 
rezultatelor obținute, dă încredere în personalitatea 
sportivului, propunându-l la ocuparea poziției de erou, de 
model total pentru cei care abordează cariera sportivă — 
dar nu numai - aducând mari beneficii de imagine 
familiei, şcolii sportive, clubului, asociației sau țării care l-a 
susținut, propulsat şi promovat în arena campionilor. 


4.3.0. Aspectele comerciale ale sportului 


Sportul este, prin măreția evenimentului pe care îl 
creează, un spectacol. Spectacolele la rândul lor sunt 
produse încărcate cu o anumită valoare ca orice produs 
comercial, însă cu un specific aparte, care ține de 
intelect şi satisfacția psihologică a individului consumator; 
sunt produse artistice sau sportive care, căutate fiind de 
foarte mulți iubitori de emoții tari sau estetice, ori emoții 
spirituale deosebite, se vând, şi uneori se vând mai bine 
decât produsele materiale. Deci sportul ca activitate şi 
produs uman este - vrem-nu-vrem să acceptăm - pe 
lângă celelalte creații ale omenirii, o marfă. Ce se vinde 
de fapt $ Se vinde munca, nivelul de creativitate, starea 
de spirit şi emoțiile pe care le induce, modelul care se 
propune şi imaginea unui profesionist de mare echilibru, 
competență şi performanţă în ceea ce face. 

Cum societatea modernă este concepută să funcți- 
oneze după regulile dure ale pieței, în care (se 
adevereşte din ce în ce mai mult !) totul este marfă, totul 
se vinde şi se cumpără, de la mărunțişuri materiale, 
organe umane, spectacole, imagini, viață intimă, 
holdinguri, proprietăți pe Lună, până la informație şi 
inteligența umană, nici sportul nu a scăpat de fenomen, 
sportivul, la rânau-i pendulând în activitatea sa între a fi 

cel mai bun şi a avea cât mai mult. Corpul uman - 
valoare fără echivalent în creația Universului, după cum 
afirmă filozofii şi artiştii plastici - fiind înzestrat cu o 
multitudine de valențe ce țin de spiritualitate, estetică, 
armonie, sănătate, putere fizică, abilități motrice, 
inteligență, creativitate ş. a., i-a ispitit întotdeauna de-a 
lungul istoriei, pe semenii noştri întreprinzătorii. 

În Occident sunt preocupări serioase pentru valorifi- 
carea imaginii sportivului (reclame la diferite produse sau 
servicii, spectacole, competiţii etc.), a promovării unor 
mărci (branduri) ori logo-uri ale unor firme renumite (de 
exemplu, cum a procedat Tiger Woods cu logo-ul Nike 
pe contracte de promovare de sute de milioane de $), 
dar şi a vânzării acestuia de la un club la altul, de la o 
echipă la alta, cu un cât mai mare profit (după Revoluţie 
ne-am aliniat şi noi la model 1). În Anglia, de exemplu, se 
consideră ca fiind neserioasă şi - bineînțeles - de 
neacceptat atitudinea de a trata activitățile sportive ca 
pe nişte jocuri sau distracții, fără a lua în considerație 
valorificarea spectacolului, scoaterea de profit de pe 
urma evenimentului sportiv, fie el de importanţă locală 
sau internațională, reprezentat de o întrecere de fotbal, 
ori campionate de gimnastică, patinaj, atletism, tenis, 
hochei etc. 

O altă latură a aspectului comercial al sportului ține de 
infrastructură. Activitatea sportivă - includem aici şi 
educația fizică - antrenează în jurul ei o industrie poliva- 
lentă, care trebuie să producă aparate şi instrumente de 
specialitate, echipamente speciale pentru antrena- 
mente şi pentru competiții, baze de antrenament şi de 
cantonament, săli, stadioane, piste amenajate pentru 
competiții, îmbrăcăminte şi încălțăminte adecvate tipului 
de activitate sportivă, rețete culinare speciale, centre 
medicale specifice etc. La acestea se adaugă instituțiile 
de învățământ care pregătesc profesori şi antrenori, 
psihologi, sociologi, medici sportivi, bucătari, masori, 

instituțiile media specializate pe activități şi evenimente 
sportive (posturi radio-tv, reviste, ziare) care pregătesc 
ziarişti, analişti, fotoreporteri, comentatori etc. Urmează 
industria prestatoare de servicii, care în timpul 
evenimentelor sportive beneficiază din plin de ocazie, 
prin satisfacerea cererii consistente de servicii de cazare, 
masă, transport urban, jocuri şi spectacole de 
divertisment, suveniruri etc. Nu sunt ocolite nici teatrele, 
cinematografele, muzeele, parcurile de distracții, 
grădinile zoo, cazinourile ş. a. 

lată doar o parte din complexitatea şi impactul social 
al fenomenului numit sport, reverberațiile produse de 
acesta în viața economică şi industrială ale unei țări de-a 
lungul timpului - sau numai cu ocazia unor evenimente 
competiționale de anvergură internațională, impact 
care îl marchează, într-un fel sau altul şi pe eroul 
fenomenului, adică pe sportiv, dar şi pe spectator ca 
individ, consumator şi actor social. 


4.4.0. Spectacolul sportiv 


Spectacolul sportiv, ca orice tip de spectacol, este o 
formă specifică de comunicare în masă a unor valori 
umane, întruneşte şi este supus la aceleaşi condiții şi 
roluri de exprimare şi reprezentare publică a specta- 
colului acceptat social . Find o acțiune îndreptată către 
publicul consumator specific actului sportiv, acesta 
provocă reacții şi o paletă largă de emoții, sentimente şi 
stări de exprimare în masă - de la cele de insatisfacție 
(regret, dezamăgire, umilință, etc.), la cele de 
satisfacție, bucurie, de exuberanţă şi exaltare individuală 
sau colectivă (fericire, mulțumire, mândrie locală sau 
națională, patriotism etc.). 

Evenimentul sportiv, ca purtător de valori artistice prin 
practicanți săi şi ca spectacol produs în spații largi 
(stadioane, arene, circuite rutiere, aeroporturi sportive, 
suprafețe de apă etc.) şi ancorat în realitatea clipei, 
poate fi însoțit şi întărit deseori, în conținut şi exprimare, şi 
de micile „adaosuri decorative” oferite de grupele de 
majorete, fanfare, paraşutişti, acțiuni carnavaleşti. 

Tristețea, gustul amar al unei înfrângeri ca şi emoția 
plăcută produsă de performanța atinsă de sportivul sau 
echipa susținută, trece foarte uşor şi repede din arenă în 
masa de susținători, de suporteri. 

Spectacolul sportiv - care în timpurile moderne este 
valorizat şi ca marfă, având deci şi funcție economică - 
poate fi cuplat printr-un marketing inteligent, cu alte 
acțiuni culturale sau de culturalizare precum o 
sărbătoare populară tradițională, un festival muzical sau 
de teatru, o degustare de vinuri (prin care se face 
cunoscute elemente tradiționale locale dar şi mărci de 
produse vinicole etc.). 

După Comneloup (2002) sunt patru tipuri de pre- şi post- 
spectacole care pot pregăti sau întregii punerea în 
scenă a spectacolului principal: 

e spectacolul de contemplare şi de acțiune (peisaje naturale 
spectaculoase, vizionarea de animale rare, vizitarea 
unor plaje exotice etc.); 

mediatizarea  spectaculozității evenimentului  OAvut în 
vedere (prin filme, posturi TV, stații radio); 

e organizarea spectacolului într-un mediu natural cât mai 
relevant şi în concordanță cu scopul urmărit; 

multe alte mici spectacole urbane însoțitoare, pre- şi 
post- eveniment, care să întregească atmosfera de 
sărbătoare pe care trebuie să o degajeze specta- 
colul/evenimeniul principal. 

Toate aceste elemente estetice sunt elemenie 
socializante şi producătoare de efervescenţă emoți- 
onală prin intermediul spectacolului, dar fără forme 

dacă n-ar fi însoțite de ambianța festivă, decorurile 
folosite, reclama prin mass-media,  costumația 
ocazională a suporterilor, folclorul specific folosit de 
aceştia - şi nu rareori - descâtuşarea nervoasă prin 
actele de violență, care degenerează în huliganism şi 
vandalism, dintre taberele de suporteri. 

Spectacolul sportiv conține tot ritualul clasic al unui 
astfel de eveniment, de la folosirea unor elemente 
magice, arhaice, fetişiste, sacrificeale la cel pasional 
(uneori cu exprimări şi cu trimiteri la sexualitate), festiv. 

Astfel că multe dintre ritualurile tradiționale culturale 
sociale şi religioase se regăsesc în spectacolul sportiv 
din sălile de sport, arene, stadioane în timpul compe- 
tițiilor. 

Dimensiunile fundamentale care se regăsesc în 
organizarea unui spectacol sportiv sunt: 

e simbolica războinică, prin simularea luptei folosindu-se 
un întreg arsenal instrumental, acustic, vestimentar şi 
verbal din domeniul militar tradițional; 

e simbolica sacrificiului, în care grupurile de suporteri îşi 
întăresc coeziunea, identificându-se cu interesele 
sportivului sau clubului pe care-l susțin, în fața unui 
simulacru de act sacrificial produs prin lupta cu 
adversarul în arenă, prin învingerea adversarului. 
Suporterii folosesc o recuzită diversă, împrumutată din 
spectacolul funerar: steaguri îndoliate, vocabular 
specific folosit în trecut la procesiunile sacrificiale 
primitive, sperând ca prin folosirea lor „dușmanul ” şi 
spiritele rele vor pierii, iar iar spiritele bune vor fi alături 
de sportivul/echipa susținută; 

e afirmarea valorilor masculine (părbăție, virilitate, 
putere, forță etc.), exprimate prin solidaritatea 
sexuală şi de gen şi care istoric vin dintr-o cultură 
masculină primitivă, folosind un limbaj brutal, 
insultativ, incitant, invective sexuale şi alte multe alte 
gesturi cu rol provocator, care să susțină 

masculinitatea, virilitatea şi infailibilitatea propriului 
reprezentant față de adversar; 

e exprimarea  senzualității şi corporalității prin echi- 
pamentul, vestimentația purtată de sportiv şi 
suporteri; 

e participarea magică; spectacolul sportiv este o ocazie 
de invocare a spiritelor bune, părtinitoare pentru 
obținerea unui rezultat favorabil susținătorilor şi pe 
cele rele pentru anihilarea adversarului, preluân-du-se 
semne magice şi oculte arhaice, prin folosirea de 
fetişuri, simboluri (icoane, cruci, imagini, obiecte) sau 
gesturi însoțite de un limbaj adecvat, aducătoare de 
Noroc. 

venerarea vnei echipe sau a unui sportiv prin 
folosirea de însemne, simboluri caracteristice ale 
clubului, constituie alt element de spectacol colectiv. 

Elementele sacre şi cele mitice se împletesc într-un 
ritual care are valoare de descătuşare, de trăiri 
emoționale specifice intense dar şi de socializare prin 
coeziunea care se creează în rândul suporterilor în 
jurul  reprezentantului/echipei susținute. Deseori 
pasiunea, iraționalul prevalează şi atunci apar 
exprimările  huliganice,  anomice care creează 
dezordine, distrugeri materiale şi imagistice cu 
repercursiuni asupra clubului sau țării de proveniență 
a suporterilor primitivi. 

Trăirile, manifestările suporterilor au un specific 
aparte față de spectacolul cultural (teatru, muzică). 
Ele sunt cu o încărcătură emotivă şi energetică mult 
mai mare şi cu manifestări deseori războinice la 
adresa suporterilor adverşi şi a oamenilor de ordine. 

Civilizația modernă inductoare de mare cantitate 
de stres dar şi de violență, n-a reuşit să anihileze 
comportamente cu exprimări deseori tribale, primitive 
ale suporterilor. 

Revine un rol important în educarea acestora 
pentru diminuarea actelor de vandalism sau 
huliganism, cluburilor, mass-media şi organizatorilor de 
spectacole sportive. 


4.5.0. Publicitatea şi evenimentul sportiv 


În timpurile noastre, nu se poate concepe desfăşura- 
rea a nici unei acțiuni sportive, fie ea de nivel local sau 
global, fără folosirea instrumentelor oferite de publicitate, 
prin care se realizează comunicarea mesajului prin sport 
(pentru diferite produse sportive sau de altă natură) sau 
pentru sport (pentru promovarea imaginii organizației 
sportive). 

Publicitatea fiind un instrument şi totodată un mijloc 
puternic de persuasiune prin care se face cunoscut o 
imagine, un produs, o organizație, o firmă, o acțiune etc. 
pentru informarea potențialilor clienți, utilizând în acest 
sens imagini sau spoturi verbale (despre calitate, preț, 
utilitate etc.), mijloacele de comunicare în masă (radio, 
TV, cotidiene, reviste, afişe etc.), având rolul de a 
convinge anumite categorii de cumpărători să 
achiziționeze produsul sau serviciile oferite, ori să adere la 
anumite convingeri emise de organizație, vizând pe 
termen scurt ori foarte lung, modificări comportamentale 
favorabile ale acestora, are un impact şi o putere uriaşă 
de manipulare. 

Întrucât prin mesajul transmis se urmăreşte schimbarea 
atitudinii unor segmente consistente din populația căreia 
i se adresează, folosind diferite tactici şi strategii de 
persuadare, implicând şi folosindu-se de componentele 
emoționale ale individului, prin idealizarea realității de 
care se ocupă, publicitatea a devenit unul dintre cele 

mai subtile şi des folosite instrumente de convingere din 
domeniul ştiinţelor comunicării. 

Suprafața geografică de care se ocupă poate fi locală, 
regională, internațională sau globală, iar adresa cererii 
poate fi primară (în cazul promovării unor produse 
generice) sau selectivă (în cazul promovării unui sport 
anume) şi vizează, în general, obținerea unui efect 
avantajos şi rapid. 

Ca şi la produsele comerciale obişnuite şi pentru 
publicitatea sportivă se are în vedere folosirea aceloraşi 
modalități generale teoretice şi practice ale marke- 
tingului clasic, reclama vizând aceleaşi obiective (costuri 
mici, nivel de audiență mare, ținte sigure, calitatea şi 
paleta de mijloace de comunicare folosite pentru 
informare, susținere şi reamintire) şi aceleaşi efecte 
(imediate sau cu acțiune întârziată şi/sau de durată). 

Din colaborarea produsă între publicitate şi sport, au 
de câştigat, prin consolidarea bugetului propriu, toți 
vectorii implicați: organizația sportivă care transmite 
mesajul propriu sau al unor firme comerciale pentru care 
face reclama, firma de publicitate precum şi sponsorul sau 
firma căreia i se face publicitate. Ca mijloace de 
difuzare a reclamei se folosesc panourile fixe sau 
dinamice (care se află în cluburi, baze sportive, pe 
stadioane, în săli, arene sau pe traseele amenajate 
pentru diferite tipuri de competiții), afişele, televiziunea, 
radioul, echipamentele sportivilor, antrenorilor şi ale 
arbitrilor, imaginile unor sportivi de excepție sau cu mare 
popularitate difuzate în revistele de specialitate şi în cele 
de uz de masă, în ziarele cu specific sportiv, bannere 
stradale etc. Se vizează întotdeauna profilul consu- 
matorilor de informație, aria de distripuție a informației, 
tirajul, momentul şi periodicitatea apariției informației şi 
prețul de vânzare al spațiului publicitar. 

Pe lângă aceste mijloace, există şi o publicitate specială, 
reprezentată de reclama pe internet, tipărirea de agende 
şi calendare, de cataloage de lux, insigne, brelocuri, 
pixuri, medalii, plachete, diplome dedicate eveni- 
mentului sportiv, tricouri şi fotografii cu autografe ale 
sportivilor, stegulețe cu însemnele clubului sau echipei, 
etc. 

Crainicii sportivi, moderatorii de emisiuni sportive, co- 
mentatorii şi jurnaliştii sportivi au de asemenea un rol 
important în publicitate, fiindcă pe lângă informațiile teh- 
nice pe care le oferă consumatorului de spectacol spor- 
tiv, legate de evenimentul în discuție, dau şi informații ce 
privesc sponsorii sau activități şi evenimente viitoare ale 
sportivului, echipei sau clubului. 

Ca tehnici de vânzare, se folosesc cele cunoscute şi 
utilizate de marketingul clasic: tehnicile de atragere a 
consumatorilor-țintă către produs supus atenției, repre- 
zentate prin publicitatea la locul vânzării (expunerea unor 
materiale audio-vizuale la locul evenimentului, reclama 
făcută de galeriile fidelizate prin purtarea unor ținute 
marcate cu însemnele echipei sau clubului) şi tehnicile 
de promovare, susținute de produsul însuşi prin reducerea 
temporară de preț (la lansarea promoțională a produsului, 
oferta specială, vânzările grupate, oferta „două produse la 
preț de unul”, bonusuri oferite prin cupoane sau bonuri), 
prime şi cadouri (pentru stimularea fidelității spectatorilor, 
a agenților de vânzare), tehnicile de joc (promovarea prin 
intermediul loteriilor, pariurilor legalizate, concursurilor, 
loteria biletelor) ş. a. 

Promovarea vânzărilor din domeniul sportului se 
realizează prin şi prin aplicarea unor tehnici specifice, 
printre care cele mai cunoscute şi mai utilizate sunt: 

e programele de creştere a frecvenţei de participare a 
numărului de spectatori ocazionali; 

programele de creştere a frecvenţei participanţilor cu 
prezență medie la evenimentele produse de echipă, 
asociație sau club; 

programele de fidelizare a suporterilor; 

programele de preîntâmpinarea şi micşorare a 
procesului de abandon al consumatorilor de 
eveniment sportiv; 

programe de remotivare a suporterilor, prin oferirea 
unor servicii preferențiale (acces gratuit la clubul 
organizației sportive, invitații la întâlnirea cu 
sportivul preferat, locuri preferențiale la eveni- 
mentul sportiv al echipei, parcare cu prețuri 
simbolice sau gratuită la stadion sau club, reduceri 
la achiziționarea unor suveniruri sau însemne 
specifice de la magazinul clubului etc.) 

4 


Teme pentru aprofundare 


„ Argumentațţi elementele de bază şi importanța 
conceptului morală în viața sportivă. 


. Care sunt izvoarele şi tipurile de manifestare ale 
devianţei în viața sportivului. 


. Definiţi şi detaliați aspectele negative şi pozitive 
ale comercialului în activitatea sportivă. 


. Detaliați despre rolul ocupat de publicitate în 
activitatea sportivă. 

CAPITOLUL V 


5.0.0. Managementul educației fizice 
şi al sportului 


5.1.0. Rolul profesorului de educație fizică 


Profesorul de educaţie fizică - ca profesionist dar şi ca 
mentor, trebuie să cunoască şi să ştie să folosească 
pârghiile care au rolul de a potența factorii motivaționali 
în activitatea sportivă şi să le aplice cu metodă şi mult 
discernământ, după cum urmează: 
= prin modalitățile de organizare a practicării unor sporturi 
care se pretează la nivelul de vârstă al practicanților, 
la tradițiile şcolii, ale cartierului sau oraşului (având ca 
exemplu, performanțele obținute de antecesori ); 

= prin folosirea cunoştinţelor care se referă la psihologia 
şi sociologia grupului, la organizarea echipelor, la 
dinamica şi relațiile interumane din grup; 

„ prin crearea de imagine şi propunerea de modele celor cu 
reale aptitudini pentru sport şi pentru performanță 
(ambițioşi, plini de energie, dinamici, dornici de 
afirmare) şi îndreptarea lor către afirmare. 

Se cunoaşte faptul că o colaborare strânsă între şcoa- 
lă, familie, cluburile sportive şi dirijarea riguroasă a cali- 
tăților şi aptitudinilor individuale ale sportivului în deve- 
nire, îi limitează acestuia câmpul de desfăşurare inde- 
pendentă, creându-i sentimente de frustrare față de 
semenii neinplicați în activitatea sportivă, dar printr-un 
sistem ingenios de premiere, de natură psihologică şi/sau 
materială, şcoala îi poate asigură un mediu stimulativ, 
care prin rezultatele obținute poate fi benefic social, atât 
pentru factorii educogeni cât şi pentru sportiv sau viitorul 
sportiv însuşi. 

Cultivarea exemplelor pozitive, a modelelor valoroase 
din sfera sportului practicat, fără o anumită țintă şi o 
motivare temeinică, poate avea uneori un efect bipolar: 
unii dintre practicanți se angajează într-o luptă 
permanentă în a ajunge şi depăşi modelele la care se 
raportează, alții - care au un nivel al respectului de sine 
diminuat, acompaniat de o educație deficitară şi o rela- 
ționare socială slabă, considerând că provenienta 
socială şi puterea lor de mobilizare şi modelare nu le este 
suficientă pentru a ajunge la valoarea modelului - să 
capoteze şi să-şi caute satisfacţii anomice. Triada profesor- 
familie-antrenor, trebuie să cultive paleta de motive 
legată de satisfacția procurată prin rezultatele obținute, 
folosindu-se cvvinte de încurajare, atitudini stimulative, 
ancore metaforice cu trimitere la marii performeri sau la 
modelele alese, peniru stimulare psihologică. Trebuie 
conştientizate şi încurajate momentele de împlinire 
socială şi echilibru psihologic având la bază: 

e satisfacţii realizate din dezvoltarea armonioasă a cor- 
pului şi a comportamentelor sociale; 

e satisfacţii obținute prin egalarea sau depăşirea mo- 
delelor sau țintelor propuse; 

e cultivarea interesului pentru istoria întrecerilor sportive, 
pentru a avea o perspectivă clară asupra fenome- 
nului abordat şi elemente de comparație, dar şi 
pentru a-şi lua reperele relevante, exprimate în eroi, 
mari campioni, foşti campioni - azi mari personalități în 
organismele sportive naţionale SAU internaţionale, în 
media sau în alte activități private de succes, cu specific 
sportiv (şcoli sportive, cluburi, întreprinderi 
producătoare de echipamente sportive ş. a.; 

e respectarea şi ridicarea prestigiul familiei, al şcolii, al 
echipei sportive, clubului sau asociației sportive, cultivat 
cu măsură şi tact, pentru a motiva puternic 
întreprinderea (activitatea) zilnică, având permanent 
în vedere perspectiva țintei; 

e folosirea cu discernământ şi mult tact a distincției 
verbale (laudă, încurajare), materiale (folosirea siste- 
mului premial), imagistice (promovarea rezultatelor şi 
imaginii prin discursul public şi media), ş. a. 

Toate acestea şi încă multe altele, pe care ingeniozi- 
tatea şi spiritul creativ al profesorului de educație fizică şi 
sport le va pune în aplicație, au darul de a stimula psiho- 
logic dar şi social (prin sublinierea rolului şi importanței 
rezultatelor obținute la diferite niveluri de competiție), de 
a-i potența motivațiile şi apetenţa de luptă, de a-i conso- 
lida personalitatea şi încrederea în sine, viitorului 
campion. 

Rolul profesorului de educație fizică şi sport este şi acela 
de a cultiva aspectele psihosociale ale învăzării motrice, 
care constau în „dobândirea unor modalități 
comportamentale diferite prin obținerea performanţei sportive 
şi care au ca rezultat, îmbunătăţirea proceselor de coordonare 
motrică, optimizarea factorilor condiţi-onali interni şi externi 

şi ca scop, dobândirea unor calităţi pozitive fizice, psihice şi 
sociale” (M. Kramar, 1997). 

Învăţarea motrică sportivă, după autorul citat, este 
solicitată să asigure, să dirijeze şi să coreleze activitatea 
motorie a tinerei generații, cu factorii de progres cu rezo- 
nanță tot mai mare într-o societate care mizează din ce 
în ce mai mult pe crearea de performeri în toate 
domeniile de activitate şi pe o sănătate fizică şi psihică 
foarte bună. 


5.2.0. Rolul antrenorului 


Cuvântul antrenor este de origine franceză  (entraîneu) 
şi defineşte acea persoană specializată care se ocupă 
de pregătirea specifică a sportivilor, proces pedagogic 
desfăşurat după un curriculum sistematic şi continuu 
gradat şi adaptat aptitudinilor şi potențialului fizic şi 
motric de pregătire ale sportivului. Activitatea sa constă 
într-o consiliere competentă de specialitate în vederea 
unei comportări - în marile competiții - adecvate obținerii 
de înalte performanțe sportive. Întorcându-ne la 
rădăcina cuvântului francez, am putea afirma că 
antrenorul este acel mentor şi maestru care se află în 
poziția de mijlocitor (de la cuvântul francez entre = între) 
între sportivul care promite performanţă şi performanța 
însăşi. 

Evidenţierea pe postul de conducător tehnic şi 
aprecierea nivelului său profesional este dată de nivelul 
performanței înseşi la care ajunge sportivul pe care î 
pregăteşte, nivel care reprezintă de fapt nota pentru 
pricepere şi măiestrie psihopedagogică, pentru pasiunea CU 
care îşi practică meseria şi pentru responsabilitatea pe 
care şi-o asumă față de culorile pe care le reprezintă 
(ale clubului sau ale țării) şi trebuie să le onoreze prin 

ceea ce întreprinde. Priceperea şi deprinderile cele mai 
importante şi relevante pentru o carieră de succes a unui 
antrenor care îşi respectă profesia şi menirea, sunt: 


acelea care ţin de baza de informaţii, adică de stă- 
pânirea bagajului de cunoştinţe teoretice şi practice 
din domeniul sportiv în care activează şi în care îşi 
propune să facă performanță, aplicând mijloacele şi 
instrumentele cele mai adecvate şi moderne ale 
timpului pentru obținerea celor mai bune rezultate în 
competiții; 

cele care țin de spiritul şi puterea de mobilizare a 
acelora de care se ocupă şi care constă în abilități 
care țin de metode de potențare a motivației şi de 
desăvârşire a deprinderilor de lucru cu diferitele 
aparate precum şi de o anumită dexteritate în a 
organiza şi planifica timpul liber şi cel de lucru al celor 
pe care îi are sub îndrumare; 

deprinderile şi priceperile formative, Necesare şi folositoare 
antrenorului pentru a forma şi cultiva la sportivi spiritul 
de observație, o foarte bună îndemânare specifică 
specialității practicate, gândirea tactică, precizia şi 
independență în execuții, promptitudinea reacțiilor, 
originalitatea manifestării sportive, spiritul de echipă şi 
de învingător etc; 

posedarea artei de a conduce; 

autoritate în fața sportivilor şi în marile competiții; 
aptitudini psihopedagogice specifice . 

5.3.0. Calități necesare profesorului de 
educație fizică şi antrenorului 


Pentru a-i putea pregăti pentru performanță pe elevii- 
sportivi sau pe sportivi, atât profesorul de educație fizică 
cât şi antrenorul, luând în considerație rolul social 
deosebit al activității lor, trebuie să fie posesorii unor 
calități profesionale remarcante, printre care cele mai 
relevante ni se par a fi următoarele: 
= puterea de a conştientiza importanța deosebită a rolului 
social pe care îl au față de generațiile de elevi- 
sportivi sau față de sportivii de performanță de care 
se ocupă; 

= aptitudini didactice, care să le permită să elaboreze şi 
să aplice cu uşurinţă şi succes metodele de transmi- 
tere a cunoştinţelor de specialitate şi care să îi ajute 
să desfăşoare activitățile sportive în mod creator 
pentru a putea obține rezultatele scontate; 

= aptitudini psihopedagogice, care le asigură o îmbinare 
armonioasă a însuşirilor psihice ale personalității lor cu 
cunoştinţele din domeniul pedagogiei, abilități 
imperios necesare pentru reuşita obținerii unor perfor- 
manțe deosebite în munca pe care o desfăşoară cu 
practicanții de sport şi care să le permită combinații 
de metode, în care cele de tip atitudinal (încrederea 
în sine, motivaţie, sentimentul utilității), să prevaleze; 

= aptitudini constructive, care îi ajută la formarea, pro- 
iectarea şi anticiparea personalității sportivilor, a 
rezultatelor ce aceştia le pot obține, precum şi a 
manifestărilor comportamentale pe care le vor avea 
în diferitele situații din întrecerea sportivă; 

= aptitudini comunicative, necesare stabilirii unor relații 
rapide şi corecte cu elevii/sporiivii, folosindu-se de 
taciul pedagogic precum şi de cunoaşterea particu- 

larităților psihofiziologice individuale şi de vârstă ale 
fiecăruia dintre ei; 

= un simț de observaţie foarte bine dezvoltat, bazat pe 
aptitudinile senzorial-perceptive, care îi ajută pe 
amândoi - profesor şi antrenor - să înțeleagă uşor 
psihologia sportivului în diferitele împrejurări sau ipos- 
taze (la antrenament sau în sarcină la competiții) în a 
cultiva acele calități ale sportivului care ajută la 
realizarea performanței; 
= calități expresive, care să-i ajute să comunice uşor 
cunoştinţe, sentimente, gânduri, atât verbal cât şi 
nonverbal cu sportivul, prin mimică şi prin pantomimă 
(gestica feței, a mâinilor, a corpului); 

= aptitudini organizatorice, care-i vor ajuta să execute 
cu uşurinţă activitățile planificate, la mobilizarea 
rapidă a sportivului pentru antrenamente sau 
competiții, la rezolvarea unor probleme neprevăzute, 
fără să afecteze psihologic starea de spirit a 
sportivului sau echipei. 

Toate aceste calități se câştigă în timp. Cu cât |i se vor 
acorda mai multă atenție şi interes, cu atât măiestria 
celor doi specialişti va fi mai evidentă şi aducătoare de 
mari satisfacţii profesionale, de glorie (prin obținerea de 
rezultate de excepție cu sportivii de care se ocupă) şi de 
imagine de mari maeştri în domeniu. Acest statut este 
râvnit de foarte mulți, dar câştigat cu multă trudă şi 
sacrificii de foarte puțini, statut care - trebuie să 
recunoaştem - că pe lângă confortul psihologic, aduce şi 
un substanțial confort material, iar toate acestea, 
reprezintă doar unele din aspectele sociale ale 
profesiilor amintite, care merită a fi tratate cu multă 
atenție şi responsabilitate din partea acelora care le-au 
îmbrățişat. 

5.4.0. Tipuri de autoritate şi stiluri de 
conducere în sport 


După cum remarca în 1994, IL. Radu, cctivitatea de 
conducere, inițial a fost privită prin prisma bunului simț, al 
simțului comun şi al experienței generale din mediul 
social. Numai după ce cercetătorul american R. Stogdill 
a publicat în 1948 prima lucrare care avea ca temă 
Ştiinţa conducerii, s-a pus problema serios în acest 
domeniu. Astăzi, pentru majoritatea specialiştilor, activi- 
tatea de conducere este atât o ştiinţă (care are la bază 
elaborarea şi respectarea unor principii, norme şi meto- 
de) cât şi o artă (fiindcă implică intuiție, pricepere, 
creativitate, gândire flexibilă, experiență şi inteligență 
emoțională ridicată). 

Primele experimente privind conducerea grupurilor mici, 
au fost efectuate de către K Lewin, R. Lippit şi R. K. Whit 
în anul 1931 în Satele Unite, prin crearea a trei situații 
diferite de climat şi stil de conducere: 

e conducere autoritară; 

e conducere democratică; 

e conducere liberă liberală), permisivă, nedirectivă 
(laissez-faire). 

Aceste tipuri de conducere se regăsesc în toate manu- 
alele şi tratatele care se ocupă de teoria manage- 
mentului, unde rezultatele folosirii fiecăreia dintre ele sunt 
explicate diferit în funcție de specificul domeniului de 
aplicație. În cazul nostru, aplicarea fiecăruia dintre 
modelele menționate, a scos în evidență următoarele 
concluzii şi situații de  interrelaționare în grup, între 
antrenor şi sportivi şi de comportare a sportivilor față de 
antrenor: 
= în grupul în care conducerea este autoritară, S-A 

constatat că legătura dintre membri săi este slabă, 
comportamentul față de antrenor a unor sportivi este 

agresiv şi de neacceptare a unor sarcini, dar intensi- 
tatea muncii este mare şi grupul se dovedeşie totuşi a 
avea o eficiență bună; 

= |a grupul condus democratic, s-a observat că se 
dezvoltă o coeziune bună, însă se pierde foarte mult 
timp până se ajunge la consens; munca - chiar de nu 
se remarcă prin intensitate deosebită - se desfăşoară 
într-o atmosferă plăcută; 

= grupul condus după modelul permisiv, se remarcă 
prin următoarele aspecte comportamentale: lipsa 
coeziuni, organizația este neeficientă; permanenie 
nemulțumiri datorate rezultatelor nesatisfăcătoare din 
competiții, tensiuni şi manifestări de agresivitate între 
membrii dar şi între grup şi antrenor, pe care-l soco- 
teşte slab. 

Cercetătorii din domeniul ştiinţelor socio-umane au 
experimentat, adaptat şi sistematizat în timp numeroase 
moduri de conducere folosite în organizațiile sportive, 
ajungând la următoarele tipuri de antrenori subliniate şi 
de Lickert: 

a) autoritar şi agresiv ; 
b) autoritar binevoitor ; 
c) consultativ şi participativ. 

Lloyd Percival (apud Epuran, 2001), după o îndelungată 
şi cuprinzătoare cercetare în rândul sportivilor şi 
antrenorilor din Canada, propune o clasificare cu 
denumiri mai exotice: cel care insultă (cel mai puțin 
acceptat), cel care strigă (care crede că succesul în actul 
conducerii, constă în numărul decibelilor), cel care 
pedepseşte (care îi face pe sportivi să se simtă vinovați de 
insuccese şi pe antrenor să-şi submineze poziția), 
gâtuitorul (îngăduitor la antrenamente şi sufocant în 
apropierea desfăşurării competiției), instabilul (care nu 
poate să-şi mențină sângele rece în timpul competiţiilor), 
generalul Custer (consecvent, ba chiar conservator când 
este vorba de strategia folosită; nu vrea să schimbe 

nimic, chiar de situațiile specifice unor competiții o cer), 
eroul (care sufocă câştigătorul cu felicitări, ca toată 
lumea să realizeze cine este antrenorul), baston alb (cel 
care, în activitatea pe care o desfăşoară, nu vede nimic 
în jurul său; se comportă ca un orb). 

Un alt cercetător, este vorba despre J. B. Cratty (apud 
Epuran, 2001), se inspiră din ştiinţa managementului 
general şi propune un alt model de clasificare, având la 
pază tipul de orientare: 

„ conducătorul care este orientat spre sarcină SQU 
obiective; 
„ conducătorul care este orientat spre oameni. 

Modelul de conducere orientat spre sarcină, în cazul în 
care toți membrii grupului au o motivație superioară spre 
performanţă bine conştientizată, are cele mai mari şanse 
de a deveni deosebit de eficient. Spre acest model ar 
trebui să se îndrepte atenția antrenorilor care sunt 
motivaţi profesional pentru activitatea de performanță. 

Un alt model care merită atenție, este cel lansat de 
MceGregor în 1960 sub numele teoriilor lui X şi Y. 

Teoria X, reprezintă punctul de vedere al conducerii 
îndreptată spre obiective şi afirmă că, prin natura lor, 
ființele umane sunt leneşe şi de aceea pentru a le pune 
la treabă, trebuie să fie convinse, răsplătite (motivate) sau 
pedepsite. 

Teoria Y, susține că individul uman învață să 
muncească cu plăcere, dacă ceea ce face este 
plăcut, are sens şi prezintă interes pentru el sau pentru cei 
din jur. Teoria mai este cunoscută şi sub numele de 
conducere prin relații umane. 

La aproape zece ani după apariția acestor teorii, se 
adaugă încă o teorie, numită teoria Z sau conducerea prin 
decizii, centrată pe cercetare, studiu independent şi 
autoinstruire - lansată de către un alt specialist american, 
pe nume Pask (1969). Acesta susține că ființele umane 


106 


sunt programate genetic să formuleze decizii şi să rezolve 
problemele pe care le întâmpină în mediul în care 
trăiesc, oricare ar fi acesta. 

După enumerarea atâtor modele, desigur că unui 
antrenor îi va veni greu să aleagă pe cel care i-ar putea 
aduce gloria şi nemurirea în lista cu cei mai buni din cei 
mai buni ai istoriei sportului, dar tocmai în acest aspect 
rezidă arta de a lua decizii (alegerea celui mai potrivit 
model, sau a unui mixaj care să se potrivească 
personalității şi aptitudinilor sale) şi de a conduce; acesta 
ar putea fi testul major la care un bun antrenor este 
supus şi pe care trebuie să-l treacă, dar mai ales prin 
care să-şi demonstreze măiestria şi ataşamentul față 
sportivi şi de activitatea sportivă de care se ocupă. 
„Preocuparea, Studiul, analiza atentă a acestei probleme îl vor 
conduce cu siguranță pe orice antrenor la atingerea măiestriei 
în conducerea echipei sale'"(Epuran, Holdevici, Toniţa, 
2001). 

Este de reținut, că de multe ori, dificultatea antrenorului 
sportiv nu este reprezentată de alegerea uneia dintre 
variante, ci de a studia şi a analiza condițiile concrete de 
spațiu, de timp, de relații interpersonale şi de mediu 
social în care ființează sportivul sau grupul sportiv de care 
se ocupă şi de a găsi modalitățile de acțiune cele mai 
adecvate, încât fiecare clipă folosită să aducă eficiență 
maximă în condițiile situației date. lar un sportiv sau o 
echipă cu rezultate excepționale sunt rodul nu numai al 
calităților individuale sau de grup ci şi ale măiestriei şi 
nivelului de pregătire profesională ale antrenorului, a 
modului de a şti să pună în practică tot ce implică 
obținerea performanței. 

5.5.0. Armonizarea echipei de sportivi. 
Metoda sociometrică 


Viața şi modelul funcțional ale grupului sportiv, prin 
particularitățile sale, se deosebeşte fundamental de cele 
ale grupului mic clasic cunoscut, atât prin modul de 
comunicare interpersonală şi cu publicul în timpul 
evenimentului sportiv - care este nonverbală, cât şi prin 
obiective, structură, nivel coeziv — care sunt într-o dinamică 
permanentă datorită schimbărilor necesitate de 
reâmprospătarea echipei, a gradului de eterogenitate dat de 
nivelul de educaţie, mediul de provenienţă (socială, culturală, 
etnică, religioasă), vârstă şi în unele cazuri şi de 
specializarea profesională externă activității sportive, a 
modului de constituire - care este reprezentat de 
adeziunea benevolă, a nivelului obligatoriu de acceptanță 
a regulilor, normelor şi valorilor impuse de conducătorii 
organizației pentru eficientizarea acesteia etc. 

Definită în general, eficiența reprezintă raportul „dintre 
ansamblul efectelor utile, a rezultatelor, ce se obțin de pe urma 
unei activităţi şi totalul eforturilor depuse implicate de acea 
activitate”” (M. D. E., 1978). Cu cât efectul util pe unitate 
de efort obținut este mai mare, sau cu cât efortul, 
cheltuiala de energie fizică sau intelectuală pentru 
producerea unui anumit efect util sunt mai mici, cu atât 
eficienţa este mai ridicată. 

La aprecierea nivelului de eficiență participă mai mulți 
factori, care îi conferă fenomenului un caracter complex 
şi dinamic, printre care cei mai semnificativi apreciem a 
fi: 

-factori de natură tehnică; 
-factori de natură socială şi 
-factorii de natură politică. 

Pentru realizarea unei echipe sportive armonioase şi 
eficiente în competiții, este necesar a se apela la metode 
ştiinţifice coerente, la instrumente metodologice validate 
de timp şi de ştiinţele psiho-sociale. 

Una dintre aceste metode, numită metodă sociometrică, 
se foloseşte cu mare succes de către profesorii de 
educație fizică interesați în obținerea de rezultate 
performante în activitatea cu echipele sportive din 
şcoală, dar mai ales de către antrenorii care lucrează cu 
grupuri de sportivi de performanţă. 

Termenul  sociometrie care înseamnă „măsurarea 
fenomenelor sociale” (Zamfir, vlăsceanu, 1993), a fost 
lansat în anul 1934 de către psihologul american de 
origine română (plecat de la Bucureşti împreună cu 
familia sa în anul 1899, la vârsta de 7 ani, la Viena, unde 
şi-a desăvârşit studiile academice, inclusiv doctoratul în 
neurologie şi psihiatrie), Jacob Levi Moreno, în urma 
observației că în orice grup există sau se dezvoltă o rețea 
de simpatii, antipatii sau raporturi de indiferență. 

Cu metoda amintită, care are la bază aparatul statistic 
al matematicii, se poate pune în evidență dimensiunile 
informale ale vieții de grup, seturile de norme 
comportamentale care îl guvernează, precum şi nivelul 
interrelaţiilor  simpatetice (de  atracție-respingere- 
indiferență dintre indivizii), constituite în mod spontan, 
informații care pot ajuta la structurarea cea mai potrivită 
a unei echipe antrenată pentru performanţă. 

Inițial, Moreno a aplicat metoda la găsirea unui model 
pentru rezolvarea reamplasării paturilor din dormitoarele 
unei şcoli de corecție din Hudson, pentu a diminua 
stările conflictuale dintre ocupanți, investigând în grup, 
cine cu cine preferă să facă vecinătate. Ulterior până 
azi, metoda s-a tot perfecționat, fiind folosită atât de 
sociologie şi psihologia socială, cât şi de psihologie. 

Ideea de bază de la care s-a pormit, este că multi- 
tudinea relațiilor preferențiale afective în grupurile mici 

înțelese ca sisteme cu o organizare ierarhizată şi 
mecanisme de reglaj şi autoreglaj specifice, au ca 
fundament triada atitudinală azracție-respingere- 
indiferenţă care sprijină şi furnizează energia solicitată de 
dinamica relațională a acestora şi care funcționează 
spontan şi are caracter informal (neoficial). 

Pentru a putea evidenția acest aspect, este necesară 
folosirea analizei sociometrice prin aplicarea testului Cu 
acelaşi nume - reprezentat de un formular care, în parte, 
se aseamănă cu un chestionar sociologic - într-un grup 
ai cărui componenți se cunosc bine între ei, iau în serios 
responsabilitatea personală a unor răspunsuri sincere la 
întrebări care vizează relațiile interpersonale din echipă şi 
înțeleg obligațiile la care trebuie să facă față pentru 
atingerea țintelor propuse. Acesta este instrumentul 
fundamental cu care se poate obţine radiografii 
complexe şi autentice ale structurii socio-afective din 
viața grupului mic. 

Ca procedură de lucru, informațiile obținute prin 
testarea grupului se ordonează în tabelul de scoruri, unde 
se evidențiază valorile privind nivelul de  atracție- 
respingere-indiferență atribuite fiecărui membru. În baza 
acestor date se construieşte  sociomatricea, care 
reprezintă oglinda tipurilor de relații directe stabilite între 
membrii grupului şi unde se evidențiază scorul general 
obținut de fiecare individ precum şi liderii formal şi 
informal. Cu datele sintetizate în sociomatrice urmează 
construirea sociogramei, care este o reprezentare grafică 
a relațiilor  afectiv-simpatetice dintre membrii 
grupului/echipei avut/e în vedere. 

Datorită tipurilor de reprezentări grafice şi de conținut 
expresiv diferite, şi exprimările imagistice ale sociogramei 
au înfățişări foarte diverse. Astfel grafic, pot fi sociograme 
reprezentate prin figuri geometrice simbolice consacrate 
(cerc, triunghi, pătrat), iar după conținut - pentru 
evidențierea relațiilor de  simpatie-antipatie-indiferență 

pentru un subiect, un grup sau o echipă sportivă pot fi: 
empirice (sau țintă) şi sociograme de tip solar (numite astfel 
datorită asemănării cu reprezentarea grafică a sistemului 
solar). 

Cu ajutorul acestei metode se testează caracteristicile 
privind gradul de omogenitate/eterogenitate a grupurilor 
mici şi tensiunile de relaționare personală ce le 
caracterizează. 

La nivel individual se pot obține informații care privesc 
statusul sociometric al subiectului (față de liderul formal, 
informal, antrenor, medic, psiholog, sociolog şi subiecții 
ocoliți/neglijați/izolați), nivelul de expansivitate afectivă, cota 
de iluzie privind sesizarea propriului statut, nivelul de 
transparență relațională şi disonanța sociometrică dintre 
valoarea alegerilor sociometrice şi cea a percepției 
sociometrice. 

La nivel interindividual, se poate releva dinamica şi 
evoluția relațiilor interpersonale în spațiu şi timp, iar când 
cercetarea se referă la întreaga echipă sau grup — 
gradul de coeziune al acestora. 

Metodă are marele avantaj că poate surprinde relațiile 
spontane de interrelaționare dintre indivizi, putând astfel 
ajuta la realizarea unor corecții prin repoziționarea 
membrilor şi remodelarea echipei în scopul ameliorării, 
armonizării şi eficientizării acesteia şi creării unui confort 
psihic optim în grup, corecții necesare pentru obținerea 
unei stări care trebuie să rezoneze cu obiectivul propus — 
acela de performanță. Metoda poate fi şi mai eficientă, 
dacă informațiile dobândite sunt coroborate şi cu alte 
date şi informații ştiinţifice obținute prin studii conexe 
complexe ale unor echipe mixte de cercetători (medici, 
psihologi, sociologi, antrenori cu experiență multă în 
domeniul abordat etc.) care folosesc şi alte instrumente. 

Prin aplicarea metodei în activitatea sportivă, putem 
aprecia corect la nivelul echipelor, fără subiectivism, 
poziția concretă a fiecărui sportiv în interiorul grupului, 

putem descoperi la timp tensiunile şi conflicte latente 
dintre membrii componenți, precum şi nivelul şi polaritatea 
valențelor relaționale şi atitudinale din jurul fiecărui 
subiect, rezultat dintr-o neântreruptă dinamică socială cu 
ceilalți indivizi. 

Relațiile stabilite între sportivi, formează, ceea ce J. L. 
Moreno numeşte, o rețea sociometrică, şi relevă „nivelul 
curentelor de sentimente care străbat atomii sociali” (Cauc ş. 
a., 2002). 

Folosind analiza sociometrică în cercetarea relațiilor 
interpersonale, se pot discerne aspecte importante care 
pot ajuta la reorganizarea echipei, precum statusul 
fiecărui individ, calitatea de a fi popular sau marginal, 
dispoziția sau disponibilitatea față de ceilalți, disonanțele 
afective dintre membrii, nivelul coeziv al grupului, 
identificarea liderului sociometric al grupului precum şi alte 
aspecte cu care se măsoară şi cuantifică faptele sociale 
din grupul mic. Astfel, un antrenor poate cunoaşte 
aspecte atitudinale şi de manifestare ascunse ale membrilor 
grupului, disfuncțiile relaționale, stările conflictuale, relaţiile 
de respingere sau de acceptanţă dintre sportivii din echipă, 
dar şi dintre sportivi/echipă şi cadrele tehnice care se 
ocupă de aceştia. Aceste informații îl pot ajuta pe 
antrenor să reconstruiască grupul de sportivi şi să 
propună conducerii clubului/asociației, modificări în 
structura echipei tehnice pentru restabilirea armoniei şi 
atmosferei de familie ce trebuie să dăinuie. 

În funcţie de relaţiile preferenţiale manifestate de 
sportivi, de caracteristicile de personalitate obiective ale 
fiecăruia, de performanțele individuale şi de grup în 
raport cu sarcina pe care este centrată echipa, 
antrenorul poate să intensifice nivelul de creativitate al 
acestora în competițiile puternice şi cu consum ener- 
getic şi nervos mare, să creeze un organism perfect 
funcționabil, capabil să realizeze țelurile şi să-şi înde- 
plinească dezideratele propuse. 

Centrarea pe sarcină şi pe nivelul ridicat de omo- 
genitate ale grupului, interacțiunea directă dintre toți 
sportivii componenți, pot determina formarea şi întărirea 
conştiinţei de apartenenţă la grup, aspect care va duce 
la generarea unei game largi de relații socioafective, 
precum cele de simpatie/atracție etc. 

Utilizând metoda sociometrică în acțiunea de armo- 
nizare şi optimizare a relațiilor socio-afective şi empatice, 
antrenorul (sau colegul său de echipă, sociologul ori 
psiho-sociologul) poate să restabilească şi să consolideze 
starea coezivă a grupului şi implicit să amplifice nivelul de 
luptă şi de afirmare a calităților fiecărui membru în parte, 
mărind astfel randamentul grupului în întregime. 

5 
Teme pentru aprofundare 


„ Argumentați importanța rolului profesorului de 
educație fizică în dezvoltarea motivației pentru 
sport a elevilor. 


Definiți principiile şi deprinderile relevante pentru 
O. GANIErE CE sUceE sa emite NOnUIUI. 


Numiţi, definiți şi dezvoltați explicația despre 
calitățile comune pe care trebuie să le posede 
atât profesorul de educație fizică cât şi 
antrenorul. 


„ Numiţi şi caracterizați stilurile de conducere şi 
tipurile de conducători din activitatea sportivă. 


„ Numiţi şi descrieți metoda sociologică de cerce- 


tare cu care se poate alcătui o echipă 
armonioasă şi eficientă. 

CAPITOLUL VI 


6.0.0. De la frumusețea corpului uman, 
la performanța sportivă 


6.1.0. Demersul didactic pentru încurajarea 
practicării sportului 


Cunoaşterea esenței psihopedagogice a motivelor care îi 
îndeamnă pe elevi să participe la activitățile de 
educație fizică şi sport, îi ajută pe profesorii şi antrenorii 
de specialitate să reliefeze - pe de o parte - legitățile 
formării personalității elevului-sportiv, şi pe de altă parte 
să asigure logistica şi eficiența instructiv-educativă în 
această activitate, aspecte care contribuie la crearea 
motivației pozitive de participare la orele afectate 

acestei discipline. Un rol important în realizarea acestui 
demers şi în dirijarea copilului către activitatea sportivă 
organizată, revine deopotrivă părinților profesorilor şi 
acolo unde este cazul - antrenorilor. Îndrumarea trebuie 
făcută cu mult tact, luând în calcul aptitudinile şi 
calitățile de personalitate ale copilului, lăudând acele 
aspecte de comportament şi de reuşite sportive 
incipiente, făcând referiri laudative la adresa unor 
sportivi-model consacrați şi simpatizați de acesta, lăsând 
permanent impresia că decizia îi aparține în totalitate şi 
atrăgând atenția față de aspectul plăcut al corpului 
armonios al modelului ales sau al sportivilor în general, 
pentru întărirea motivației. 

Motivele pozitive trebuie încurajate permanent pentru a 
deveni factori de stimulare şi încurajare în demersul 
acceptat, cunoscându-se faptul că primele abordări ale 
activității fizice şi sportive, inițial sunt determinate de 
motive colaterale sportului (plăcerea de a fi împreună cu 
colegii, de a-şi etala aptitudinile, corpul şi îndemânările, 
din plăcerea de a se juca, de a-şi petrece timpul liber 
într-un mod plăcut etc.), dar cu timpul ajunge să 
practice sportul din pasiune şi stimulat de imaginea 
socială foarte bine cotată a sportivilor consacrați. Mai 
târziu (12-14 ani), începe să conştientizeze influența 
pozitivă asupra modelării fizice armonioase şi a dezvol- 
tării mortfofuncționale a propriului organism, datorită 
creşterii în înălțime, a dezvoltării unor grupe de muşchi, a 
întăririi sănătății, mărirea perimetrului toracic şi a greutății, 
atragerii atenției şi întăriri interesului genului opus față de 
exemplarele bine şi frumos dezvoltate din jur. Toate 
aceste aspecte cunoscute şi bine exploatate de către 
profesorii de specialitate şi de câtre antrenori, le vor 
permite să aplice metodele pedagogice cele mai 
adecvate şi să organizeze în şcoală o activitate eficientă 
pe categorii de vârste şi pe posibilități aptitudinale. 

La clasele mici se va pune mare accent pe informațiile 
care să trezească curiozitate şi interes față de activitățile 
de educație fizică, prin descrierea cu pasiune şi pe 
înțelesul vârstei, a unor jocuri sportive, evidențierea unor 
mari campioni cunoscuți, legați de aceste jocuri, 
istorioare de la competiții de răsunet şi Olimpiade sau din 
antichitate etc. 

Pentru elevii din clasele mijlocii şi cele mari, care au 
cunoştinţe şi posibilități fizice pe măsura vârstei şi un nivel 
de opționare maturizat, li se vor oferi informații despre 
sporturi şi antrenamente legate de perfecționarea anu- 
mitor mişcări, cu importanță şi consecințe în dezvoltarea 
anumitor grupe de muşchi care dau o înfăţişare plăcută 
şi a anumitor abilități motrice care le desăvârşeşte o 
mişcare elegantă şi distinsă, cu repercusiuni remarcabile 
în mediul social. 

În scopul amintit se mai pot folosi imaginile unor echipe 
vestite (de fotbal, handbal, tenis, hochei etc.), trebuințele 
personale sau de grup şi motivațiile înalte (de aparte- 
nență, de iubire, de apreciere, de prestigiu, de ierarhie, 
de autoafirmare, de autoapreciere, de autorealizare). 


6.2.0. Metode de cuantificare a 
performanței umane în sport 


Evaluarea umană poate fi definită ca o acțiune care 
duce la o judecată (o opinie favorabilă sau defa- 
vorabilă) asupra valorii cuiva sau a unui lucru. 

În cadrul educației, se pot distinge trei funcții ale evalu- 
ării în general, şi ale procesului de orientare spre o 
anumită activitate în mod special: 

1. funcția ştiinţifică, prin care evaluarea participă la 
procesul de validare prin administrarea unui indiciu 
ştiinţific care să confirme ori să infirme o ipoteză sau o 
teorie; 

2. funcţia pedagogică sau evaluarea formativă, în care 
evaluarea trebuie să favorizeze reglementarea 
procesului de învățare, să verifice caracterul adecvat 
al cunoştinţelor, să controleze strategiile şi metodele 
pedagogice, să permilă corectarea defectelor şi 
eliminarea lacunelor; 

3. funcţia socială, în care în activitatea cotidiană de la 
clasă, club sau asociație sportivă, evaluarea parti- 
cipă la edificarea şi structurarea realităților, a rapor- 
turilor sportivilor față de cunoaştere şi de factorii 
educogeni, față de nivelul de competenţă al altor 
sportivi, de alcătuire a sistemelor sportiv şi cel social, 
precum şi față de orientarea în carieră şi viitorul lor. 

Cuantificarea performanței umane, este o problemă - în 
multe cazuri - deosebit de complexă şi presupune 
structurarea şi dezvoltarea unei discipline speciale 
denumite logica valorii. 

În sport, față de alte domenii de activitate, este mult 
mai uşor de a măsura performanța umană decât, de 
exemplu, în ştiinţe, arte, tehnică, unde, datorită 
specificității acestora actul se dovedeşte a fi deosebit de 
dificil. 

Un aport important în rezolvarea (la modul general) a 
acestei probleme a adus F. Miles prin elaborarea Anal- 
izei Valorii şi apariția unei discipline tehnico-economice 
speciale denumită nivelul tehnic al produsului. 
Cercetătorul ieşean Vitalie Belous (1995), propune la 
rândul său o serie de modele ştiinţifice de stabilire a 
performanței (şi măsurarea ei) printre care, pentru 
demersul nostru, le prezentăm pe următoarele: 
= determinarea cifrei valorice prin metoda deciziei impuse; 
= listarea atributelor; 

= ponderarea şi reordonarea criteriilor; 
= compararea soluţiilor reprezentative. 

După prezentarea acestor aspecte, apare întrebarea: 
care sunt izvoarele şi cauzele performanței umane şi cum 
se ajunge la performanță € 

Un alt cercetător român, Liviu Rusu (apud Belovs, 
1995), ajunge la concluzia de maximă importanță pentru 
performantică, şi anume Că intensitatea acțiunii umane este 
proporțională cu gradul dezechilibrului (tensiunii) intern 
rezultând de aici următoarea realitate: conflictul existen- 
țial (contradicția sau tensiunea internă) este cauza şi 
izvorul acţiunilor umane creative şi de performanţă. 

La rândul său I. Moraru (1997), analizând lanțul cauzal şi 
comportamentul uman, şi elaborând un model derter- 
minist-comportamental-acțional al personalității umane cu 
duble feedback-uri, ajunge la o interpretare vizualizată 
originală a acestuia. Astfel, după interpretarea sa, 
preferințele sunt determinate de cauze interne, care în 
sens pozitiv, se constituie în dinamizatori ai preferinței, iar 
în sens negativ, în frenatori în calea performanței. 

Performerul, având în centrul preocupărilor sale coti- 
diene autoperfecționarea şi profesionalizarea, în demer- 
surile sale de autodepăşire, trebuie să cunoască în primul 
rând cauzele externe (de ordin informațional-instructiv şi 
educațional având ca sediu material şcoala şi familia, şi 
cele de ordin tehnico-organizatoric şi psihosocial care se 
regăsesc în structura statului şi ale economiei de piață) şi 
cele interne (care sunt de ordin genetic, bioritmic, 
informațional-gnoseologic, psihologic, educațional şi de 
antrenament) care determină eficientizarea acțiunilor 
sale. 

Un scurt istoric anecdotic al procesului de evaluare, ne 
trimite cu peste şaisprezece secole în urmă în China 
antică. Filozoful Sin Yu remarca şi se plângea în secolul 
patru cu oarecare amărăciune, de comportamentul 

subiectiv prin care „evaluatorul Imperial de Nouă Grade, 

rareori evaluează oamenii după meritele lor, ci întotdeauna 

după simpatiile şi antipatiile sale'' obicei de care, din 

păcate, n-am scăpat nici azi | 

Este de reținut că evaluarea se produce nu numai la 

nivelul individului ci şi la cel al organizației. Scopul folosirii 

tehnicilor de evaluare a performanțelor în organizație 

fiind deosebit de important pentru angajarea în mediul 

competițional performant şi pentru o evoluție calitativ 

ascensională a acesteia. Procesul se poate realiza prin şi 

pentru: 

= compararea persoanelor în scopuri administrative. Se 
face în cazul unor resurse materiale limitate, cum ar fi 
recompensele, premiile, promovarea sau Numărul 
limitat al locurilor de participare la competiții; 

= scopuri individuale, cum ar fi identificarea nevoilor de 
dezvoltare; oferă fiecărui component posibilitatea de 
a-şi cunoaşte şansele de evaluare în funcție de perfo- 
manțele proprii şi de obiectivele organizației; 

= furnizarea de informații, pentru managementul RU şi 
pentru planificarea legislaţiei în domeniu; 

= documentarea privind respectarea prevederilor legislaţiei 
specifice care se ocupă de evaluarea legitimă a 
performanței. 


Pentru evaluarea performanțelor, am văzut că se 
folosesc mai multe modele. Unele dintre acestea care 
se pot translata foarte bine şi în activitatea sportivă, le 
vom prezenta sumar mai jos. Începem cu cele 
recomandate şi de profesorul universitar Horia Pitariu 
de la Cluj-Napoca (2000). 


|. Metode bazate pe trăsăturile evaluatului care folosesc: 

e teste psihologice de inteligență, de aptitudini şi capa- 
citate, de personalitate (caracter, temperament), de 
cunoştinţe; 

e considerații generale asupra însuşirilor personale ale 
selecționatului; 

e scale de evaluare a performanțelor în cinci trepte 
(excelent, peste medie, mediu, sub medie, slab) pen- 
tru: abilități specifice şi de comunicare eficiența 
muncii, cunoştinţe de specialitate, calitatea muncii; 

* sisteme de comparare a persoanelor prin: clasificare, 
comparare pe perechi şi distribuție forțată. 


II. Metode de evaluare bazate pe comportament care 
utilizează: 

e tehnica incidentelor critice; 

e lista de comportamente ponderate; 

e evaluare prin alegere forțată; 

e scale de evaluare cu ancore comportamentale 

(SEAC); 
e scale de observare a comportamentului (SOC). 


III. Metode de evaluare bazate pe rezultate care au în 
vedere: 

= managementul prin obiective (MPO); 

= metoda listei de responsabilități. 


IV. Metoda eseului: 
= se foloseşte pentru caracterizarea generală a perfor- 
manței din domeniul ales. 


Un alt cercetător, este vorba de profesorul universitar 
Gheorghe Iosif (2001) de la Bucureşti, propune la râncul 
sQU modelul de metode comparative a evaluării performanței 
în carieră. Acest model constă în compararea perfor- 
manțelor unor indivizi ocupați profesional într-o echipă 
sau organizație, în raport cu preferințele altora sau în 
evaluarea acestora în raport cu un nivel performanțial 
deja obținut. Compararea se poate realiza în diferite 
moduri, putând exista: 

= comparare simplă, care constă în elaborarea unei liste, 
în care unii sportivi sunt ierarhizați în sens descrescător, 
de la cei mai buni la cei mai slabi; 

= comparare în perechi, unde fiecare sportiv se întrece 
cu un altul, reținându-se performanța cea mai bună 
din fiecare grupare; 

= comparare prin distribuţie forțată, care constă în 
efectuarea comparațiilor pe o scală gradată pe o 
curbă Gauss, cuprinzând calificativele excelent, foarte 
bun, bun, mediu, slab şi foarte slab. 
Acelaşi autor recomandă şi un set de instrumente 
pentru evaluarea performanțelor în carieră, reprezentat 
prin: 
= scale de evaluare grafică; 
= sistemul de ierarhizare pe baza ordinii de merit; 
= scala de evaluare cu paşi multipli; 
= scala de evaluare a expectanţelor,; 
= scala standardizată care utilizează un set de repere 
standard, plasate ca exemple sau ca ancore pentru 
compararea celor evaluați; 

= scala pe puncte, în care se foloseşte o listă de adjec- 
tive sau atribute; 

= scala de evaluare continuă, axată pe conceptul lansat 
de P. S. Robbins în 1993, pentru evaluarea per- 
manentă a comportamentului existent, legat de un 
anumit post, pe toată perioada avută în vedere. 

O altă metodă care poate fi aplicată şi în activitatea 
sportivă, este cea numită a celor cei şapte. Este un sistem 
de evaluare a performanţei folosind şapte factori şi şapte 
strategii şi este elaborat de o echipă formată din Richard 
Pascale, Tom Peters şi Richard Waterman de la firma de 
consultanță MeKinsey (Janda, 2003). După aceşti autori, 
cei şapte factori determinanți ai performanței, se împart în 
două categorii: 
|. categoria factorilor puternici alcătuită din: 

e strategie; 
e structură; 
e sisteme. 


II. categoria factorilor slabi formată din: 

stil; 

set de valori; 

supercalificare; 

indivizi umani (în cazul nostru, sportivi). 


Cele şapte strategii de evaluare a performanţei propuse 
de autori sunt: 

1. strategia conativă, în care se cunosc pârghiile pentru 
reducerea decalajului între performanța efectivă şi 
performanța care trebuie atinsă pentru postul/poziția 
respectivă; 

2. strategia proactivă, care urmăreşte eliminarea în mod 
progresiv a decalajului între preferința imediată a 
ocupantului de post sau loc într-o anumită ierarhie - 
poziție luată în considerație cu momentul To - şi 
preferința acestuia următoare, sau într-un timp 
previzibil; 

3. strategia procesuală, care urmăreşte crearea unui cadru 
stimulativ pentru învățare la toate nivelurile şi infuzie 
permanentă de cunoştinţe noi în echipă sau 
organizație; 

4. strategia de socializare, care constă în organizarea, 
programarea şi desfăşurarea unor activități, având 
ca țel familiarizarea noilor componenți cu misiunea, 
strategia, obiectivele, legendele şi istoria organizației 
din care fac parte; 

5. strategia de specializare, având ca obiectiv principal, 
dezvoltarea acelor componente ale sportivilor, care 
sunt specifice poziției/postului lor. Vizează asimilarea 
şi dezvoltarea cunoştinţelor tehnice necesare ating- 
erii unui anumit nivel de performanţă pe post; 

6. strategia de dezvoltare, care vizează dezvoltarea pe 
orizontală a indivizilor (prin rotație pe posturi) şi/sau 
dezvoltarea lor pe verticală pentru a-i promova. Dez- 
voltarea depăşeşte cadrul strict al postului şi se 
aplică de regulă persoanelor cu aptitudini deosebite 
pentru care se preconizează o evoluție/carieră 
ascendentă în organizație; 

7. strategie de valorizare, care are ca principal obiectiv, 
realizarea dezvoltării organizației/echipei prin utilizarea 
competențelor şi experienței a căror depozitari sunt unii 
componenți ai echipei  (conducători/antrenori sau 
componenți/sportivi); ei vor deveni mentori pentru colegii 
lor, rămânând după retragerea din organizație, în galeria 
de legende şi figuri marcante ale organizației/clubu- 
lui/asociației. 

Pentru majoritatea autorilor şi cercetătorilor, precum şi a 
marilor profesionişti/antrenori, standardele de performan- 
ță țin cont de două elemente fundamentale: stabilesc ce 
trebuie să facă o persoană şi cât de bine. Aceste două 
caracteristici sunt definite şi susținute prin următorii şase 
indicatori calitativi: 

cantitatea (cât de mult); 

calitatea (cât de bine); 

cost (cât de scump sau care va fi cheltuiala); 

timp (cât timp va fi necesar sau când va fi realizat); 
utilizarea resurselor (cât de economic va fi demersul); 
modul de realizare (cât de eficient şi de performant). 

Metodele, instrumentele, strategiile şi țintele fiind speci- 
fice fiecărui sport şi sportiv (nu universale!) sunt stabilite 
de fiecare organizație (sportivi, echipă, club, asociație) 
înainte de începerea activității, încât cei implicați în 
proces, sportivi şi colectiv tehnic, să fie conştienţi de ce 
se aşteaptă din partea lor. 

6.3.0. De la educația fizică, la sportul de 
performanță 


Corpul armonios al omului, înfrumusețat prin exerciții 
fizice metodic executate şi sub îndrumare de specia- 
litate, după ce, de-a lungul istoriei a fost ba divinizat în 
lucrările de artă ale Greciei antice sau ale Imperiului 
roman, ba anatemizat de unele religii (ca fiind o creație 
impură, păcâtoasă, care nu poate egala niciodată 
spiritul, inima şi sufletul) ori disprețuit de curentul 
intelectualist (care apreciază şi valorizează numai 
rezultatele intelectului), azi are meritul de a se înfrunta cu 
rezultatele imaginației şi creativității sale: maşinăriile şi 
instrumentele care-i măsoară o paletă largă de para- 
metri, provocându-l mereu la noi orizonturi şi altitudini 
performanțiale. 

În ultimele decenii, s-a căzut într-o altă extremă: litera- 
tura beletristică - dar şi cea care provine din zona mass- 
media (reviste, ziare, reclame), se foloseşte de corp ca 
subiect de imagine (element principal pentru reclamă), 
acordându-i şi  exploatându-i, aproape exclusiv, 
semnificațiile sexuale şi foarte puțin sau deloc pe cele 
cognitive şi spirituale. De vină sunt, atât prejudecata 
intelectualistă amintită, precum că „inteligența reprezintă 
valoarea fundamentală şi expresia finală a creaţiei fiinţei 
umane ” (uitând, desigur dictonul latin, care afirma că o 
minte sănătoasă nu există în afara unui corp sănătos) cât şi 
sexiştii, care văd în corp numai un instrument al plăcerilor 
senzuale. La această situație a contribuit şi ştiinţa din plin, 
prin aceea că afirmă şi dezvoltă conceptul antiumanist, 
prin care omul este declarat voalat, ca fiind o maşină 
complexă, mereu perfectibilă, utilă şi datoare societății 
cu acțiuni şi rezultate din ce în ce mai performante. 

să luăm însă părțile bune ale problematicii şi să ne 
ocupăm de ceea ce se numeşte estetica corpului, adică 
expresia sa anatomică şi imagistică a dezvoltării armo- 
nioase. 

Dezvoltarea corpului uman este determinată de o serie 
de factori interni (care țin de moştenirea ereditară) şi 
externi, (care țin de condițiile de mediu fizic, educațional, 
cultural şi evident - de cel social), de nivelul şi intensitatea 
solicitărilor acestor factori asupra organismului, de modul 
de nutriţie etc. 

Traseul biologic parcurs de ființa umană, de la naştere 
până la maturitate, se realizează în etape ale căror 
caracteristici se  interpătrund şi sunt specifice unei 
anumite perioade din viață. Rolul educației fizice, în 
etapele ce cuprind intervalul de vârstă de la 3 la 10 ani, 
este de a forma deprinderi motrice şi de a preveni 
deficiențele de postură. Perioada de la 10 la 14 ani, care, 
prin transformările morfo-funcționale ale organismului, 
este o etapă revoluționară, impune profesorului de 
educație fizică sau antrenorului o seamă de probleme 
specifice. Aceştia trebuie să adapteze şi să se adapteze 
mereu sistemului de cerințe impuse atât de organismul în 
dezvoltare (sistemele osos, muscular, dezvoltarea 
sexuală, viscerală şi psihică), cât şi de conținutul 
programei şcolare sau a clubului, aspecte pe care 
trebuie să le armonizeze. În această perioadă, ar trebui 
să predomine exercițiile fizice localizate pe regiuni şi 
segmente ale corpului, având specificitate în funcție de 
posibilitățile corporale şi genul elevului. Se va încuraja, 
prin metode adecvate, înclinația băieților de a cultiva 
exerciții ce țin de dezvoltarea unui aspect corporal atletic, 
vânjos şi armonios, şi pe cea a fetelor - spre cultivarea unei 
mişcări ritmice, grațioase şi suple (Scarlat şi Scarlat, 2002). Toate 
aceste aspecte au o mare încărcătură în simbolica sexelor şi 
cuplurilor cu importanță socială fundamentală. 

Într-o societate care valorifică concurența, 
performanța şi imaginea corpului uman, actorii sociali 
sunt direcționați în a le cultiva şi a le exploata -— în ultimul 
timp chiar în exces - în scopuri personale sau sociale. În 
acest context, aprecierea lui Faure citat de Prelici (apud 
Marolicaru, 2005), ni se pare foarte potrivită pentru 
sublinierea importanței corpului în societatea modernă: 
„Corpul, în epoca noastră îşi reia din fericire locul printre valorile 
culturale şi aceasta sub toate aspectele: sănătate şi echilibru fizic; 
estetică şi prestigiu; suport al comunicării şi de expresie; instrument 
privilegiat al experienței afective. Stăpânirea corpului, a puterilor şi 
virtuţilor sale se realizează prin cunoaştere, antrenament şi 
exercițiu” 

încă de mici, prin tot felul de raporturi de 
interrelaționare şi de  autocomparare, învăţăm să 
apreciem aspectul estetic al corpului şi să-l valorizăm în 
diferite forme pentru obținerea succesului social (pe 
stradă, la şcoală, în sport, în modă, în reclamă, în mass- 
media, în relațiile intersexe, în relațiile interumane etc.). 
Sportul de performanță, având rădăcini în exercițiile 
practicate metodic de educația fizică, unde se 
descoperă şi se valorizează primele înclinații şi aptitudini 
spre rezultatele de excepție ale copiilor, preia şi şlefuieşte 
ceea ce reprezintă mai semnificativ în dezvoltarea 
deprinderilor şi priceperilor motrice ale acestora, întărin- 
du-le consistenţa, potențându-le dorinta de autode- 
păşire, de dăruirea de sine, de competiție şi spiritul de 
luptă şi de fair-play. 

Performanța, bazându-se pe exprimarea controlată a 
luptei, a dobândirii gloriei sportive cu orice efort şi pe o 
concurență puternică, care are valoare socială, cere şi 
impune sportivului demonstrarea unui foarte mare 
echilibru corporal şi socio-comportamental, cu atât mai 
mult cu cât în condițiile date, viața recordurilor din 
activitatea umană este din ce în ce mai scurtă. 

6 
Teme pentru aprofundare 


. Descriețţi relația dintre un corp armonios dezvoltat 
şi realizările performante din punct de vedere 
social. 


„ Prezentați un model explicativ de demers didactic, 
pentru dezvoltarea unui individ armonios 
dezvoltat. 


„ Descrieți principalele metode de cuantificare a 
performanței umane. 


. Motivați importanța cunoaşterii şi folosirii metodelor 
de cuantificare a performanțelor umane. 


. Caracterizați curentele actuale privind modul în 
care este apreciată armonia corpului uman. 

